
LYNNONG I 

KA LAMA KA RI INDIA. 



Baroli ngi dei ban tip ei ei khyndiat sha- 
pliang ka Lama ka Hi India namar ka long ma 
ka ka shab jong ka jaitbynriew, ka dak jong ka 
jinglaitluid bad ka thymmci jong baroh ki jing- 
kyrmen ka Lawei ka Ki. Ha lyndet kane ka 
Lama ka don ka jingiathuhkhana kaba khraw 
bad kane ka jingiathuhkhana ka iaid ryngkat 
ryngkat bad ka jingialeh ka Hi India ban ioh ia 
ka jinglaitluid na ka kti u Phareng. 


Ka Lama lai rong kaba nyngkong eh ka long 
kaba u Mahatma Gandhi u pyndonkam ha ka 
snem 1921. Kino ki lai rong ki long ka rong 
saw, ka rong lieh bad ka rong jyrngam. Ia 
kane ka Lama la pyndonkam da kata ka kyn- 
hun kaba ha ka jingialam u Gandhi. Ka la pyn- 

khih ia ka Ri baroh kawei ba kara dei shuli ban 
iadon kti ei ei bad ka jingsynshar u Phareng. 


Nangta ka Seng Congress ka Ri India, ha ka 
snem 1934, ka la shim ia kane ka Lama -lai rong 
ba kan long ka Lama jong ka jaitbynriew, bad ki 
rong kin sah hi lai rong tang ba kin long noh 
kaba saw byrtem, kaba lieh bad kaba jyrngam. 
Ka rong saw byrtem kan ieng na ka bynta ka 
jingshlur bad ka jinglen bad aiti lut ia lade, kaba 
lieh kan ieng na ka bynta ka jingsuk bad ka 
jingshisha, bad kaba jyrngam pat na ka bynta 
ka hok bad ka akor. Ka bynta kaba saw byr- 
tem kan long kaba ha khlieh, kaba jyrngam 
ha trai bad kaba lieh hapdeng. Ha ka bynta ka- 
ba ha pdeng, kata, ha kaba lieh, kan don kawei 
ka shalyntem hamar pdeng da ka rong jyrngam 
rong suin bneng. 


Dei kane ka Lama kaba la lum lang ia u 
paid ka Ri India ban ialeh pyrshah ia u Phareng. 
Hapoh jong ka ki briew ki tur, ki shah shitom 
bad ki iap. Ki khynnah shynrang bad kynthei 
ki sngewsarong ban rah ia ka bad na ka bynta 
kata ki la dei ban shah shoh, shah kynjat bad 
shah lehbein ha ki pulit Phareng. Hynrei wat 
la katta ruh kane ka Lama ka la nang kaweh 
ryngkat bad ka jingjaw snam ka Ri haduh ban 
da ioh ia ka jinglaitluid ha ka 15 tarik u August, 
1917, 

Ka Ri India jong ngi ka ioh ia ka jinglait- 
luid ha ka 15 tarik u August, 1947 ; hynrei shuwa 
kata, ha ka 22 tarik u July, 1947, ka Dorbar 
Thaw Ain ka Ri India ka la rai ba katei ka lama 
ba la pdiang da ka Congress, kan long noh ka 
lama jong ka Ri India Laitluid bad kan sah hi 
kumjuh nadong shadong tang ba ha ka jaka ka 
shalyntem kan wan noh ka Dharma Chakra ka 
jong u Patsha Asoka. 


Ka khubor kaba khraw ka don ha kane ka 
Lama jong ngi. Ka long ka Lama jong ka Ri 
Laitluid jong ngi bad ka long ruh ka dak jong ka 
jinglaitluid ha kito baroh kiba peit ia ka. Kat 
sha ba ka leit kan rah bad ka, ka khubor jong ka 
jinglaitluid bad ka jingkyrmen ia kito kiba kwah 
ia ka jinglaitluid. Kan rah ruh ia ka khubor 
jong ka jingialanglok kaba ka Ri India ka kwah 
ban don bad baroh ki ri ha ka pyrthei. 


Kane ka Lama kan long ruh ka dak jong ka 
jinglong ka Ri India. Ha ka, baroh ki briew 
ki iaryngkat lang salon°ar. Ha khmat jong ka 
ym don ka jingiapher hapdeng ki khunsyiem 
lane ki nongrep, hapdeng kil a khraw lane kiba 
rit, lane hapdeng kiba riews] ah bad kiba duk. 
Kaba ka dawa ma ka ka long tang ka kamram, 
ka jingkitkhlieh bad ka jingaiti lut jong uwei-pa- 
uwoi u traishnong ka Ri, ai ba un long u Hindu, 
u Muslim, u Khristan, u Jain, u Sikh lane uno 
uno uwei pat. 

Na ka bynta ban burom ia la ka Lama ka 
Ri, ngi dei ban kynmaw ia ki katto katne kiei 
kiei kiba la dawa ia ngi ban leh : 

1. Ka Lama ka Ri ka dei ban her jrong ha u 
dieng lama bad ym dei ban don kano 
kano kawei pat ka lama kaba her kham 
ha jrong ia ka lane ban don kano kano 
kawei pat sha kamon jong ka. 

2. Ia ka Lama ka Ri ym dei ban rah pyn- 
dem hynrei dei ban rah beit ia ka shalor 
bad sha jrong. 


3. Ha ka jingiaiaid paidbah dei ban rah ia 
ka ha khmat eh bad ban rah ruh ia ka ha 
ka tyrpeng kamon u nongrah lama. 


4. Ha kano kano ka jingialang paidbah, ia 
ka Lama ka lti dei ban pynieng hadien u 
nongkren bad ym dei ban don kano kano 
ka dak halor lane sharud jong ka. 

5. Haba kyntiew lang ia ka Lama ka Ri 
rvngkat bad kiwei kiwei pat ki lan a, ka 
dei ma ka ka ban kiew nyngkong bad ka 
dei ma ka ka ban hiar khatduh. 

0. Ym dei ban don kano kano ka jingthoh 
dak ha ka Lama ka Ri. 



7 


7 . Haba don kano kano ka jingjia kaba don- 
kam ha ka Ri ha kaba da dei ban kyn- 
tiew ia ka Lama ka Ri, ki briew baroh ki 
dei ban ieng sawdong ia ka bad katba 
dang rwai ia ka Jingrwai La Ka Ri, baroh 
ki dei ban dem ki khlieh katba ka Lama 
ruh ka nang kiew. 

8. Ha ki sngi ba khraw jong ka Ri, kum ka 
Sngi Laitluid, ka Sngi Republik, ka Sngi- 
kha u Gandhi bad kiwei kiwei pat, ngi lah 
ban pyndonkam ia ka katba ngi mon ha 
la iing la ling da kino kino Id lama kiba 
katno katno ka jingheh. 

9. Haba iap pat kino kino ki briew kiba 
khraw jong ka Ri, ia ka Lama ka Ri dei 
ban pynhcr tang ha shiteng u dienglama. 


Khatduh khatwai ngi dei ban kynmaw ba ka 
Ri bad ka Lama jong ka ki iaiaid ryngkat bad 
ki ialong kawei. Lada ka Lama ka shah lehbein 
ne ibein, ka Ri ka jaliburom, lada ka Ri ka kyl- 
lon, ka Lama ruh ka kyllon. Lada ka Ri ka 
nang kiew bad nang khraw ha ka bor bad ka 
burom jong ka, ka Lama ruh kan nang kaweh da 
ka jingsngewsarong. Lada ngi sngewsarong ia 
la ka Ri, ngi dei ban niewkor ia la ka Lama bad 
lada ngi ieit ia la ka Ri, ngi dei ban burom bad 
khublei ia la ka Lama ka Ri. 

LYNNONG II 

KA JINGPYNPHAI KTIEN BA JEM KA BEH 
NOH I A KA J1NGBITAR. 


Ha kawei ka ri ba jngai cion kawci ka law- 
bah, bad kawei ka wah ka tuid napdeng kata ka 
khlaw. Ki tnat jong ki dieng ki tap lup ia kata 
ka wah lait sa tang kawei ka bynta kaba lait 
pyngngad kaba don ka um mluh ha kaba ki 
mradkhlaw ki iawan dih man ka iniot. 


Man ka miet ynda ki la lah iadih, ki la 
iakrenkai para lok shaphang ki karo ki jam. 
Bunsien ruh ki iapher jingmnt, nangta ki iabitar, 
haduh ban da win ka khlaw baroh kawei ; bad ki 
dieng baroh ki la duh thiah man ka miet. 


Ynda ha kawei ka sngi ka iaidkai ka Iyer 
pyngngad. Te uwei na kita ki dieng u ong, 
‘‘Suk tang ma phi kiba lah ban iaid ban ieng kat 
sha ba mon. Ngi pat de ngi dei ban shu ieng 
shijaka kumne baroh shirta.” Ka ong sa ka 
Iyer, “Don aiu kaba bakla ha kata ?” “Namar,” 
ong u dieng, “Ngi dei ban shu sngewhun kat 
kaba jia ha ngi, bad man ka miet ki mrad ba 
wan dih um mluh hangne ki pynduh thiah ia ngi 
da ka jingiakajia jong ki.” 

“Nga sngewlem shibun ia phi,” ong ka Iyer, 
“Ngan pyrshang ban iarap ia phi lada phi 

kwah.” ‘‘Khublei shibun,” ong u dieng, “Phln 
leh da kumno ? ” ‘‘Oh, nga don u hynmen 

rangbah,” ong ka Iyer, “bad ngan phah ia u ban 
pynsngap jar ia ki mrad baroh.” 


Ynda kum lashai myrimiet, ki mrad ynda 
ki la lah dill urn ki la iakawkaw pat. Bad ki 
dieng ki bapli ki shu iaong paralok, “Ah, 
ban da poi noh u hynmen ka ’Erpyngad. 
Hamar kata, ki la iohsngew ia ka jingsawa na 
jngai. “Uta u la wan.” ki la ong. Tang khala 
khala ka ’eriong bah ka la kyrhuh bad ka pyrsat, 
ka da khyrwait ia ki tnat dieng, haduh ba la 
sngap jar u laiphew mrad baroh, n da iapra la 
ka jong ka jong. 


Lashai mynstep wan pat ka ’Erpyngngad, 
bad ka ong, “Ki dang wan ki mrad ? ” ‘‘Hooid,” 
ong u dieng. “Ki dang iajam ? ” “Hooid” ong 
u dieng. “I wan beh ne em i bah ? ” “Hooid 
i wan,” ong u dieng. “Ngan da phah ba in wan 
biang ? ” “Ew ! ynnai shuh phi, u kham khyn- 
win bad kham kulmar ma u ban ia ki mrad. 
Ka dawai kaba kham sniew ban ia ka jingpang.” 
Kumta ka ’erpyngngad ka la leit noh. 


Ha kajuh ka snpi iwei i simrit i la tyrwa 
ban iarap ia ki dieng. Hynrei u dieng, da kaba 
beifi, u la ong, “Ia phi bad ia ki kiaw tymmen 
jong phi la katno pateng, bad ki khun ki ksiew 

jong phi, nga kynoi ma nga ha la ki tnat, kumi r 
phin iarap ma phi ia nga ? 


“Lehse phin ym sngewwit lada nga pyr- 
shang,” ong u Jalyeit. “Riuma,” ong u dieng, 
“ym pher ei ei lada phi pyrshang ruh.” 


Te ha kata ka miet haba ki mrad ki la 
sdang ban iakawkaw kumba ki la ju leh, ita i 
sim iba pah i la rwai. Hynrei ki kim lah ban 
sngap ia i namar ba ki dang iashit eh. Te hamar 
ba ki iasngap shipor, namar ba 'ki thait, ka 
jingsawa jong ka jingrwai ka la rung ha ki shkor 
jong ki, bad uwei hadien uwci na kita ki mrad 
u la sngap lyngngoh ia ka jingthiang ka jingrwai 
jong ita i sim. 1 ruh i la her na kawei ka dieng 
sha kawei pat haduh ba kita ki mrad baroh ki 
la klet ia la ka jingiakajia, ki bud ia i. Kumta 
ynda i la sngap, ym don ei ei sa tang ka jingsuk 
suda 


Ka Baibl ka ong : “II aba kren ka ktien 
kaba dei ka long kumba buh soh appl ksiar ha 
ka shang rupa .” Bad, “Ka jingpynphai ktien ba 
Jem ka bch noh ia ka jingbitar 



11 

LYNNONG III. 


U JAWAHARLAL NEHRU 



Dang katto katne snem mynshuwa ki ri ba 
la shai jong ka pyrthei ki mew ia ka ri India ba 
ka long ka ri kaba dang dum. Hynrei mynta 
ha kine ki snem la tip ia ka kum kawei na ki ri 
ka pyrthei kiba pawkhmat. Ka daw ka long 
namar ba u Jawaharlal Nehru, kum u khlieh 
jong ka ri, u la trei shitom synnia sngi na ka 
bynta ka jingbha jong ka. Mynta ngin iapeit 

khyndiat shaphang ka jingim bad ki kam jong 
uno u lie wrad bah jong ka ri India jong ngi. 


La kha ia u Jawaharlal Nehru ha ka 14 tarik 
November, ka snem 1889 ha Allahabad. Ka ling 
jong u kadei na ka jait baheh bahain ki Hindu ba 
ki khot ka jait Brahmin. Ka shuong tynrai ki 
kmie ki kpa jong u ka long na Kashmir sha khap 
Imnbah Himalaya, tang ba ha ka por ba la kha 
ia u, ki la wan hiar bad shongshnong sha Allaha- 
bad. U kpa jong u u dei u Motilal Nehru, uba 
long uweinaki Riewstad Ain (lawyer) ba pawnam 
ka ri India|ha kata ka por. Kumta ngi sngewthuh 
shaibau Jawahalal Nehru u dei na ka ling ka sem 
kaba riewspah bha. Haba u Jawaharlal Nehru u 
la dap 10 snem ka rta u kpa jong u u la phah 
shongskul sha Bilat, ha Harrow, bad nangta sha 
ka skulbah Cambridge. Haba u dang shongskul 
ha Bilat u la im ka jingim kum u Phareng. 
Hynrei um sliym la klet ia ka ri India kaba duk 
bad kaba dang dum. Ki jingmut jingpyrkhat 
jong u borabor ki phai sha shiliang duriaw sha 
la ri Bharatbarsha ba ieit jong u. 


Ha ka snem 1912, ynda u la dep ka jing- 
shongskul, u la wan phai sha la ka ri. U tang 
shu poi sha ri India u la iakynduh bad ki ’riew 
khraw bad ki nongialam ka ri kiba ha kata ka 
por. U la iakren bad ki shaphang kiei kiei kiba 
iadei bad ki jingkylla jong ki por bad ka jing- 
synshar jong ka ri Tndia. U la iasoh bad u 

Mahatma (Gandhi ha ka snem 1920 ha kaba ia- 
khih pyrshah ia ka jingsynshar donbor ki Pha- 
reng. U la long u nongialam ha ka jingiakhih 
jong ki nongrep ha North India. U Jawaharlal 
Nehru, haba u laiohi ia ka jingtrei shitom jong ki 
nongrep bad haba kata ka jingtrei shitom jong ki 
karri ai jingmyntoi ei ei ia ki, ka mynsiem jong u 
kala um, bad kumta u la sei lut la ka buit ka bor 
da kumno ban iarap ia kine ki hajar ki nongrep 
bapli pyrshah ia ka jingbanbein jong ka Sorkar. 
Baroh ki nongrep ki la ai lut la ka jingshaniah 
ha u Jawaharlal Nehru bad ki ioit bad burom 
ruh ia u. 


Haba u Nehru u la iasoh ha ki jingkhih 
u paidbah ka ri pyrshah ia ka Sorkar Phareng, 
u la dei ban shah shibun ki jingpynshitom 
bad jingshali set phatok da ka Sorkar. Ha ka 
snem 1921 u la shah set phatok nyngkong nyng- 
shab eh ryngkat bun kiwei kiwei ki nongialam 
ka ri. Ym tang kane, hynrei u la shah bun bun- 
sien eh ki jingshah set phatok, bad kaba kliat- 
duh eh ka dei ha ka snem 1942. Ha ka snem 
1931 u la ialam ia ki nong-Tndia kiba na Uttar 
Pradesh ba kim bit ban siew ia ka khajna mluh 
ba la buh da ka Sorkar. Ka Sorkar ka la set 
phatok ia u na ka bynta kane. U tang shu 
lait na phatok u la leit kylleng, shatei bad sha- 
thie, mihngi bad sepngi ka ri India, u da pynlong 
ki jingialang paidbah ban tip ia ki jingeh jing- 
shitom ki paidbah, bad ban pyrkhat ia ki lad 
ki lynti da kumno ban lait na ki. la kine 

baroh ki jingleh, u Nehru u la leh da ka jing- 
sneng jingbthah jong u kpa ka Jaitbynriew 
India, uba long u Mahatma Gandhi. Kumta ngi 
iohi ba lait na u Mahatma Gandhi dei u Nehru 
uba pawkhmat eh ha ka ri. 


Ma u bad u Mahatma Gandhi ki dei na ka 
Congress, kaba long ka kynhun khih hima kaba 
khlain tam ha kata ka por bad wat haduh mynta 
ruh. U Nehru u la long u nongialam ba paw- 
khmat jong ka Congress ha ka por ba la rai ba ka 
ri India ka dei ban ioh la ka Jingsynshar hi. Da 
kane ka jingtlimu ki la don sliibun ki kam bym 
lah niew kyrteng shuh ba ka Congress ka la leh 
khnang ban ioh beh noh ia ka jingsynshar nong- 
wei, kata ka mut, ia ki Pharcng. Ha ka por 
tang shu dep ka thmabah kaba ar ki Phareng 
ki la sngewthuli ba dei ban ai noh ia ka jingsyn- 
shar ka ri ha ki nong- India. Kumta ki la pyn- 
long ki jingialang ha London ha kaba ki nong- 
mihkhmat na ri India ki la ialeit bad iapyrkhat, 
ha kanokarukom ka Sorkarkan aiia kataka jing- 
synshar hi. Dei da ka jingiasaid nia ba stad 
bad ba shemphang u Nehru lang bad ki lok jong 
u ba ka Sorkar Phareng ha ka 15 tarik u August 
1047 ka la ai ia ka jinglaitluid ph ir ia ka 
ri India. 


Tang shu ioh ia kane ka jinglaitluid, u Nehru 
u la long u Myntri Rangbah ba nyngkong eh jong 
ka Sorkar India bad u dang long kumta haduh 

mynta. Ban pyrkhat shaphang ki kam ba u 
Nehru, kum u Prime Minister, u la pyndep 
hapoh kine ki hynniew snem, nga tharai, ym don 
shuh badno badno ruh ban dang ianujoriau. Dei 
da ki kam jong u, baltadur jong ka ri India kaba 
la long ha ki shiphew snem mynshuwa ka la kylla 
bak-ly-bak mynta. Lada ngin peit na ka liang ka 
khaii pateng, ka rep ka riang, ka trei nar, trei 
dieng bad kiba bun kiwei kiwei ki rukom shna 
ia ki tiar ki tar hapoh ka ri India ngin shem 
tang ka jingroi suda Kine baroh ki jingroi bad 
jingiaid shaphrang haka ri ki mih na ka mynsiem 
ba khraw, ba ieitri bad ba aiti lut jong une u 
riewkhraw na ka bynta kiba bun milian ki 
paidbah ha ka ri. 

U Jawaharlal Nehru um shym la pynlut la 
ka jingim tang ha ki kam ki jam kiba iadei ha 
ri India. Hynrei u la long ruh uba pawkhmat 
ha ka jirigiadei bad kiwei ki ri jong ka pyrthei. 
U la leit peit leit jngoh da lade hi ia ka ri 
Amerika bad China bad Russia, bad u la iakyn- 
duh hangto bad ki nongialam ban iapyrkhat 
shaphang ka suk ka sain ki khunbynriew ka 
pyrthei. Kat sha ba u Nehru u la leit ki ri ka 
pyrthei ki pdiang ia u kum ia u Patsha, ban 
pynpaw kum ka dak ka jingburom ia u riew- 
khraw ka ri India. U ju iai hikai bad iai kren 
ha kiwei pat ki ri ba ka jingthmu ka ri India ka 
long ban iashongsuk shongsain bad ki briew ka 
pyrthei baroh. Ka pyrthei mynta, haba ka peit 
sha ka ri India, ka peit beit sha u Nehru uba 
long u nongialam bad u nongsain ia ki kam hima 

jong ka, bad baroh ki la khynniuh shaphang 
ka jingstad bad ka bor jong u kum u nongialam 
paidbah. 

U Nehru mynta u la don kumba 67 snem ne 
bad kumta u la tymmen lypa. U la wan 
shane sha ri Khasi jong ngi la arsien, bad u la 
leit shaduh Sohra, ka shnong ba jur tam eh u 
slap ha ka pyrthei. U long uba don ka mynsiem 
ka jingsngewrit bad uba ieit ia ka la jaitbynriew. 
Bun na ngi ki khynnah, lehse, ngi la iohi ia u 
haba u wan shane. Haba u la poi sha Sohra 
bad haba u la lah pynlong ia ka jingialang paid- 
bah, u Nehru u la shim ia kawei ka knup bad u 
la kup ia ka ha khmat u paidbah paidsan jong 
kata ka jingialang banpynpaw ba u pyniaryngkat 
ia lade bad ki barit bapoh. Haba u la wan sha 
Shillong, u paidbah, da ki phew hajar ki la 
khublei ia u naduh Police Bazar ter ter ia ka 
surok haduh Mawlai. 

Kumta, phi ki khynnah, ki ban sa long ki 
nongtei ia ka ri lashai lashisngi to iabud dien ia 
ki dienjat jong une u riewlchraw khnang ba ka 
ri India jong ngi kan long kaba riewspah bad 
iaid shaphrang. 

Na ka rukom im ki riewkhraw , 

Ngi la sngewthuh ba ngi lah ; 

Ban pynkyntiew la ka jingim, 

Sha ka burom ba dang sah. 

Ai un im stem u Nehru ! 

LYNNONG IV. 

U NONGREP. 

1. Na ling u raih, dang step u khie. 
Bad l’u mohkhiew, ka wait ; 
Tang poi ha lyngkha diap uthie, 
U sdang ka prat ka mait. 


2. U lum u lang ki sla, ki tnat, 
U buh riang, u pynthiah ; 
Ki bun ki beit ki itynnad, 
Ka lum ruh ka la pliah. 


tt. Por shiteng sngi la thait la jrem, 
U bam la i jasong ; 

Shiphang ban beit ka met u dem, 
U ksew hajan u shong. 


4. Ka jingiwbih u bun ba ing, 

Sha lum sha wah ka her ; 
Kylleng sawdong ka tdem ka king, 
Ba ka pynpra ka Iyer. 


5. U kylla stong, u puh kynroi, 
U thung u jhur u jhep ; 

U ai khyndew ba kan dup soi. 
Ban mer la ka jingrep. 

6. U khmihlynti ba ka Mariang, 

Ki jingkyrkhu kan ai, 

U slap b’un hap ha por ba biang, 
Jingthimg kin roi kyrhai. 


7. La phuh syntiew ki jhur baroh, 
Ynda kine ki hap, 

Ki sdang pat sa ki thyllcng soh. 
Bad suki ki nang dap. 


8. Ha por ba ih u pai u soh 
Ka mynsiem ka pahuh ; 
U klet ka jingshitom baroh 
Ba u la iakynduh. 


9. U ri u dup ka iing ka sem, 

U pyndap u kyrshan ; 

Ki khun ki kti jong u ki shem, 
Ba kim ju mad ka tan. 


10. Tang dep kawei ka aiom rep, 

Sa kawei pat u khreh ; 

B’u kmen u sngewbha wat ha trep, 
U sngew mynsiem ka heh. 



LYNNONG V 

TO LONG RIBA NEH JINGMUT. 
To mlien ban long uba neh jingmut. 


Ym lah ban roi khlem da long kiba neh jing- 
mut. U briew uba shait k^lla u shu sah hajuh. 
Ia kaba kwah u kwah kein, hynrei ban kut la 
ka jingmut um lah. Bad ynda u la kut la ka 
jingmut, lashibit u la kylla pat. Katno sien phi 
la iohi ki briew kiba mynta ki ong, “Lashai 
ngan leit shata.” U la kut la ka jingmut ban 
leit, u angew ba donkam eh ban leit, lada ym 
leit ym bit shuh. “Lashai la dang step ngan 
leit,” u ong. Ynda rnynstep u sngewartatien. 
“Tip ei,” u ong, “ngan leit ne ngam leit.” 
Katno u la kylla paduh mynhynnin.! Mynta 
u sngew ba jngai eh, un sngewthait sbikatdei, 
lehse yn lap u slap ha lynti, bad un jhieh lut. 
“Shuh shuh,” u ong, “ngan sa khmih la shibit, 
ynda lah bamja ngan sa pyrkhat pat.” Kumta 
u pyntud-pyntud-pyntud, bad lashibit u ong, 
“La sngi eh, ym lap shuh ” Kum une u briew um 
lah roi lano lano ruh. 


Khnang ba phin long uba neh jingmut ha la 
ka kam phi dei ban pyrkhat lypa. Phi dei ban 
thew ia ka nia kum ha ka tarajur, ba phin 
khmih la ka bit ne em ban leh kumne lane 
kumtai. Te ynda phi la kut la ka jingmut, la 

kumno kumno ruh, wat kylla shuh sha kamon 
lane sha kadiang. Bunsien ngi iohi ia ki briew 
ba nep • jingmut ba kim roi, naba kim long kiba 
neh jingmut. Bad bunsien ngi shem ba kiba 
luin jingmut ki roi naniar ba ki long kiba neh 
jingmut. Uwei u briew uba bha u la ong 
kumne : “Phi, hynrei, phi long ia kiba phi mon 
ban long ; naba ka bor jong ka mon ka long 
kumta, lem bad ka jingkyrkhu U Blei, ba ia 
kano kano ba phi mon shisha ban long, bad lada 
phi mon da ka jingmut ba sngur, ia kata hi phin 
long kein.” Ba ka long kumta ngi Lth ban tip 
na kane ka jingiathubkhana. 


La don uwei u misteri dieng. Ha kawci ka 
sngi u la thaw shuki ban shong u nongbishar ha 
iingshari, bad u trei bha shibun ia kata ka shuki. 
To la don uwei uba kylli ia u, “Balei phi da 
trei ni bha eh katne katne ia kane ka shuki? ” 
U ruh u la iathuh kumne : “Nga kwah ban thaw 
bha ia ka, ba nga la kutjingmut kein ba nga 
hi ngan shong ha ka kurn u nongbishar.” Bad 
shisha ka la long kumta. ITta u misteri dieng u la 
nang kiew artet artet, haduh ba u la man nong- 
bishar, bad u la neh ha kata ka jingmut haduh 
ba u la long kumta. 


U briew urn long kum ka sla kaba per ha 
um, kaba leit katba lam ka urn ia ka ; hynrei 
u long kum u dohkha uba jngi katba u mon 
hi. Um long kum ka sner kaba kit ka Iyer ha 

suin, hynrei u long kum u sim uba her kat 
sha ba u mon. Don shibun ki jingiathuhkhana 
shaphang ki briew kiba pyni ba ka long kumta. 


La dou uwei u samla uba riewspah, uba don 
ki bri ki khyndew shikatdei oh. Hynrei ba u 
long uba leli awria, u la pynlut ia kiei kici baroh, 
bad u la die noh ia ki bri, haduh ba um don 
shuh wat shipruh ka khyndew la ka jong. Ki 
lok jongu, kiba la pynsyrwa lem ia ka spall jong 
u, ki la iennoh ia u, kim khtnih shuh ia u, ki la 
bein pynban ia u. 


Haba kyrduh khait, u la mill noh na 'ring, u 
da mut ban leit pyniap ia hide ; hynrei da kaba 
u shu iaid ruma, u la poi'ha khlieh riat, ba 
nangta u lah ban iohi ia Icita ki bri ki khyndew 
kiba la ju long mynshuwa ki jong u. llangta 
u la shong, bad nangta u la sdang ban pyrkhat 
kham slem ruh. » Ha kaba kut u la ieng joit 
kum u briew ba la im pat. U la kutjingmut 
ban ioh pat ia kita ki bri ki khyndew baroh, bad 
u la sdang shisyndon ban trei. U la leit bran 
bran sha shnong ban wad kam. Hangta u la iohi 
shi-lymbher u dewiong ba dei ban kit shapoh 
iing, bad u la pan ban kit ia uta. LT la ioh pisa 
khyndiat nangta, bad khnang ban ym pynlut 
ia ki, u la iapan khyndiat ka ja de ban bam, 
bad u la ioh. Nangta u la leit wad kam pat kat 
kaba shorn. Ha badei badei u leit puh lyngkha, 
ha badei badei u leit kit jingkit, um shym 



22 


lehraifi ban trei kano kano ka kam, bad um 
pynlut kawei ruh ka pisa nalor kaba donkam 
eh. U trei katba lap. Ynda u la ioh tyngka 
katto katne, u la theid masi ban khail, bad u la 
minot bha ban nang ia kata ka kam. Ynda u 
la die ia kita u thied da kiwei ; kumta mian-pa- 
mian u la kynshew tyngka shibun eh, bad u la 
ioh pat ia kita ki bri ki khyndew baroh. Bad 
nalor kata ynda u la iap, u la don hynriew lak 
ka tyngka pliah. 

U Saheb Warren Hastings, uba la long u 
Lat ne Governor General shisien ha kane ka ri 
India, u ruh u la long kumjuh. mynno mynno 
ki- kthaw tymmen jong u ki la don ka Jamin- 
dari kaba khraw, hynrei ki la kylla duk noh, bad 
ki la die duh ia ka Jamindari baroh. Hynrei 
une u Saheb Waren Hastings u la kutjingmut, 
mynba u dang khynnah, hynniew snem ka rta, 
ba un ioh pat ha lade ia kata ka Jamindari ki 
kthaw tymmen jong u. Bad u la dang khynnah 
ruh, u la sdang ban hikai katb&, lah, ba un dup 
long uba nang ban trei lashai lashisngi. Kumta 
u la trei bun snem, u da bat ia kane kawei ka 
jingmut, kata, ban thied ia kata ka Jamindari. 
Bad naraar ba u la neh jingmut skhem ha kawei, 
ynda u la leit phai pat na ri India, u la ioh ban 
thied ia kata ka Jamindari baroh da kaba ai 
baibat. Bad haba u la iap, u la iap ha ka ling 
ki kthaw tymmen jong u. 

Phi ruh, ko ki khynnah, to long kiba neh 
jingmut ha kiei kiei baroh kiba bha. Haba phi 

la mut ban long kiba stad, to neh keifi ha kata 
^a jingmut haduh ba phin da jop. Wat kylla 
ghane bad shawei. To ngeit sknem ba ia kano 
kano kaba phi mon ban leh, lane ban long, lada 
Jphi la mon da ka jingmut ba sngur, phin long 
icumta kein. 


LYNNONG VI 
KA SHNONG JOWAI. 

Ki jingiathuhkhana ki ong ba la seng ia ka 
shnong Jowai da ki saw ngut shiparakikynthei — 
Ka Doh, ka Wet, ka Tein bad ka Bon. Don kiba 
iathuh ba kine lei wan poi na shaphang Khasi. 
Don pat kiba ong ba ki shu wan hiar na u jyn- 
tang nub. Baroh saw ngut shipara ki wan shong 
ha u lum uba ki khot haduh mynta, u ‘Lum So 
lung’ ( Lum Saw ling)). Bad na kine, la mih ki 
jait Lyngdoh, Pas wet, Pakyntein bad Pasubon. 
Dei kine ki saw kpoh, ne saw ling, shikur, kiba 
la seng ling, shikur, kiba la seng ia ka shnong 
Jowai bad lehse, ia ka raid Jowai ruh. Bad 
dei ki khun ki ksiew jong kine, pateng-la- 
pateng, kiba don ka hok ban long Basan ne 
Doloi ha ka Raid Jowai. Hadien hadien, ki Saw 
jKpoh ki roi haduh khadar kpoh, hynrei ki iadon 
fcang saw maw ( maw niam) hi. Katba lah ban 
ishem mynta, kine ki khadar kpoh, kiba ki khot 
:haduh mynta, ki “ Khadar Wyrnai ”, ki la mih 
kumne-:Na ka kpoh Lyngdoh, ki mih kiLangdoh, 

ki Nongbah, ki Syngkon bad ki Siangbud : na ka 
kpoh Pagwet, ki mih ki Paswet, ki Lanong, ki 
Katphoh bad ki Kynjin : na ka kpoh Pakyntein 
ki mih ki Pakyntein, ki War bad ki Nikhla : bad 
na ka kpoh Pasubon, ki mih ki Rangad. Bad, na 
kine pat, la mih haduh mynta, bun bun ki kur 
snam bad ki kurja kurdoh. Ki Langdoh. ki 
ong, ki iatehkur bad ki Rymbai bad ki Najir 
tang namar ba shisien kine ki jait ki ia-aibuin 
ia iwei i khunlung jait Langdoh. Bad ki Langdoh, 
kum ka jingsngewnguh kaba khraw na ka bynta 
kane ka jinglong kmie, ki iateh kur ki ai ia ki ka 
hok ban long Doloi. Ia kane ka jingjia ki kyn- 
maw haduh mynta da ki ktien “Le khyllung 
iumbu.” 


Ki jait Lalu bad ki jait Pariat, imat, ki 
iadon ryngkat bad ki Saw Kpoh ha ka por ba 
seng ia ka Raid Jowai. Namarkata, ki rnh ki 
iaioh bynta lem ha ka synshar khadar hima. Ki 
ioh ka hok ban long Pator. Ka Raid Jowai, 
imat, ka long kawei na ki raid kiba pawkhmat 
tarn ha ki por ki syiem Synteng. Hyndai, haba 
dang iakhap hima ki syiem Synteng bad ki syiem 
Madur Maskut ne syiem Malngiang, dei ki Doloi 
bad ki Pator Jowai kiba aibuit aibor ia ki syiem 
Nartiang. Dei U Iang Doloi bad u Bula Pator, 
na Jowai, kiba ia khang ia u Syiem Markuhain 
ban leit sha lew Daija ban iapynbeit pud hima 
bad u syiem Mailong Raja, namar ba ki suba 
sniew ia ka jingkhot sngewbha ki syiem Malng- 
iang. Bad dei u Doloi bad ki Pator Jowai kiba 



25 


Ja phah ia la ki khla ka wait na Jowai bad na 
Mukhla, ban leit thang duh ia ka kut ban pyn- 
duh ia ka him a Madur Maskut. Lehse dang don 
haduh mynta kiba dang iathuhkhana sawdong 
dpei shaphang ka jingsian, ka jingkhlain bad ka 
jingshlur u Kiang War, u Kiang Katphoh bad u 
Pati Lalu, ha kawei ka thma kaba ki Jowai ki 
ki ialeh bad ki Nongkrem, ha ka por u Mut 
Poloi. 

Ia ka skul pule kaba nyngkong eh ha ri Syn- 
teng la plie da ka Welsh Mission ha Jowai ha ka 
snem 1853. U nonghikai uba nyngkong eh u la 
long u Ma Luh. 

LYNNONG VII 

WAT JU PYNDEM TDONG. 

1 . 

Wat ju pyndem tdong, ka ’tien tymmen ka ong, 
tlFingim ha pyrthei ka jingialeh ka long ; 

Pynkhein ia kane ka ain Blei phin ym lah, 

Lada ha pyathei ban long briew te phi kwah. 

2 . 

Wat ju pyndem tdong, la jingialeh ka jur, 

Wat tieng wat khaweit da jingshlur to nang tur ; 

Kiwei ki kyllon bad kiwei ki ran dien, 

fla phi tur shaphrang bad nang thorn khlem 

phaidien. 

3 . 

Wat ju pyndem tdong, ong ka ktien ki tymmen, 
Ka thma la ka jur, phi, wat duh jingkyrmen ; 
Ka syep ai kan tuid bad ka snam ai kan jaw. 

To bein ka eriong bad wat kheifi ka umsaw. 


4 . 

Wat ju pyndem tdong, la jingdum ka tyllep, 

Ka miet kam dum sah ba ka ap sa ka step ; 

Kine ar U Blei U la khreh lang ia ngi, 

Kin wan markylliang katba kum ka pali. 

5 

Wat ju pyndem tdong, wat la dei ban kj llon, 
Jingrem jingsngewsih la ia phi ka tangon ; 
Hynrei jingshahjop ki don kein la ka dor, 

Ban phrang ia phi hi ia kiwei pat ki por. 

6 . 

Wat ju pyndem tdong, ong ka ktien ki riewstad, 
Lada Iyer pyngngad ki kliar lum phin ioh mad ; 
Tada ha pyrthei phin suh sieng kum syntiew, 
Ialeh iai ialeh bad shaneng to nang kiew. 


7 . 

Uba pyndem tdong bad uta u bym nud, 
Pyrthei kum ia u te kan sin u khawpud ; 
Kyrteng kum kane te mano ban ym tieng, 
Ban bein ka pyrthei bad iam rem ha la nng. 

LYNNONG VI J I 

U BRIEW KULONG KUMAH BAD 
KA DING. 



Wat ki briew kiba la rim tam ba ngi lah ban 
shem ha ki jingthoh jingtar, ki la don la ki jing- 
stad katto katne. Ki la nang ban sliew ding, 
ban iakren iakhana ne ban ot dur ha ki maw ban 
buh jingkynmaw ia ki jingjia kiba khraw bad ba 
donkam ban pynsah jingkynmaw Ki la don rub 
la ki syiem ki patsha ne ki nongialam ha ka thma 
ka ktien. 

Palat ia kitei ki juk, ym don jingtboh jing- 
tar ban pyni kumno ki biiew ki la im, kumno ki 
la shern nyngkong ia ka ding ne kum ha kano ka 
rukom ki iapyndonkam ia ki ktien ki thylliej. 
Ka long kaba oh ruh ban ong katno phew hajar 
ki sneni ki la iaid shuwa ban ihoh nyngkong ia 
ka histori u briew. Kiei kiei baroh kiba long 
mynta, ki long kiba la nang san suki-pa-suki 
lyngba ki juk pa ki juk naduh dang lung ka sngi 
u bnai. 


Kawei na ki jingjia kiba donkam tam ha ka 
jingim u briow ha kito ki por ka long ka jing- 
shem jong u ia ka ding. Ka ding, lah ban ong, 
ka la don naduh dang long ka pyrthei hi. Hynrei 
u briow u la nang ban pyndonkam ia ka ha ki 
por ba hadien. Don ki jingthoh kiba ong ba u 
briew u la pyndonkam ia ka naduh kumba san- 
phow hajar snom mynshuwa. Ka long kaba eh 
pat ban pyrkhat, myn katno snom mynshuwa u 
briew u la iohi ia ka ding bad mad nyngkong ia 
ka jinglong jong ka. Khlem artation, ka la shim 
por slom naduh ba u briow u la iohi ia ka ding 
haduh ba u la nang ban mew kor bad ri ia ka ; 
bad kliam slem shuh sliuh haduh ba un da la 
nang ban pynmih hi ia ka katba u mon. 


Ka ding ka don ha ka mariang. Teng teng 
ha kano ka pyrthei la mill ki jingpluh ki khlaw 
ki btap na kaba pom pyrtliat rkhiang ne na kaba 
bthei ki lum mihding. Baba la shit bha triang 

ka sngi bad la tyrkhong ki phlang ki kynbat, lab 
ban mih ding na baba iakyrshut lang ar tylli ki 
dieng. Uaba la mih ki jingplub, ki bricw ha kite 
ki por ki la ipbylla shibun ia kata ka bor ba 
phylla, kaba doni bad kaba bam napliang. Bun 
ki mradkhlaw ki la ing bad kiba lait ki la pliet 
iap. Ki briew, kum kiba kham sngowthuh, ki la 
ialeh pyrshah ia ka bad bun rub ki la ingkhong. 
Hadien pal ki la sngewbha ia ka, namar u phet 
iap khoit u kbla u thlon bad kbuid ki klilaw ki 
btap tang shu la pluh. Ki la sngew ruh ba ka 
ktah sngewtynnad kata, ba ka pynsvaid ia ka 
met ba lyngkliuit jong ki baba ki ieng kham 
pajih na ka. Kunita u briew u la sdang ban ri 
ia ka bad u la bsa ia ka da ki diengiap namar u 
la iohi ba ka bam bha ia ki. 


Kumno u briew u Ja ri ia ka ding ? Tang 
shu la lali pluh, u briew u la iohi ia ki rnga ba 
rhem bad Jelise u la shim ia ki da ka kti syndon* 
Hynrei um lab bat ia ki namar ba khluit. Iladien 
u la shu song ia ki kumno-re-kumno bad u la leit 
rah ia ki sha i'ing bad u la shu thang diengiap 
lynter ban pynsah ding. 


Lah ban ong ba dei ka ding kaba la ialam 
jingmut ia u briew ban da thang ia ka doh ba u 
bam, bad hadien hadien, ban da shet ia ka. 
Mynshuwa kata, u briew u bam im ia ka doh ki 
mrad ba u la pyniap. Da ki jingplub ki khlaw, 
bun ki mrad ki la ing bad haba u briew u la lap 

ia ki, u la pyrshang bam bad u la shem ba ki 
kham bang shibun ban ia kaba shu bam im. 
Hadien pat u sa nang ioh buit ban da shet ia ka 
bam ka dih baroh katba donkam. 


Dei ruh ka ding kaba la iarap ia u briew ban 
shna ia ki tiar shet tiar tiew, ki liar ialehthma 
bad bun kiwei kiwei. Dei ka jinglongkynrad 
jong u halor jong ka, kaba la pyulong ia u u lah- 
duh halor kiwei pat ki para jingthaw naduh ki 
juk barim. 


LYNNONG IX. 

U KHYNNAH U LONG U KPA JONG 
U RANGBAH. 


Lada phi ki khynnah shynrang bad ki khyn- 
nah kynthei phin iohi ia kane mynta bad phin 
kutjingmut skhem ruh ha lade marwoi marwei 
ban im ka jingim kaba sngur, kaba itynna 1, bad 
kaba myntoi, kaba mih na kata kan long ka 
jingkyrkhu kaba khraw ia ka pyrthci bad ka 
jingsuk kaba shisha de ia phi hi. To ngin ia- 
khmih mynta kumno ba katei ka j ingong ka long 
kaba shisha da kawei ar ki jingpyni rukom. 

Ngi shem ba ka jingpyni rukom kaba iadei 
eh bad kane ka long ka jinglong khynnah u 
Massini (Mazzini), uba na ri Italy, uba pawnam 
na ka bynta ka jingieit jong u ia la ka ri. 
Mynba u dang khynnah u la long uba khrew 
shibun eh, bad kim ju shah satia ia u, lait tang 
hateng hateng eh, ban leit shaduh bar kper ka 
ling u kpa jong u. Ia ka sngi kaba u ioh leit 
iaidkai bad ka kmie jong u, u ju kheinkor shi- 
katdei eh. Ha kawei na kine ki sngi kmen jong 
u, haba kim put shym da iapoi jngai, u khynnah 
u la sangeh khek bad u la peit khlem da pynhp 
la ki khmat ia uwei u nongkhrong uba rathai 
bad uba phuh niuhlieh phar thup thup uba ha 
ki mawkyrdon i'ingmane. Ka kmie ka la tharai 
ba u la slieptieng ia uta u nongkhrong, bad 
hamar ba kan sa shim ban shu rah ia u, u shu 
lait bloit bad u la march ton ton sha uta u 
tymmen, u leit piam khak ia u na ka ryndang 
bad u la doh artat bunsien ia u, u da ong katba 
u dang leh kumta, “ Ai ei ei seh mci ia i ! Ai ei 
ei seh mei ia i !” U tymmen bapli um lah kan 
shuh la ki ummat bad u la iam, bad ynda u ruh 
u la lah doh kylliang ia u, u la leit ai ia u ha 
ka kmie jong u, u da ong, “ To ieit bha ia u, 
ko mei i'em kynrad, namar u long u ban ieit ia 
la ki parari,” ka jingiathuhlypa kaba pylla 
shikatdei eh bad kaba la urlong hi thik kumba 
la ong. U Massini u la long ruh shisha uba ieit 
shikatdei eh ia la ki parari. 

U Saheb Carey pat, u Phadri ba donnam, 
uba la aiti la ka jingim na ka bynta ka jingbha 

ki briew jong ka ri India, u long sa kawei pat 
ka jiugpyni rukom. Kum u khynnah u la long 
uba iaineh ha la ka jingininot, bad uba ialeh ruh 
ban pyndep ia kaoi kaei kaba u thmu ban leh ; 
bad u la iaineh ruh ha kane ka jinglong haduh 
ynda u la rangbah. Ha kawei ka sngi hamar ba 
u dang kiew kai ia uwei u dieng, ka kjat jong u 
ka syntuid phlain bad sbak u la hap kynsan ha 
ka khyndew. Shiiliang ka kjat jong u ka la 
khein namar ba la jur eh kata ka jinghap. Bun 
bun taiew u la shu tbiah ; hynrei u tang shu 
koit bad sdang ban nang iaid hi, kaba nyngkong 
eh kaba u la leh ka long ban leifc kiew biang ia 
uta ujuh hi u dieng. Ynda u la rangbah u la 
don ia kane kajuli hi ka jingshlur, ka bym don 
kaei kaei ruh kaba lah ban khang ia u ha ka 
jingpyrshang. 


To hikai ban ong, “Hooid” lane ‘‘Em” thik 
kumba ka dei ban ong — “Em” ia kaba “Em” 
bad “Hooid” ia kaba “Hooid”. To hikai ruh 
ban leh ia kiei kiei kiba eh, bad ki bym don 
jingsngewbha ei ei satia ha ki, da la ka mon 
sngewbha baroh bad da ka jingsamrkhie de rym- 
muin. Kane kan iarap ia phi ban man long ki 
rangbah shynrang bad ki rangbah kynthei kiba 
khlain bad kiba myntoi. Hei wat ju pynlut lut 
ia la ki pisa baroh phi tad shu ioh, lymda kumta 
kaba khlem artatien kan long ba phin jialong u 
riew lutphut. Ha kawei ka liang to sumar ban 
ym long uba khapnap bad uba im tang ka iania 
iadait bad ka iashoh iadat. Kiei kiei baroh 

kiba phi leh mynta ki tong ki symbai ki ban mih 
bad ki ban seisoh ha ki snern ki ban sa wan. To 
long kiba kohnguh snmg. To pynmhen ia lade 
ha ki jingmlien kiba Lha bad to da kiar iap 
kiar ini hi keifi na kaba leh ia kaba snicw. Te 
ki kmie ki kpa jong phi bad lea pyrthei baroh 
kin peit ia ka jingam jingiangbah jong phi na 
ka jinglong khynnah ba 1 ieit haduh ka jinglong 
rangbah ba khlain bad ba donburom da ka jing- 
sngewbha bad ka jmgkmen. 


LYNMJNO X. 
KA TAJ MAHAL. 



Baroh ngi iatip ia ka Agra, kawei na ki 

! iongbah kiba heh bad donnam shibun ha ri 
ndia jong ngi. Ka don ha ka pyntha ka wah 
umna bad harud ka ri shyiap Eajputana. Ha 

ka por ka jingsynshar ki Moghul, ka la long ka 
nongbah jong ka ri India. Ban pynphuh pyn- 
phieng ia ka, u Shah Jehan, uwei na ki syiem 
Moghul, u la tei bun ki jingtei kiba itynnad, bad 
ba donnam kum ka Pearl Mosque, ka Duwani- 
khas, ka Jama Masjid bad kiwei kiwei. Hynrei 
kaba itynnad bad donnam tarn na ki baroh ka 
long ka Taj Mahal. 


Ka mahadei jong u patsha Shah Jehan ka 
long ka briew kaba bhabriew bad ka kyrteng 
jong ka ka long ka Arjumand Bano Begum. 
Kane ka briew ka long kaba bha bad u Shah 
Jehan ruh u ieit ia ka haduh katta katta. Ka 
kyrteng kaba u ai ma u ia ka ka long ka Mumtaj 
Mahal, kaba mut, “Ka jingshai jong ka iing- 
syiem,” hynrei ki briew ki khot ia ka ka Taj Bibi. 
Ka Mumtaj Mahal ka shongkurim ia u Shah Jehan 
ha ka snem 1612 H. K., hynrei tang ha ka snem 
1631 ka iap noh haba ka dang dap 35 snem ka rta. 
Ka jingiap noh jong ka ka la pynsngewsih bad 
pynpait dohnud ia u Shah Jehan. Ban pyndon- 
burom bad ban pynsah jingkynmaw ia ka kyr- 
teng jong ka, u la kutjingmut ban tei kawei ka 
jingtei kaba itynnad ha Agra ban long u maw 
jingtep ia ka metiap jong ka. 


Ka kyrteng jong kane ka jingtei ka long ka 
Taj Mahal. Ka ieng mynta ha Agra kum kawei 
na ki jingtei kiba itynnad tam ha ka pyrthei bad 
ki briew na kylleng ka pyrthei ki wan ban jngoh 

ia ka. La ong ba la thaw ia ka plan jong ka da 
uwei u hehkhlieh uba kyrteng u Isa Apadis bad 
la tei ia ka da ki arngut ki nongtei iing kiba 
pawnam kiba kyrteng u Mukarramat Khan bad 
u Mir Abdul Karim. La tei ia ka da u maw 
marbl suda bad ka jingtrei ka long kaba bniah 
bad ba ni haduh katta katta. Wat la la trei ia 
ka da ki 20,000 ngut ki misteri kiba nang, ka 
shim por 23 snem ba kan dep. Ka jinglut baroh 
ka long 917 lak tyngka. Ynda u Shah Jehan u 
la iap ha ka snem 1658, ia ka metiap jong u ruh 
la tep marsyndah bad ka Mumtaj Mahal ha kane 
ka jingtei. 


Ka Taj Mahal ka don ha kawei ka kper kaba 
sawdong kaba kawei kawei ka liang ka jrong 880 
phut. La ker ia ka baroh sawdong da ki kynroh 
bad lyngba jong ka ki don bun ki lynti kiba ia- 
pom pyngkiang kawei ia kawei pat bad kiba la 
siang da ki maw marbl. Harud jong kine ki 
lynti ki ieng ki dieng kiba itynnad bad hangne 
hangtai ha ka kper ki don ki umpohliew kiba la 
pynwandur itynnad bha. Ha krung jong ka 
Taj Mahal ha baroh arliang ki don arty lli ki 
jingtei kiba itynnad bad kawei na ki ka long ka 
lingmane blei Mussulman. Ha lyndet jong kane 
ka kper don sa kawei pat ka kper bad ia kane 
ruh la tei kynroh baroh sawdong. 


Ban rung sha ka kper jong ka Taj Mahal 
donkam ban iaid lyngba na kawei na ki lai tylli 

ki khyrdop. Kawei na ki khyrdop kaba don ha 
ka kynroh kaba hapdeng ki artylli ki kper, ka 
long ka Taj Mahal hi. La tei ia ka da u maw 
shyiap uba saw, ba la otdur itynnad bha, bad ba 
la pyndait da ki maw marbl lyugkniap ha kaba 
ki don ki jingthoh ba la shim na ka Koran. 
Kano ka khyrdop ka long kum ka ling bad ha ka 
tnum jong ka ki ieng 2 ') tylli ki mot maw marble 
ba la thaw ha ka dur shatri. Ha ka sad jong ka 
kamra kaba hapoh ka sdion kawei ka sharak rnong 
kaba la ot dur bad ot shrorig bha. La sop ia ka 
da ka jingsop kaba itynnad bha bad ka jingshai 
ka sam lyngba ki ihliow kiba rit ban pynshai ia 
ka kamra da ka jingshai ba jem bad ba 
pynitynnad. 


Na kane ka khyrdop ngi lah ban iohi ia ka 
Taj Mahal ha ba kut ka kj ev ba ka ieng ha ka 
jingphvrnai, jingitynnad bad jingphuh jing- 
phieng bad kaba ngin y \ lah ban klet lano lano 
ruh. Ka ieng halor ka rynsan kaba sawdong, 
kaba kawei kawei ka liang k i long 313 phut ka 
jingjrong bad kaba ka rynieng jong ka ka long 18 
phut. Katba ngi dang peit ia ka shipor, ngin 
long kumba shoh bieit bad ngin sngew kumba 
ngi iohi ia kaei-re-kaei kaba phylla ha rngai. 


Ynda ngin iaid lyngba ia ka khyrdop, ngin 
poi ha ka phyllaw jong ka Taj Mahal. Nangne 
na phyllaw lah ban kiew sha ka rynsan lyngba ki 
mawkyrdop. Ha ki sawtylli ki Uorig jong ka 

rynsan, ki ieng ki mot kiba jrong bad ba itynnad 
kiba ka rynieng jong ki nwei uwei ka long 133 
phut. Halor jong kane ka rynsan ka don ka 
kamra bad ka dci kane kaba long ka jingtep jong 
u Shah Jehan bad ka Mumtaj Mahal. Ka jing- 
itynnad jong kane ka ka mra ka long kaba palat 
bad kaba ngim don tliylliej shuh ban batai. 
Ngin tang shu rung ia ka jingkhang jong kane ka 
kamra, ngin lap ia kawci ka pyrda maw marbl. 
Ha lyndet jong kane ka pyrda ngin iohi ia ka 
dur jong ka jingtep bad ngin tang shu peit ia ka, 
ngin sngewkhia ka mynsiem bad ngin sngew 
kumba ngi ieng lia ka jaka kyntang. Hynrei 
kane ka kamra ka dang don tang ka jingtei kaba 
shabar. Ha khrum jong kane, ka don sa kawei 
pat ka kamra Kane ka kamra ka long kaba dum. 
Ynda ngin leit hiar sha ka na ki mawkyrdon, 
hangta hapdeng jong ka kamra, ki don artylli ki 
jingtep kiba iasyndah bad dei hangne ba ki don 
ki metiap jong u patsha Shah Jehan bad ka 
Mumtaj Mahal. Hangta ha ka jingdum bad jing- 
jarjar ngin ieng da ka jingsngewrit bad jing- 
sngcwburom ia kine ki briew kiba khraw, wat la 
ngi la tip ba kim don shuh ha kane ka pyrthei, 
hynrei ngin sngew ba ngi don ha lingsyiem bad 
ba ngi ieng ha khmat jong ki. Hynrei kine ki 
jingsngew baroh kin jail noh ynda ngi la mih na 
kane ka kamra bad mad biang ia ka Iyer kaba 
iwbih kaba bell ha ka kper kaba itynnad bad 
Pyngngad. 

LYNNONG XI 

KA JINGTREI MINOT KABA JOP. 

3. U heh u rit, u hok u pop, 

Sha kliar 11 lum to mied, 

Dei tang ka jingminot ban jop, 
Dieng pyngkiang ba suh thied. 


4. Ka kam ka jrong ka rta lyngkot ; 
Te ngi dei ban ininot ; 

La jong la sap bad la ngi tlot, 
Khatduh ngim pep ban jop. 


5. Ka sap khlem jingminot ka long 

Symbai ba bha khlem sboh ; 

Hynrei ka jingminot khlem sap, 
Khlem pep kan long seisoh. 

6. Ki jingminot Jang bad ka sap 

Ki briew ym lah batai ; 

Oh, hep, sha khlieh i’u Bah phim lap, 
Un kiew te hai-re-hai. 


7. Uba sarong bynta la sap. 

Long symboh khlem symbai; 
Hynrei ryngkat kajingminot, 
Jingdum kylla jingshai. 

8. Wat la ngi don ka khlieh kada, 

Pynban minot ngi dei ; 

Ym don ka lad baniaid shaphrang, 
Lait na kane kawei. 

9. Ha jar ha jar ki dkhiew ba rit, 

Bym larkam kum riewsdot ; 
Pynban i’u wieh ki rong sha sop, 
Dei ka jingtrei minot. 

10. Rdewkhraw pyrthei ne jong ka Hi 

Dienjat jong ki dei bud ; 
Nyngkong ki pher aiu na ngi. 

Ban ong katta ngi nud ? 

11. Ha uba jop la ai buskit, 

Buskit kaba kordor. 

Da kumno te ngin ioh ia ka ? 

Dei da ka jingador. 

12. Ka jingtrei ha lade ka long, 

Lai na ka saw bynta ; 

Hynrei da kiwei pat ka shong, 
Tang kumba shipawa. 

13. Kumta kito kiba jaipdeh, 

Kim lah ban ioh ka nam, 
Namarkata dei ban ialeh 
Haduh ban da mih snam. 


14. La jop la rem ym don jingpher 
Ka don la ka bainong ; 

Da jingminot iwbih kan her 
Pansngiat jingjop ban phong. 

LYNNONG XTI. 

KA JIN(i BYMLAHSHAH 



La u briew u don la ki jong ki jinglong bad 
jingmlien ba pher ba pher, hynrei ka jingbymlah- 
shah ka long kawei na ki jinglong ba don ha man 
u briew, bad bun na ngi ngim lah sngewthuh 
shaphang ka jingdon kane ka jinglong ha ngi. 
Kane ka don ha u khynnah bad u rangbah 
kumjuh bad lada ym lah ban pynduh ia kane ka 
jinglong, kan pynmih bun kiei kiei ki ban pyn- 
troin ia ka longbriew manbriew. 

Naduh ba ngi dang khynnah, ki kmie ki kpa 
bad kiba ha ling ha sem ki la hikai bad la ai ha 
ngi la ki kamram ba ngi dei ban pyndep. Kawei - 
pa-kawei ka kam ba ngin leh ka dawa ia ka jing- 
minot. Ngi dei ban ialeh bad pynshitom ia lade 
hynrei lada ngim lah ban shah ia ki jingeh bad 
jingshitom kiba ngi iakynduh, ngin ym lah ban 
pyndep ia Ia ki jong ki kamram. Ha ki jing- 
shongskul jong ngi, ngi dei ban iaid lyngba bun 
ki lynnong bad ki bynta kiba eh ha ki kot pule 
bad kot jingkhein jong ngi, kiba lada ngin trei 
ia ki kin dawa ia ka bor met, ka jabieng bad ia 
ka por ruh. Te lada ngi long ki bymlahshah, 
ngi pyrshang ban kynran bad ban kiar noh ia ki 
bad rai ba ki long kiba ngim lah ban leh ne 
sngewthuh. Teng teng namar ba ki lynnong kot 
jong ngi ki long kiba jrong, ngi shept.ieng noh 
bad ngim treh shuh ban pyrshang ia ki. Kumta 
kane ka jingbymlahshah jong ngi ka pynsah- 
teng ia ki jingtrei jong ngi na kawei ka sngi sha 
kawei pat bad ynda dei ka por eksamin ngi shem 
ba bun na ki ngim pat lah bad kumta ka jingmih 
ka long ba ngi sahdien bad ngi sah klas. 


Baroh ki kam jong ngi ki dawa ia ka jingtrei 
kaba ni bad kaba bniah. Kane pat ka dawa lut 
ia ka jingminot bad ia ka jingimsngi jong ngi 
ha la ka jong ka kam. Lada ngim lah ban trei 
ni bad bniah ha kano kano ka kam ba ngi trei, 
ngim lah ban tih lut ia ka spah ba la buhrieh bad 
ban ngam sha ka jingjylliew jong ka jingnang 
jingstad kaba kata ka kam ka don ban ai ia ngi. 

Kata ka jingnang jingstad kaba ngin ioh kan shu 
long kaba tang na sla bad ka by in don nongrim 
ei ei. Kumta ka jingbymlahshah jong ngi ia ki 
jingshitom jong ka jingtrei kaba ni bad ba bniah 
ka wallam ia ki jingtorti bad ka trei tang dop. 
Ynda haba ngi la tei ia lade ha kum kane ka 
jinglong bad jingmlien, ngin shem 'ba ka jingim 
jong ngi ka long ka jingbabe namar ba ki kam 
jong ngi kin ym pynhun ia ngi hi lane ia kiwei 
ruh, hynrei kin long ka jingrkhiebein ha khmat 
ka pyrthei. 


Ha ka jingim ngi don shibun ki kam ki- 
ba rit bad ba khraw ba ngi dei ban trei bad ban 
pyndep ia ki, ha kiba ngi dei ban pynleit ia la 
ka bor bad ka por. Ban ioh ia ka jingnang jing- 
stad ha ka shongskul, ngi donkam ban pynlut da 
ki snem bad ki phewsnem. Bun na ngi ngim lah 
ban shah ia kane ruh. Ngi sngew ba ka shim 
por than bad kumba don kiba ong, “ Balei yn 
shu tymmen ha ka shongskul ?” Na kawei ka 
sngi sha kawei pat bad na kawei ka snem sha 
kawei pat bad kumta thop-shi-thop shu tang ka 
leit skul. Kumta bun na ngi ngi sngew salia 
noh bad teng teng da ka jingbitar ngi pep skul 
noh bad kumta ngi sa duh noh kein ia ka jing- 
kyrkhu jong ka shongskul. Hadien pat ynda 
ngi iohi ia la ki paralok ba iashongskul ryngkat 
ba ki la pyndep ia la ka jingshongskul bad ba 
ki la kiew sha ki kyrdan katba ia lade pat sah 
ha ka biej, ngi ieng sa ka babe bad ka pangnud 
pangnam, Kumjuh ruh ha kiwei kiwei ki kam, 

ka jingbymlahshah bad ka jingbymlahap jong 
ngi ia ka por ka wallam shibun ki jingsniew ha 
ka jingim jong ngi. Baroh ngi iatip ia ka 
jingiathuhkhana shaphang ka syiar kaba kha 
pylleng ksiar kawei kawei man la ka sngi. Namar 
ba ym lah shah bad lah ap ia ka por, bad namar 
ba ka kwah ban ioh lut shisien ioh ia ki pylleng 
baroh kiba don ha ka syiar khnang ba kan dup 
riewspah noh, ka trai kata ka syiar ka la puid 
ia ka kpoh ka syiar. Ka jingmih na kata ka 
long ka jingsngevvsih ba ka duh ym tang ia ki 
pylleng ksiar hynrei ia ka syiar ruh. 


Ka jingbymlahshah ka ktah jur ha baroh 
ki bynta ha ka jingim jong u briew. Ha ka 
jingtrei jingktah, ha ka kamai ka kajih, ha ka 
khaii ka pateng bad ha kiwei kiwei, u briew u 
dei ban iaid lyngba ki raieh raidarn bad ki eh 
ki jur. Katno sien ngi shem ba u briew um lah 
ban roi, katno sien ba um lah ban kiew sha 
khlieb bad katno sien ba um lah ban paw ha ka 
pyrthei namar ba um lah ban jop ia ka jing- 
bymlahshah kaba don ha u ? Ha ki History 
bad kiwei kiwei ki kot pule ngi ju shem ba bun 
bun ki ’riewstad bad 'viewkhraw ka pyrthei ki 
poi sha ki kyrdan kiba khraw namar ba ki la jop 
ia ka jingbymlahshah. U Mahatma Gandhi, u 
Jawaharlal Nehru bad kiwei kiwei ki khla ka 
wait ha ka thma jong ka jinglaitluid ka Ri India, 
ki la lah ban long ka jingkyrkhu ka Ri namar ba 
ki lah ban iaishah ia ka jingshitom baroh bad wat 
ia ka Phatok hi. Kumjuh ruh u Robert Bruce u la 

kylla long u ’riewkhraw namar ba u lah ban shah 
ia ki jingeh bad jingshahjop. Ngi ruh ngi dei 
ban kynmaw ba ngi dei ban jop shisyndon ia kane 
ka jinglong ka ba sniew jong ka jingbymlahshah 
bad ban pynduh ia ka naduh ba ka dang lung, 
shuwa ba kan suhthied ha ka jingim jong ngi. 


LYNNONG XIII 
SHAPHANG KA JING1EIT. 


La nga krcn da ki thylliej ki briew bad ki 
angel, haba ngam don ka jingieit, nga la jialong 
kum ka wiang rnong ba sawa, ne kum ka shaku- 
riaw ba ricw shaw shaw. Bad la nga don ka 
jingiathuhlyi a, bad nga shemphang ia ki jing- 
maian baroh, bad ia ka jingtip baroh ; bad la 
nga don ruh ka jingieit baroh, kat ban pynkyn- 
riah noh ia ki lum, lada ngam don ka jingieit, 
ngam long ei ei ruh em. Bad la nga sam ia kiei 
kiei baroh kat kiba dei ki jong nga ban bsa ia ki 
baduk, bad la nga aiti ia la ka met ban thang, 
lada ngam don ka jingieit, ngam myntoi ei ei 
ruh om. 


Ka jingieit ka iaishah slem, bad ka leh 
sbun ; ka jingieit kam ju pihuifi ; ka jingieit kam 
ju leh sarong ia lade, bad kam ju pynmong, kam 

ju leh khlem akor, kam wad tang ia kiei kiei ruh 
la ka jong, kam shait ban khih bitar, kam tharai 
sniew ; kam kmen ha ka jingbymhok, hynrei ka 
iakmen lem bad ka jingshisha ; ka iaishah jem ia 
kiei kiei baroh, ka ngeit kloi ia kiei ki< i baroh, ka 
kyrinen ia kiei kiei baroh, ka shah ia kiei kiei 
baroh. 

Ka jingieit kan ym duh noh lano lano ruh ; 
hynrei la ki don ki jingiathuhlypa, yn sa pyndam 
noh ia ki ; la ki don ki thylliej, kin sa wai noh ; 
la ki don ka jingtip, kan sa dam noh. Namar 
ngi tip tang katto katne, bad ngi iathuhlypa ruh 
tang katto katne : hynrei ynda kata kaba janai 
kan poi, ynda kumta te yn pyndam noh ia kata 
kaba tang katto katne. 

Mynba nga dang khynnah, nga la kren kum 
u khynnah, nga la sngew kum u khynnah, nga la 
pyrkhat kum u khynnah kein : hynrei mynta ba 
nga la rangbah, nga la iehnoh ia kita kiei kiei 
ruh ki jong u khynnah. Namar mynta ngi iohi 
tang kumba ha ka lit ba bymgut ha kaba dum 
byrngut byrnget ; hynrei hangta markhmat 
markhmat ; mynta nga tip tang katto katne ; 
hynrei hangta ngan ithuh biang, kumjuh kumba 
la ialhuii biang ruh ia nga. 

Te kumta ka iaisah ka jingngeit, ka jingk\r- 
men, bad ka jingieit, kine lai ; hynrei kaba kham 
kongsan na kine long ka jingieit. 

LYNNONG XIV 
NGI LONG KI NONGKITRAM. 


Bun na ngi ngim ju poi pyrkhat ba ngi long 
ki nongkitram. Ngi lah lehse ban sngewsarong 
ba ngim don ram. Ngin da sngewrem bad 
sngewlehrain lada yn pyni ha ngi ia ki jingkheifi 
jingdiali katno ba ngi la kitram. Lada ka long 
shisha ba ngi la dapram bad lada ngi long kiba 
hok bad ba beit, ngin da pyrshang ban siew 
katba lah ka bor ban sait ia kata ka ram. 


Lada ngin shong puson tang shipor, ngin 
ahem bun kiei kiei kiba pynlyngngoh ia ngi, ki 
ban pynsliisha ruh ba ngi baroh ngi kitram iwei 
ia iwei pat. Te ngin nym lah khlem da sdang 
ban pyrkhat bad ban wad lad kumno ngin leh 
ban pyllait ram. 


Hato ngi ioh kumno ia u khaw ba ngi shot j a, 
ia u sha ba ngi dih, ia ki jaiii ki nep, ki mar 
ki mata, ia ka laiphewjait-phewskit ka tiar ka 
tar ba ngi pyndonkam man ka sngi ? Ngim 
shlan ban kren kob ba ngi ioh hi ne ba ngi iapeift 
ne thied da la ka peisa. Ka peisa tyngka kam 
ai ha ngi ia kine baroh. Ka lah tang ban 
pynioh ia ki na ki parabriew jong ngi. 

Haba ngi mih na ling, ngi shem ba don ki 
briew kiba peit shai-ia-shai ba kin pynbiang ia 
ngi. Ki rel, ki jhad, ki motor car kiba phet khlem 
kut, ki sharak kiba shai khlem thait bad ki lynti 
syngkien ba la pynkhuid. Kylleng, don tang ki 
briew kiba shakri ia ngi. Ngi kitram shisha na 
ka pyrthei. 

Ki briew kiba sngewthuh ia kane ka jingsbi- 
aha ki dei ban beh noh ia ka jingangewaalia bad 
jingbymmon ha ka dohnud ban trei bad pyndep 
la ka bynta ba rit ba la sam ha ki ha ka jingim 
jong ki. Lada leh kumno kumno ruh, ngim lah 
aiewdep hi ia ka ram ; hynrei ngi dei ban buh 
jingmut ban siew katba ngi lah, da kaba trei 
naduh ka mynsiem ia la ka jingtrei jingktah ba 
ngi don. U briew uba leh la ka kam man ka 
sngi, ka mut, u leh ei ei ban siew ia ki ram jong 
u sha ki para nongtrei jong u ha ka pyrthei. 


Ha ka jinglong ka muluk ka jaka, ka long- 
ling longsem, ka jingdeikha deiman bad ka 
shonglang sahlang, ngi don ka jingioh pateng 
kaba kor bad ba khraw shibun na ki kiaw ki 
kthaw tymmen jong ngi. Ngi ju kam ia ki du- 
stur, ki ain bad jinglaitluid kumba ki long kynti 
ki jong ngi khlem pyrkhat bad sngewburom ia 
kito kiba ialeh shitom, bad lehse, haduh ban da 
i&umsnam khnang ban pynieng ia ki, ba kin neh 
pateng pakit. Ngi dei ban sumar haba ngi la 
ioh ia kine ban pynneh ia ki, namar ngi kitram 
ia kine na kiwei pat. 

Ngi don ruh ki ram imhok iaidhok (moral 
debts). Ka jingsngewthuh shaphang ka burom, 
ka hok, ka jingshisha, ba dei ban leh jem leh 
sbun ia kiba tlot bad ba tyromen, ia ki khynnah 
bad w^t ia ki mrad', kam mih tang na ngi hi. 
La donkam ban da thied rem. Don ki shynrang 
bad ki kynthei kiba la iap ban iada bad pynneh 
ia kine ki rukom imbha, iaidbeit bad muthok. 
Ki nongkyrsiew, ki nongpynthymmai, ki nong- 
prat lynti ki la pynlut la ka jingim ban trei 
haduh kaba kut ban job ia kine bad ban pynioh 
pateng ia ki ha ngi. 


Ka jingialeh kam pat wai. Ngi lah ban pyn- 
khuid katto katne ki ram jong ngi da kaba ngi im 
ia kata kaba bha tain ba ngi tip. U ’riew lenlade 
u long uwei uba ai kham bun. Ka lawei te kan 
da kham bha shibun ban ia ka mynta katba nang 
mih bun ki ’riew lenlade, ki ban im na ka bynta 
ka jait ka kynja, yra tang na ka bynta la ka jait 
ka khong, la ka ling ka sem, bad ia lade. 

LYNNONG XV. 

U SIER LAPALANG. 



1. Ko Lapalang phrangsngi jong nga, 
Kumba tyngshain u Mangkara ; 
Khlem sngap ki ’tien sangsot I Mei, 
Me shem lanot ha ka pyrthei. 


2. Na snieh pyrthei shaei me phet ? 

Sa tang marwei nga sah khunswet ; 
Haba na nga kynrem me khlad, 
Dohnud sngewsih ka im sub sat. 

3. Ko khun, nga ong, ynnai leit kiew, 

Sha ri Khasi, sha ri ki bricw ; 
Shongkhop, ha la ri them ri thor, 

Bam la u khah, bam la u nor. 

4. Ngin bam da u jangew jathang, 

Baroh shilyiur baroh shitlang ; 

Pynban na nga kynrem me khlad, 
Marvvei ha 1 Kwain nga jaw ummat. 

5. La shad ka * shanam shalyngor. 

Me pat ha kti u Khadarbor ; 

Xa me ki dum ka sngi u bnai, 

Sha nga, kumno pat men wan phai ? 

6. Nampliang dusmon ia me u dung, 

U “’warn tabla u ban na krung ; 

By llup, me pat rangbah ryngkuh, 
Ummat aiu, ngan sait khatduh. 

7. Kynshreng me phuh hajan i Mei, 

Mynba me ieng ha la Rympei ; 

Mynta, na lyndet khlur me sngap, 
Jingiam ka kmie ba shorn ka pap, 

Wow ! la shet ka ’tieh pongdeng, 

Ia ka rynieng u Kynrem Reng. 
Wow ! la kjit d’u nam sarang, 

Ia ka mynsiem u Lapalang. 

Noth : — 

(1) . Kwain : — Ka khlaw ha ri thor khap Sylhet, 

kumba 5 mail shathie lam sepngi 
na Dawki. 

(2) . Shanam Shalyngor : — ka dei ka shanam 

khan. 

(3) . Nam tabla : — U dei u khnam uba pynbud 

ia u ’nam nyngkong. 

LYNNONG XVI 

KA JING1A11) TAWIAR KA UM. 

Ha kanc ka pyrtliei, ki bin bin tynrai jong 
ka khyndevv ki iapli jaka iapli jinglong borabor. 
Kaba kham stet bad kaba kham shai na kine ki 
jingiajdi ka long kata kaba ha ka jynhaw ba- 
sngem, kaba don ha suih. Na kane ka jynhaw, 
la pynlong ia ka nir.jer bad u slap, kiba pyn- 
thymmai ia ki jingthung kiba la tyrkhong, bad 
kiba pynsboh ia lea khyndew. 


Katno inshi ka umjcr kaba hap ha ka khyn- 
dew, 'ngim lah ban thew. Myntlang, bad ha 
kiwei kiwoi ki por rang, ka ju paw man la ka jan- 
miet kuin a lyoh khyndew ba shu dum, bad ka lang 
ha ki sla bad ha ki tnatdieng knrn ki mawlyng- 
nai ba phyrnai ; hynrei dangstep, ka shu jah noh 
pat khlem thew. — shiteng, namar ba ki jingthung 
ka khyndew ki la kjit ia ka, bad shiteng, namar 
ba ki kjat sngi ba dang lung, ki la ring shaneng 
ia ka pat. Hynrei ia u slap la lah ban thew, katno 
ba u hap shisnem shisnem. Ha Bilat, ka long 
antad laiphew inshi. shisnem, baba kheifilang ia ka 
ri baroh ; hynrei don ki jaka jaka ha kiba ki ioh 
haduh arspah inshi, kum ha ri Cumberland. 

Ha kane ka ri India, don ki jaka ha kiba ki 
ioh khvndiat, don ruh ki jaka kiba ki ioh shibun. 
Ha Shillong, ki ioh kumba phraphew inshi tam 
ne duna ; ha Sohra pat, ki ioh haduh sanspah ne. 

Ki mew ba lada ka jynhaw ba sngem ha 
sum baroh kan hap slap shisien hap, kan tap ia 
ka khyndew tang san inshi ; ka paw te ba kane 
ka iynhaw ka iahap-ialiap, ka iakiew iakiew, bun 
kylla ha kawei ka snom. Ka sum ka dei ban 
sngem katto katne borabor, bad ka dei ban hap 
umjer bad slap bunsien, na ka bynta ka khyn- 
dew ; kumta ka dei ban don ka jingkicw 
ka jingsngem artet kaba khraw, bad kaba 
ha la ka sngi, la ngim iohi ruh ia kata. Kane ka 
jingkiew ka uni, ha ka rukom bym lah ban iohi, 
ka long bunsien kaba beit bad kaba snge'wthuh, 
bad ka daw jong ka, ka long, ka jinglong ka 
khyndew hi ( physical causes ) ; hynrei bunsien 
ruh, ka long ka bymbeit, bad namar ba ka daw 
jong ka, ka long ha ka jingtrei ki kynja ba long 
met, kum ki jhur bad ki mrad, lane ha ka 
jingtrei chemical , kam long borabor kaba ngi lah 
ban sngewthuh shai kumne — 


Ka um ka iakiew ka iahiar shibun eh, ha- 
pdeng ka khyndew bad ka suih, na ki daw ba 
shong ha ka jinglong ka khyndew hi. Ia kine ki 
daw ngi khot, ki daw chemical. Ia kane ngi iohi 
haba, ha ka por rang, u hap u ’lappraw halor ki 
mawsiang ; te khala khala, ka Iyer ba iwbih ka la 
jliah ia ka um artet, bad ka kit noh ia ka sha 
ka jaka shong ki lyoh ; hangta la pynkhreh biang 
ia ka, ba kan hap pat. Hynrei, kum kane ka 
rukom iakiew iahiar, ka long kham kynrei eh na 
ka sla ka duriaw, ha ki jaka shit hajan u equator 
(ikwetor), namar ba la pynshit da ka jingshit ka 

sngi. Na kine ki jaka, ka jynhaw um ka iakiew 
artet borabor, ryngkat bad ka Iyer kaba kynting 
sha suin. Kane ka Iyer ka long kum ki kali kiba 
kit ia kane ka jynhaw kat sha kaba ki leit. Kiba 
leit shaphang shatoi kita, kiba leit shaphang sha- 
thie ruh kita. Ynda ki la poi sha ki jaka kiba 
khriat, hangta kane ka jynhaw um ka ltylla la 
ka dur, bad ka hap umjer lane ior. Kano ka um 
ka tuid sha ki wah ; kine ki wah pat ki tuid sha 
ki duriaw hajan u equator (ikwetor). Ha badei- 
badei pat ki tuid ha ka rukom kaba phylla, lvng- 
ba ia ka um duriaw hi sha u equator. Haba 
kane ka um ka la poi shata pat, ka la khreh 
ban kiew biang sha suin. Kumne ka long ka 
rukom jong ka, naduh kaba sdang ka pyrthei, — 
mynta ka long ha suin, kum ka jynhaw ; la shibit 
ka long ha ka khyndew, kum ka um, mar kyl- 
liang kylliang borabor. 

2. Kiwei pat ki daw ka jingiaid tawiar ka 
um, ki long na ka jingtrei ki kynja ba long met, 
kum ki diong, ki jhur, lane ki- mrad. la kine ki 
daw la khot, ki daw 'physiological (phisiolojikal), 
kumne : — Ka umjer bad u slap kiba hap, shibyn- 
ta ka ngam sha ka khyndew, bad nangta la kjit 
ia ka da ki thied ki dieng bad ki jhur kiba im. 
Kine ki dieng ki jhur pat, ki pynpiar ia ki sla kiba 
jyrngam sha ka suin ba rykhiang;bad na ki thliew 
kiba rit, bym lah niew shuh, ki pynmih borabor 
ia ka jynhaw um ha ka rukom ba ngim lah ban 
iohi. Tharai, ba la thung phan shibigha haei 
haci ; na ki sla jong kane ka shibigha u phan, 

shisnem shisnem kan mih ha Bilat lea jynhaw um, 
kaba biang ban long kmnba sanphew ha jar rnon 
ka um. Ha kane ka ri, kan kham bun ban ia 
kata. Kumta ka paw, ba ki kynja jingthung ki 
pynmih shibun ka jynliaw sha sain, bad kata ka 
jynhaw ka kylla slap pat. 


Pyrkbat ia ki mrad rub. Kine ki mrad ruh 
ki ring sha la ki 'nierbah shibynta na kajuh ka 
um slap, bad hadien kata borabor, kum kawei ka 
kam ba dei ia ka jingitn, ki pynmih noh ia ka sha 
sum na u tor, bad na ki thliew svep ki stiieh doh 
jong ki. Na uwei u briew uba la san, ka mih ha 
kane ka rukom, kumba shiser ka um ha la ka 
sngi ; bad na ki mrad kiba kham heh, ka ju mih 
kham bun, katba sliong ka jingheh ka met jong 
ki. Haba pynroi ( multiply ) ia kane ka shiser shi- 
sngi bad ka jingkhein ki briew bad ki mrad 
baroh ha ka pyrthei, ka paw, ba kane ka daw ka 
jingpyniaid um ka long kaba khraw eh. 


llynrei ka um ka iaid tawiar ruh, namar ka 
jingtrei chemical (kemikal), kaba shu trei khletn 
sangeh. Kane ka rukom jingtrei ka long kaba 
itynnad tarn eh, la ka i maian eh ruh, ha uta u 
bym nang. Shibun eh na ki jyntang jong ki 
jingthung, ka long ka um hi. U kolok bad ka 
shini ruh, kiba rung sha ka kpoh ki mrad ha ka 
jingbam jong ki, kita ruh, lajan ba ki long ka um 
hi. Haba iap u jingthung, bad ba u kylla pyut 
ha ka Iyer, kata ka um ka la lait na uta u jyn- 

tang. Haba la tylliat ia uta u kolok, bad kata 
ka shini, ha ka kpoh ka mrad, ia ka uni kaba la 
ju don ha kino, la pynmih noh sha bar, na u tor, 
bad ka snieh doh. 


Kunda ki jingthung ba ini ki kjit ia ka uni 
sha la ki mot, bad haba ki la iap, ki pymnih lut 
noh ia kata ka um sha sum. Ka mrad ka ring ia 
ka um sha la ka kpoh, ha kaba ka dih, bad ha 
ka jingbam jong ka, bad ka pynmih noh pat sha 
suin, 11a la u tor, bad na la ki thliew syep. Kum- 
ne ka jingpyniaid ba kynja chemical ka troi bora- 
bor, bad da kata, ia ka um la pynkylla-pa-pyn- 
kylla. Mynta ka um ka lali ban long ha ka 
rukom u kolok, nga la pynmih noh kum ka jyn- 
haw, na u tor jong nga, bad la kjit ia kata pat 
da ki sla dieng, bad ka la long shibvnta na ka 
met jong uta u dieng ; te kino ki jingkylla baroh 
ki iaid khlem sangeh. 


LYNNONG XVII 
U SRI SANKARDEB. 


Ka ri Assam ka la pynmih katto katne ngut 
ki ’riewkhraw kiba la pynsah nam ia lade bad 
kiba la pynpawnam ia la ka ri. Ka jingiwbih 
bad ka bor ki kam bad ki jinghikai jong ki 

ki im da ki bun spall sncm haduh mynta. 
Uwei napdeng kunj kit a ki briew u dei u Sri San- 
kardeb. 



U la im la kumba 500 snom mynta. La, la 
kha ia uha kawei ka dong jong ka ri, ha ki thain 
ka District Now gong, hynrei ka jingim, ka png- 
trei bad ka nam jong u ka la her bad ktah ia ka 
ri Assam baroii kaw ei. 


La kha ia u ha ka iing ba don ha cm, ka i'ing 
donburom surom ; hynrei u la ielmoh lut ia kita 
baroh na ka bynta ban shakri ia la ki parabriew 
ha ki bynta kiba kongsan eh. Kaba la ktah jur 
ia ka jingim jong u dei ka jingbiej jong ki briew. 

ka jingbymialong shitylli jong ki bad ka jinglong 
ba lyngkar eh ka niam Hindu. Ha kita ki sngi, 
ka niam hapdeng ki Hindu ka ri Assam ka long 
kaba ha la i'ing la ling, ha la i jait i jn it, ha la i 
kyntoit kyntoit. Ki briew ki la sngewhun tang 
ha kaba shu rnane ia ki di.rhlei bad kaba pyndop 
ia ki niam ki rukom ba shabar. 


Hapdeng ka jinglong ka ri kaba kum kane, 
u Sankardeb baba u la iehnoh ia la ka i'ing ka 
sem.u la mih shabar ban ialap shaphang ka niam 
kaba u la shem. U la aiti pynleit jingmut ia 
lade sha kaba mane tang ia uwei U lllei, bad 
u la ialap ha kiwei pat ruh kumta. U Ia kren 
pynrem ia ka niam kaba shu pyndop dustur ia ki 
niam ki rukom, u la ialam ia ka jingmut ki 
briew sha ka jingngeit ha (J Jllei bad ka jing- 
duwai kaba tang ha U. II iapher na kiwei ki 
kiwei ki nonghikai niam Hindu kiba ong ba ka 
jingmane Blei kaba ha khlieh ka long ban len 
noh ia kane ka pyrthei da kaba kylla pukir. 
Ha u Sankardeb, ka niam ka long kaba. ktah ia ka 
mynsiem bad ka jinglong kaba shapoh, ba u 
briew u dei ban lehkmen lehsngewbha ha kane 
ka pyrthei, bad u dei ban ngeit bad mane ia 
U Blei ha ka mynsiem bad ka jingshisha. La 
fiiewkor ia u Sankardeb da ki briew ka ri Assam 
haduh mynta, namar ka jingtrei bad jingpyn- 
shlur jong u ia ki briew ha ka liang ka thoh 
ka tar, ka lehkai lehsngewbha, ka shad ka kmen 
sngewbha. 



Hapdeng ka jingialap jong u, u la hikai sha- 
phang ki briew ba ki dei ban iaieit Uwei ia uwei 
pat, ban ym ibeifi hynrei ban iaishah ia kiwei 
pat haba ki duna ne ki iapher na la ka jingmut. 
U la kren pynrera jur ia ka jinghikai kyndiah 
jait ( Caste System) ka niam Hindu. U la hikai ba 
baroh ki briew ki long kiba iaryngkat ha khmat 
U Blei — ym don ba rit ym don ba heh, ym don 
ba duk ym don ba riewspah, ym don ba pohjait 
bad ba khrawjait. Ki jinghikai jong u ki la 
ktik ia ki riewpyrkhat ka niam Hindu ha kito 
ki sngi, bad ka la don ka jingkhihim thymmai 
jong ka niam ha ka ri baroh kawei. Hapdeng 
ki nongbud u Sankardeb la don ki Garo, ki Mikir, 
ki Naga, ki Musulman bad bun na kiwei kiwei 
ki jaitbynriew ka ri Assam. 


Ka rukom jingtrei jong u Sankardeb bad ka 
jingpynphriang jong u ia ka niam ka la longda ki 
lad bad ki rukom kiba kum kine : — 


(I) Haba u leit ialap ghano shano, haba ki 
briew ki la ioh kem ia ka jinghikai jong u, u la 
ialam ia ki ba kin tei ki ling ba ki khot ki Satra 
ba kin shong ki riewniam kum ki Sannyasi bad 
ki Sadhu, ki ban long kum ki nongialam bad ki 
nonghikai. 


(2) Ha man ka jaka kat aha ba u leit, u 
la ialam ia ki briew ba kin shna ki iingmane 
blei ba ki khot Namghar, Ki nongmane bloi 

habit ki ialang ha kine ki iingmane ki iarwai 
haduh ba ki da klet ia ka pyrthei — baroh shiangi 
ne baroh shimiet rub, habadei badei ; teng teng 
ki pule ne duwai ha la ka ktien bad ruh, ha ka 
ktien Sanskrit. U Sankardeb hi u la thoh shibun 
ki iingrwai ba ki khot Kirtans, had shibun ruh ki 
dkhot ne kyntien jinghikai pvrta Blei ba ki khot 
ki Qhosa. 


Ka jingialap bad ki jinghikai u Sankardeb 
ki la pynpluh ia ka ri Assam baroh kawei da ka 
jingshitrem niam. Ki ’riewpaitbah ki la pdiang ia 
u da ka jingkmen bym lah ong shuh. Kam shym 
la long kumta safcia hapdeng ki jait bakhraw 
kum ki Brahman bad ki Kshatryia. Ka jinghikai 
jong u pyrshah ia ka jingkyndiah jait ( Caste 
System) 'ka niam Hindu ka la pynlong ia kine ki 
ar jait bakhraw ba kin iapyrshah ia u. Kum 
kiwei kiwei ruh ki nongpynthymmai niam kiba 
khraw ha ka pyrthei, u la shah lehbeifi ha la ki 
para ri. 


Haba la jur than ka jingpyrshah bad ka 
jingbymgem ia u da kiba ithuh ithaw ia u, 
u laphet rieh sha u Syiem Naranarayana uba 
la paiang sngewbha ia u bad uba la pyni ka 
jingsngewbha ia ka jinghikai niam jong u. Kata 
ka jingsngewbha u Syiem ia u ka la ailad shuh 
ia u ba un iaid kylleng ban pynphriang ia ka 
jinghikai iong u na kawei ka shnong sha kawei 
pat. Hit ki snem kiba hadien la shem ia u bit 

u la pynphriang ia ka khubor jong u ha ki thain 
Goalpara bad ha kaba khatduh u la poi^ haduh 
Cooch Behar kaba shabar ka jylla Assam bad 
hangta u la iap. 

“Na ka rukom im ki riewblei, 

Ngi la sngewthuh ba ngi lah, 

Ban pynkyntiew sha ka burom. 

La ka jingim ba dang sah.” 

LYNNONG XVIII. 

LAM JINGSHAI HUN. 

1. Lam jingshai hun, hapdeng jinglyngngoh bun, 

Ialam ia nga ; 

Ka miet ka dum, nga ruh nga khlem |inghun, 
Ialam ia nga ; 

Ri Me ia nga ; ban i sha jingngai bah, 

Ngam don jingkwah, shi jam ka biang ia nga. 

2. Ngam ju duwai ia Me ba ju isnei ; 

Ialam ia nga ; 

Jingieit pyrthei bad jong Me kim iadei, 

Ialam ia nga ; 

La nga la tieug, bad nga la ju sngewmeng, 
Ia'hga, A Trai ! to klet kitai ki snem. 

3. Bor bah jong Me ia nga kail pyniaineh, 

A ! lam ia nga ; 

Nga iaid lyngba khlaw bah ka ri kynjab, 

A ! lam ia nga ; 

Jingdum ka sah, ioh don ruh ki jittgraa, 

Ko Trai ! tyngshain, tyngshaifl ma Me ia nga. 

LYNNONG XIX. 

KI JINGPHOHSNIEW 



Ki jingphohsniew ki don la ki jingmut. 

Habadei badei i khynnah ba i thngaii jing- 
bam ba 1 ba ka jingbam kane kyrhai, i sdang 
ban bam hynrei f ka jah noh, lane kyndit noh. 
Ka jingphohsniew ka long namar ita i khyntiah 
i thngan jingbam ha ka por tipbriow mynsngi 
mynshai, hynrei ha kata ka por ba i thngan, im 
ioh satia. Kumta, kata ka jingkwah ka wan 
mihpaw ha ka jingphohsniew mynmiet. 

Teng teng u briew u phohsniew ba u klan ia 
ka um bad ba khriat bad daitthah ki kjat sam. 
U kyndit thret, bad kata ka jingiohi ka jah noh. 
Ka daw ka long ba haba u thiah, ka kjat ka 
lait sharud na ka nep kup thiah, kumta ba 
khriat ki kjat. Kata ka jingkhriat ki kjat ka 
long ban pynphohsniew ia u ba u klan um. 


Teng teng u briew u phohsniew ba u don ha 
tinier riat bad u hap shapoh riat iar-iy-iar bad u 
kyndi: thret naba phohsniew. Ka daw ka long 
ba synkhong ka khlieh ha ka dong jong ka syng- 
khlieh, te syntuid ka khlieh na ka syngkhlieh 
bad ka lait shabar syngkhlieh. Kumta u phoh- 
sniew ba u noh riat. 


Teng teng u briew u phohsniew ba u her sha 
suin kum ka tyngab, u da kaweh ki kti bad rah 
ki kjat sha bneng. Ka daw ka long ba u thap 
lait ka khlieh na ka syngkhlieh, hynrei u kyrsih 
da artet. Kumta u phohsniew ba u her ha suin. 


Teng teng u briew u phohsniew ba beh ki 
• briew ia u ban shoh pyniip. La u mareh katno 
katno um lah. Kine riap riap ki beh sa ban lap 
ban lap, hynrei kim man lap satia. Ka daw ka 
long namar ba thiah kdor ki kjat, la un pynbeit, 
eh kheng kheng ba tyrsaifi ki kjat ba kam iaid 
ryntih bha ka snam, long kumba teh ba khum. 

Teng teng u briew, haka jingphohsniew jong u, 
u ruma bad lynfiiar ba khftiot u briew na ka pdot. 
La un pyrta um lait, hynrei kumno-re-kumno 
leit lait kynsan bad u pyrta tyngeb- kliang ban 
iohsngew sha bynriew. U kyndit threfc. Ka daw 
ka long ba kam iaid bha ka snara bad ka shait 
long khamtam haba bam ja than por thiah bad 
kum thiah bakla. Don teng teng ba n briew u 
phohsniew ba beh u bsein ia u. U kynrup bad 
ialeh bad u. U kem skhak na u pdot bad khfiiot 
iap ia u hangta. Kane ka raut ba don ka jing- 
pang kaba kyan ha ka snam jong u. Lada u lah 
ban pyniap ia uta u bsein ha ka jingphohsniew, 
kata un nym lei lei. Hynrei lada u shah jop ne 
dait, kata un ioh pang bad lehse iap artat. 


Teng teng pat u briew u phohsniew ba u leit 
sha ki jaka ba u la ju pynleit la ki sngi ki por 
khynnah. Kane ka jingphohsniew ka mih na 
ka jingpyrkhat kynmaw biang ia kita ki jaka 
shuwa ba un leit thiah. 


Don pat kiba phohsniew ba ki leit pol iha 
ki jaka thymmai kiba kim pat ju iohi myu- 
shuwa. Ynda ha kawei pat ka por ki ahem 
shisha ba ki leit poi sha ki jaka kiba thik knm 
kita ba ki la iohi ha ka jingphohsniew. Kane 
ka long ka jingshat syrngiew lypa ia kaei kaei ka 
ban sa urlong ne jia hadien. 

Dei haba ka leit jia aumne tbik ba ki ong 
ka jingphohsniew ka kup. Hynrei haba ka jia 
da khongpong ia kaba phohsniew ki shait ong 
kam kup. Kumta don ba phohsniew ba jia 
jingshonckurim, hynrei poi pynban sha ka iap 
briew, lane haba phohsniew ba iap poi sha ka 
koit ka khiah krat pynban. 


LYNNONG XX. 

KI AI$ KA JINGKOIT JINGKHIAH. 

U Skaiil, u nongshohnok uba khraio tam. 

Bynta i. 

Kito kiba ju pdiang sngewbha sha ki i'ing ki 
sem jong ngi ki <Jei ki lok ki jor jong ngi. Ngim 
ju khmihlynti ba kine kin shetkylla ia ngi. Ym 
don kawei pat ka jing| ynrem kaba kham sniew 
ia kito kiba ahlan ban leh kumta. Hynrei, don 
uwei uba ju shong ju sah ryngkat bad ngi, ubaia- 
ioh bynta lem ha ka bam ka dih jong ngi. La 
une u juh shisha, bad u sngew ia lade kum uwei 
na kiba ha ling ha sem, pynban u long u nongai- 
bib bad U nongshobnoh uba khraw tam hapdeng 
jong ngL Une u dei u SKAIN. Ngi khot kyr- 
teng la U, U ’Kaift King (Common House Fly). 

Haba ki Khasi ki kiew ling thymmai, ki ju 
pyndep ia ka niam ka rukom, ban bha ka long- 
ling longsem, da kaba ia ‘kynjoh khaskain \ Ka 
jingiwkhong ka kha tyrkhong ka khot ia ki skaifi, 
bad ki iarung sngewbha ban iabam khawai lem 
bad kita ki lok ki jor jong ki trai ling, bad, 
namar ba kim don ling, ki shong sah syndon bad 
ki baroh shi rta. 


Phim pat ithuh ia ki stain kum ki nongai- 
bih ? Srgap ngan iathuh ia phi ia ka jingim 
jong ki. 

Ki skain kynthei ki kha pylleng kumba 
khadsan sien ha ka jingim jong ki, bad ki kha 
kumba sanphew haduh shispah sanphew tylli 
man la ka sien. Kata ka mut, ba ki lah ban kha 
naduh hynfiiew spah haduh ar hajar ar spah san- 
phew tylli ki pylleng hapdeng shitaiew. Ynda ki 
lajan kha, ki her kylleng bad ki wad ia ka jing- 
leit khyndew jong ki briew, ne, ki jingri, kaba 
dang thymmai bad dang sngem bha. Ki tang 
shu lap, ki pynrung ia iwei i tyndong iba rit na 
ka met jong ki shapoh kata ka jakhlia, bad ki 
kha ia ki pylleng jong ki hangta. Ynda ki la lah 
bam katto katne ka jingbam ba bang jong ki na 
kata ka jingleit khyndew, ki her pat sha ki ling 
ban pynkdang ia lade da ka ja ka jyntah jong ki 
briew. Hadien shisngi arsngi ki mih ki khniang 
kiba rit kiba lieh na kine ki pylleng, bad ki bam 
ki dih sngewbha ia kata ka jingleit khyndew 
Ah, katno ki im pahuh hai ha kata ka jakhlia ! 

Kine ki khniang ki par, katba ki nang bam 
artat ia kata ka jakhlia, sha ka jaka kaba kham 
rykhiang, bad, hangta, hadien kumba shisngi ar- 
sngi ki kylla dur. Ki sop ia lade da ka sop kaba 
lam byrsaw bad ki leit thiah noh. Ha kane ka 
dur ki khot ia ki, ki ‘pupa,’. Katba ki nang ioh- 
thiah kumne, khlem artatien, ki phohsniew sha- 
phang ka jingleit khyndew ; bad, ha kajuh ka 
por, ka met jong ki ka kylla dur sa shisien pat, 
bad, ynda ki la law noh ia kata ka sop, ki mill 
kum ki skain. Hynrei, wat la ki kylla dur, kim 
shym kylla ka bamut : ki im sngi hi kliaw ban 
leit phai pat sha ka jingleit khyndew. 


Ki mill, kumba nga la ong, kum ki skain, 
hynrei kan shim por khyndiat shuwa ba kin lah 
ban her. Ki shu iaid tawiar ia ka jaka na kaba 
ki la mih. Kumta haba ngi iohi ia ki skain ki 
bym pat lah ban her, ngi lah ban sngewthuh shi- 
syndon nangno ki la mih. Ki iaidkai kumba 
shiteng kynta, bad ynda ki thapniang jong ki ki 
la khlain bha, ki her sawdong ban rung sha ki 
ling ha kaba ki lah ban ioh kyrhai ka bam ka dih. 


Phi tip la dang don ne em sa uwei pat u 
jingthaw uba kham jakhlia ban ia une ? Uba 
mih na ka jingleit khyndew bad uba piar la ki 
thapniang tang ban leit phai pat sha ka ? Uba 
leit khyndew bad uba prie halor ka bam ka dih 
jong ki briew ? Uba iaidkai halor ka jingleit 
khyndew bad uba sum uba sait la ki kjat ha ka 

ja ka jvnfcah haba u thait u jrem ? Ym don kat 
une uba tngit bad uha runar. Hynrei ym dei 
tang ba u long uba tngit, em, ka jingma ka «aih 
namar ba ka jingtngit jong u ka dap da ki 
khfiiang suda. U dei u nongkit khniang uba 
donbor. 


Haba n bam ia ka jingleit khyndew, u bam 
ja ki khfiiang jong ki jait jingpang baroh kiba 
mib napoh jong ka. Hynrei ym lah ban tylliat 
ia kioe ki khniang, ki dang im, wat la u la nguid 
ia ki, bad ki dang lah ban pynshitom ia ki briaw. 
Kumta, ngi lah ban jer ia u, ‘u nongkit khniang ’ 
(a vector) 


La don uwei u Doktor uba stad, uba la 
khmih bniah ia ka jingleit khyndew, ka jingprie, 
bad ka jakhlia jakhlaid kaba snoh halor ki kjat 
jong ki akaifl (common house fly). U la lap ia 
ki khniang jong ka suhot, ka typhoid, ka khlam, 
ka pang swai, ka pang khmat, bad ki pylleng 
jong ki lai jait ki jait wieh. Haba kumta „u long 
ne em u nongaibih ? Shisha, u la pyniap kham 
bun shah ki briew ban ia kiba la shah pyniap 
ha ki thma bah baroh. 


To ngin iakutjingmut lang baroh ban iaai 
khawduh mob ia u ; ban pyniap ia ka phud ka 
pyrton jong ki akain ; ban ym shah shitom shuh 
namar ki jingleh by m man jong u. 

Ha ka jingthoh ka ban bud, nga mut ban 
iathuh sbuh sa katto lcatne shaphang kiwei pat 
ki skain kiba lajan iadoi kuna ki skain ( common 
house fly'). Ynda lah kata, ngan sa iathuh pat 
shaphang ki tad da kiba ngi lah ban ioh lait na 
kine ki Nongshohnoh. 


LYNNONG XXI 


KI AIN KA JINGKOIT JINGKHIAH 


Ki Skaih. 

Bynta II. 

Ha ka lynnong ba la dep nga la iathuh sha- 
phang ka jinglong bad ka jingim n skain ling. 
Don sa kiwei pat ki skain kiba syriem ia ki skaifi 
ha ka dur, hynrei ki kham heh ne ki kham rit ia 
ki. Ka jingim jong ki bad ki jingmlien jong ki 
ka iapher khyndiat na ka jong ki skain ling. 


Peit shuwa ia ki skaifi kiba heh, kiba her 
bad kiba pynmih ruh ia ka kynja jingsawa. 
Don kiba phyrnai kum ka jingphymai jyrngam, 
don kiwei pat kiba byriong. Kine ki don la ka 
kyrteng kur ( family names ) kum “ Lucillia Chry- 
somya” bad “ Auchmeroya,” hynrei na pdeng 

jong ki la don kiba ki sin kyrteng “ Authropo- 
phagus kiba bam ia ka doh jong u briew. 
Kham bunsien ki skain kiba kum kine, ki pyn- 
rung ia la ki pylleng shapoh ka jingleit khyndew 
jong ki masi. Shisha haba iaidkai phi ju iohi 
bun hajar ki skain kiba kum kiba pdet iap noh 
na kawei ka bynta jong ka jingleit khyndew 
haba iaid shajan shata. Lada ki sah ha lyngkha, 
kim pynshitom ia ki briew, hynrei ki kham iar 
ka jingmut ban ia ki skain i'ing, bad kin ialum 
lang ban kha pylleng ha kano kano ka jaka ha 
kaba don ka jakhlia kaba iwkhong. 


Kurnta phin shem ba ki kha pylleng hapoh 
ki metiap ki mrad ki mreng ha lthlaw, lane 
hapoh ka jingleit khyndew, lane hapoh ka jing- 
mong jingthung ha ka met u briew, ne shapoh 
ka khmut ne ki shkor haba ki mih ksuit ne pyut. 
Ki khniang kiba mih ki bam ia ka doh iap, ne, 
kiba kham sniew, wat haduh ka doh ini. Ynda 
ki la pura bha ka bam bad ka la poi ka por ban 
kylla dur, ki mih noh bad ki hap sha ka 
khyndew. 


TCam long kaba sngewtynnad ban don ki 
khniang kum kine hapoh ki jingmong ha ka met 
u briew, hynrei lada ki bam tang ia ka doh iap 
ki lah ban iarap ban pynkhuid ia ka jingmong, 
hynrei ha kawei fiat ka liang ngi dei ban sngew- 
thuh shai ba kita kiba bam ia ka doh im ki long 
kiba ma shibun. Kum kine ki jait skaifi kim ju 

kha pylleng shibun kum ki skain ling bad lada 
ngi da ia la ka jingmong bad ki jaka don- ksuit 
don pyut ngin ym shah shitom ha ka jingpyn- 
sniew jong ki, khamtam haba kim long kiba 
shong ha ki iing jong ngi. Hynrei kiwei pat 
ki jait skain ba kham rit ban ia ki skain i'ing ki 
lah ban leh ia kajuh ka kam habadei badei ; 
namar ba ki rit ki lah da kaba jem eh ban rung 
sha ki khmat bad ban pynsniew ruh ia ki haba 
ki -tngit bad jakhlia. Bun bun ki briew ki 
matlah namar kane ka daw. 

Hynrei ngi lah ban iada ia lade na kine ki 
skain ba runar bad ba jakhlia, da kaba ngi tap 
ia ka jingmong bad ki jaka ba mih ksuit mih 
pyut. Hynrei u skain u dei u nongshohnoh uba 
ha khlieh tarn ia uba ngi dei ban pyniap ia u, ne, 
u un pyniap ia ngi. 

Kumno ngin leh ia kane ? Ngin pyniap ia 
uwei-pa-uwei ? Kane kan ym iarap ei ei ia ngi, 
namar don da ki hajar ki ban kit ia ka kam 
sniew jong uta uba la iap. 


Em, ban pynduh ia u pyrton jong u don 
tang ar tylli ki lad : — 


(1) Ban khang ia ki ban kha pylleng da 
kaba buhrieh ia ka jingleit khyndew 
baroh khnang ba kin num ioh jaka 
kaba bit ban kha pylleng. 

(2) Ban pyniap ia ki pylleng bad kl 
khniang jong ki skaift hapoh ka jing- 
led t -khyndew. 


Ha kane ka ri ka kham jem shibun ban pyn- 
donkam ia ka buit kaba ar, bad ngan sa kham 
batai bniah shaphang ki rukom ban pyndonkam 
ia kane ka buit ha kawei pat ka lynnong. 


LYNNONG XXII. 

KI AIN KA JINGKOIT JINGKHIAH. 
Bynta III. 


Nga la iathuh shibun shaphang ki jingpyn- 
sniew jong ki skaifi da kaba ban ia ka bynta ba ki 
kit ia ki khniang kiba sniew na ka jingleit khyn- 
dew jong ki briew kiba pang sha ka bam ka dih, 
ne, na ki jingmong ha ka met ka phad jong kiwei 
pat ki briew. 


(1) Da kaba khang ia ki skaifi ban ktah ia 
ka jingleit khyndew jong ki briew ngin pynduna 
shibuu ia ka jingma jingmynsaw. 


(2) Da kaba pyniap ia ki skaifi h»ba ki dang 
long khfiiang hapoh ka jingleit khyndew, ngin 
pynduna ia ka jingma jingmynsaw. 

Kurimo ngin lah ban leh ia kane ? 


Ngan pyrshang ban batai shaphang ka bynta 
kaba nyngkong, bad phin iohi ba don bun kiei 
kiei kiba la iath&in para ki bad ba ym lah ia ka 
han pyniakhlad ia ki ain jong ka jingkoit jing- 
khiah tang da kaba jied iwei ar na ki. 


Ka jingiasoh hapdeng ki skain, ka jingleit 
khyndew, ka jingbam jmgdih bad ka um ka wah 
kan long kawei ka nuksa kaba kongsan hapdeng 
ka jingiatrei lem jong ki ain ka jingkoit jing- 
khiah. 


Peit ia ka rukom leit khyndew leit myn- 
shem, — ha kawei ka jaka don u lum, ha khlieh 
jong u don ka khlaw, bad ha trai ki don ki iing 
ki sem bad kham sharum khyndiat jong ki iing 
don ki pukri na kaba ki briew ki ju ioh um dih 
ban shet ban sum. Mynstep ki briew ki kiew ia 
uta u lum ban leit khyndew leit mynshem ; 
hadien kata, ki biar na lum bad ki leit tong um 
na ki pukri. Ki ihet kti shuwa ban bam bad 
ia ka «« thet ki theh noh shabar iing. Ha ka 
por rang por rkhiang ki briew ki shait ki koit 
bad ki dcaiii ki la dt na la jah shibun namar ba 
khriat. Hynrei haba la wan poi ka lyitir por 
slap, lajan iwei-pa-iwei ha shnong i la ioh suhot 
bad ka jingkoit jingkhiah kam man don shuh. 

Balei ? Ka mariang hi ka da ia ki briew 
ha ka por rkhiang. Ka jingshit ka sngi ka pyn- 
tyrkhong ia ka jingleit khyndew bad ki skaifl 
kim bang shuh ban bam ia ka. Nangta pat, ki 
’niang kyntur-eit ki trei shitom bad ki tap khyn- 
dew ia ka jakblia. Hapdeng khyndiat por kam 
don jingma shuh namar ba ki khniang kiba sniew 
ki la iap tyrkhong baroh. 


Hynrei ha ka por slap pat kiei kici baroh ki 
long kiba jhieh bad ka bym lah ban pyntyrkhong 
ia ka jingleit kyndew, bad ki khniang ki im 
kyrhai ha kaba shit ba sngem. Ki skain ruh de 
ki bang ia ka jingleit khyndew kum kane bad ki 
biah phongrai ia ka. Ynda katto katne por ki 
sa mill u paidbah skain ban pynshitom ia ki 
briew bad ban aibih. Ka um ruh ka tuid sharum 
bad ka kit ia ki bynta ba rit jong ka jingleit 
khyndew shaduh ki pukri um. 


Kane ka jingpynum ia ka jingleit khyndew 
kumne ka la khleh lang bad ka um dih. Namar- 
kata kam long kaba phylla ba ki briew ki ioh 
jang suhot. Tang uwei uba pang suhot uba 
leit khyndew ha khlieh lum, ka la biang ia ki 
skain bad u slap ban rah ia ki khniang jingpang 
sha ki ling bad ka shnong baroh kawei. Kane 
hi ka pynpaw ba kane ka rukom ka long kaba 
ma bad ba mynsaw shibun ia ka jingkoit jing- 
khiah ia ka shnong. 

Shisha, ngi lah ban pynduna ia kane ka 
jingma khyndiat da, kaba leit khyndew sha ki 
jaka kiba kham them bad kham poh ia ka pukri 
um bad ban top ia ka jingloit khyndew da ka 
khyndew rkhiang, liynrei kam lah ban long kaba 
jatni. 


Don kawoi ka rukom kaba lajan janai kaba 
la pyndonkam ha ri Sepngi kata ka long da kaba 
kit noh ia ka jakhlia da ki um shapoh kawei ka 
jingdiang kaba heh. Hangta kiwei pat ki 
khniang kiba nang bad ba lui-lui ki pynduh ia ka 
jingmynsaw baroh haduh ban num don jingma 
ei ci shuh. Ka eh ban pyndonkam ia kane ka 
lukom ha ri Khasi jong ngi namar ba ka jinglut 
jingsep ka bun than eh bad ba yn donkam ka 
um ban pyniaid ia ka. 


Hangta mynta ngi iohi shai ia ki ar lad, 
kawei ka long ban pyndonkam ia ka rukom ba 
ju leli kaba ym don jinglut ei ei, hynrei don tang 
kane kawoi ka jinglut bad kata ka long ban siew 
bai doktor bai dawai, bad lada sniew bok pat 
sa ka bai thang bai tep ; bad kane kawei pat ka 
rukom ba janai tang ba ka shim tyngka shibun 
ban leh ia ka. Ngi dei ban jied napdeng kine ki 
lad, bad don sa kiwei pat ki lad kiba kham 
bha ban ii kaba leit sha khlaw. Ki briew kiba 
sngewthuh kin kham sngewbha ban iasei tyngka 
ban pyniaid ia ki ban ia kaba sei tyngka ban 
siew bai dawai bai doktor man ka por. 

KA LYER. 

LYNNONG XXIII. 

1. Ka Iyer kaba beh ka khynniuh, ka pynhap ; 
Ki syntiew dieng soh, ki sla, ki phlang ; 

Ka madan ka madiah ka shlei bad ka dap, 

Da ki ’tiew bun rong, ki sla jyrngam. 

2. Ki khynnah ki risa, ki kmen ki mastieh ; 

Ki sei, ki pynher ki kot kudi ; 

Ka Iyer, tang shipor, ka la kynting sha 

khlieh, 

Thiaw-shi-thiaw ki kiew shalor suifi. 


3. Haba ka beh hapdeng ki dieng, ka Iyer ; 
Ka sawa kumba pasiaw ki briew. 

U diengbab diengsan u talain u kynther ; 
Ki tnat, u phanang kat sha ba poi. 


4. Teng teng ka Iyer ka lehbein ia ki briew 
Khlak ! ka pyrdet ki shatri jong ki. 

Lane haba dang iaid ha iew ba leit siew ; 
Pum ! ha ki khmat u tap u ’ken dung. 

5. U pui pui bad u shyiap, ki kot ne ki sla 
Kitei ki iaking ha shiteng suin. 

Ka Iyer, ka pynhap ia ki ha ka jaka, 

Ba ka sngew la biang ka thamula. 


6. Haba ka pynmih la ka bor ba ’radbah, 
Ka Iyer ka ju kyrhuh, bad ka ud ; 

Ki dieng kiba rim, da ki snem ba la sah, 
Ka jynrat, ka kawang sha ba jngai. 


7. Katne ka pynking ia baroh ka pyrthei , 

Ka Iyer ka pyrkhat bad sngew kumno ? 

Ka rykhie pashaid shar, ba ka jingkmen ka 

shlei, 


Ban iohi ka kulmar ba ka thaw. 

LYNNONG XXVI. 

KA QILA—E— MUBARAK. 


( The Red Fort of Delhi). 


Ki don ha ri India jong ngi ki jingtei bad ki 
lingsyiem kiba ityimad nadnh ki por ba rim 
ba jah. La tei ia ki da ki ayieni bad ki 
patsha kiba khraw kiba ki learn bad ka jitigim 
jong ki ki im bad ki sah jingkyninaw ha ka 
histori. 

Ngin iathnh hangne shaphang kawoi ka i'ing- 
syiem kaba khraw bad kaba donnam, ba kat nr a 
ka, ym don shuh ha ri India. Ka don ha ka 
nongbah Delhi, bad ki khot ia ka ka Qikr-M- 
Mubarak. Ki Pharcng mynwei haba ki la jop 
ia ka Ri India ki la jer kyrteng thyrnmai ia ka, 
ka Red Fort — Ka Kut Saw, namar la tei ia ka 
da ki maw kynroli kiba rong saw. 


Uwei na pdeng ki patsha Mughal hyndai 
uba kyrteng u Shah Jehan 11 la ju slrong ha ka 
nongbah Agra. Ka la don hangta ka jfingsyien; 
kaba itynnad ; liynroi namar ba ka shnong Agra 
ka long kaba pui pi li eh, bad artad ruh kam da 
itynnad eh namar ki surok jong ka ki long kiba 
khim eh, u la pynkynriah noh ia ka nongbah sha 

(The Red Fort of Delhi) 

Delhi. U la donkam ban tei da ka Iingsyiem 
kaba thymmai, namar baroh ki ling ha Delhi ha 
kata ka por kim bit kirn biang ia u Patsha uba 
khraw tam jong ka ri India. 


U la don uwei u nongtnutdur bad u nongtei 
jingtei uba stad ha ki sngi jong u uba kyrteng 
u Mukrammat Khan. U la sdang ban tei ia kane 
ka iingsyiem ha ka snem 1635, bad ka la shim 
por ia u khyndai snem ban pyndep ia ka. Ka 
jinglut haba khlem da khein ia ki tiar jingbuh 
jingsat ka la long hynniew klur tyngka, wad ha 
kita ki por ba rim ba dang tad kiei kiei baroh. 
Ban mynta te tip ei, katno shuh. 


Ka jingheh kane ka Iingsyiem, haba thew 
ia ka lyngwiar jong ka ka long shi mail shiteng. 
Ka ieng harud ka wah Jamuna. Ia ka com- 
pound jong ka la ker baroh sawdong da ka kyn- 
roh kaba rben hynriew pruh bad ka kynjang pat 
haduh hynriew phew pruh na ka liang kaba sha- 
phang ka wah, bad sanphew pruh na ka liang 
kaba shaphang ka Chandi Chowk, ka jaka iew 
jong ka Delhi mynta. Sawdong ia ka kynroli, 
na shabar, ka don ka kharai ba la tih jylliew 
arphow pruh, ia kaba ki patsha hyndai ki ju 
pyndap da ka um ha ki por ba don jingma na 
ki nongshun 


Ban mih shabar napoh kut ka compound , 
don ar tylli ki khyrdop kiba heh, kawei, ki khot 

ka Khyrdop Delhi namar ba ka phai shaphang 
ka nongbah Delhi ; bad kawei pat ki khot ka 
Khyrdop Lahore namar ba ka phai khmat sha- 
phang ka shnong Lahore. Lada leit mynta sha 
Delhi, hamar pyrshah ka Khyrdop Delhi, ki don 
ki dukan khaii pateng ia ki laiphew skit baroh 
bad ki don ruh ki dukan die sha bad ki Hotel 
kiba itynnad itynnad. Hamar khmat ka khyr- 
dop ki ap ki briew kiba ialam lynti ia ki nongwei 
baroh kiba leit poi sha nongbah Delhi kiba kwah 
leit khmih kai ia ka Iingsyiem. Hamar khmat 
eh ka khyrdop ka ieng kawei ka ling kaba ityn- 
nad kaba ki khot ka Naubat Khana. Ha kane ka 
ling ki ju shong ha ki por hyndai ki nongrwai 
kiba put ba tern san kylla shisngi. 


Ban ioh rung shapoh kane ka iingsyiem phin 
shem ki phyllaw, ki kper syntiew, ki nan bad 
shibun ki ling ba la pyniasoh lang, kiba don la 
ki jong ki jong ki kyrteng. 


Hapdeng ki jingtci lane ki kamra, ka don 
kawei kaba ki khot ka Diwan-I-Am Kane 
ka dei ka kamra kaba u Patsha Shah Jehan u la 
ju pynlong dorbar man ka step. U la ju shong 
ia lade halor ka khet patsha kaba jrong phra 
pruh ka kynjang ia kaba la pyndait da ki maw- 
lyngnai ba phyrnai ym tip shuh. Hamar pyr- 
shah ka khet ki la don ki jingshong ba, la buh 
kyrpang ia ki syiem khynnah, ia ki nongkit-’tien- 
syiem, bad ia kiwei kiwei ki ranghah jait syiem, 

ki myntri bad ki karbari. Ta ki kynroh baroh 
sawdong jong kane ka kamra la mutdur pyn- 
ifcynnad da ki maw thoh rong bad ki lit, ba phyr- 
nai kiba dang sab haduh mynti, ba la shna ia 
ki da nwei u riewstad nongohshrong uba na ri 
France uba kyrteng n Austin de Bordeaux 
{Ostin-di-Bordos). Hangne ha Diwan-I-Am, 
u patsha u ju sngap ia ki jingiam ki jingud ki 
khun ki ha jar jong u, bad u bishar ruh ia ki 
mokotduma baroh. 


Haba rung kharn shapoh ka Iingsyiem, poi 
ha kawei ka jingtei kaba ki khot ka Rang Mahal , 
lane ka ling Jingsngewbha. Hamar pdeng jong 
ka don ka phyllaw ha kaba la shna ia ka nan 
kaba itynnad tang da u maw marbl suda, bad 
la tliung ruh ki syntiew ba itynnad sawdong jong 
ka. Dei na kane ka jingtei ba ki Patsha 
Mughal ryngkat bad ki mahadei jong ki ki ju 
iashong ban khmihkai ia ki hati, ki khla, ki masi 
kyrtong bad ki palwan ba ki ialeh uwei bad 
uwei pat. 


Rung shuh shuh sha kiwei kiwei ki jingtei 
phin poi ha kawei ka kamra kaba itynnad bad 
kaba donnam tarn ; ki khot ia ka, ka Diwan-I- 
Khas . Ha ka kynroh jong kane ka kamra ka 
don ka jingthoh ha ka ktien Persia kaba kit 
jingmut kumne : — “ Lada don paradals .• ha pyr- 
thei, dei kane , dei kane, dei kane Ka Jong 
Jehse ka kamra kaba heh tarn ha kane ka ling- 

syiem. La kyrshan ia ka gad kane ka kamra da 
ki laiphewar tylli ki rishot ba la pynphymai da 
m mawlyngnai bym tip lak tip klur shah. 
Hamar pdeng jong ka la pynahong ia kata ka 
Knot Klew ( Peacock Throne ) ba donnam. Ia 
kane ka khet la shim por hynfiiew snem ban shna 
la ka, bad ka j inglut na ka bynta jong ka ka 
kot haduh khyndai klur tyngka. Ha kane ka 
khet la pyndeng ki mawlyngnai ba ltordor tam ba 
lah ban shem ha ka hima, bad uwei uba kordor 
tam ha pdeng ki mawkordor baroh ka pyrthei. 
Une u don mynta ha ri Bilat, ki pyndeng ia u 
ha ki syiem bad ki patsha kata ka ri, pateng-la- 
pateng. Ki ai kyrteng ia u u Kohinoor. 


Hangne ha Diwan-I-Khas, u patsha u ju 
kynriab ban pynjahthait ia lade na kaba trei 
shitom. Bad hangne, ha kane ka kamra, u ju 
iasyllok bad la ki myntri ki karbari shaphang 
ki kam hima sima kiba eh bad ba jwat. 


Ka don ka histori kaba donnam bad kaba 
sah jingkynmaw shaphang kane ka Diwan-I- 
Khas. Ha kane ka kamra U Patsha Aurangzeb 
u la pyniap ia ki para jong u baroh ar ngut — u 
Dara bad u Murad. Dei hangne u Ghulam Qadir 
u la khlong ia ki khmat u Patsha Shah Alam, 
bad ha kajuh ka jaka la shain lyngkhot lyngkhai 
ia ki arngut ki khun une u Patsha. Dei hangne ia 
u Patsha Bahadur Shah, uba khatduh eh na ki 
Patsha Mughal, haba u la tymmen eh, ba ki la 

shim ia u, ki la teh ia u ha uwei na ki rishot, bad 
ki sa sympat haduh ba un da prie snam. Dei 
hangne, na kane ka kamra, ba u Nadir Shah u la 
wan lute noh ia ka Khet Klew bad ia uta u 
Mawkordor Kohinoor. Ha kine ki snein kiba 
hadien, ha ka juk ka jingsynshar ki Phareng ia 
ka ri India, ha ka snem 1912, u Syiem George V 
u la wan pynlong dorbar ha ri India ha kane ka 
kamra. Bad hadien ka Thma Bah kaba ar, la 
bishar ia ki Rangbah Shipai ka Indian National 
Army ha kane kajuh ka jaka. Ha ka 15 tarik u 
bnai August, ka snem 1947, hamar ba mih ka 
sngi, la pynpyiar nyngkong ia ka Lama ka Jing- 
laitluid jong ka Ri India, nalor kane ka jingtei. 


Katba nang iaid shaphrang, poi ha kawei 
pat ka jingtei kaba ki khot ka Khas Mahal. 
Hangne u Patsha Shah Johan u iashem bad u 
pynlut ia ka por bad la ki mahadoi jong u. Ha 
ryngkhi kane ka jingtei ki don shibun ki kamra 
sum, kiba la pynmih sha ki da ka umsyaid ne um 
pjah katba mon ki nongsum nongsleh. Ia ka 
um baroh ba pyntuid sha kine ki kamra la pyn- 
khleh bad ki jingiwbih kiba har rukom ha la ki 
por ki por, bad katba ki sngewtynnad ki nongsum 
nongsleh. Ia ka jingtei kaba don kine ki kamra 
sum ki khot ka Hamman. 


Kine ki jingitynnad kim pat lut. Ki don 
kiwei kiwei ruh ki kamra bad ki jingtei ia kiba 
la pyndonkam kat kum ki jingjia. Ka don ka 



lingmane kaba ki khot ka Iingmane Paila (Pearl 
Mosque), kaba la ioh ia kata ka kyrteng namar 
ka dur bad ka rong jong ka kaba kum u paila. 
Ka don ruh ka Kut U Syiem, King's Tower lane 
Shah Burj, ka kamra kaba kynjah eh ha kaba 
ki Patsha Mughal ki ju insyllok bad ki rangbah 
nongsyntiat jong ki. Ha ka bynta kaba sha- 
phang mihngi jong ka Iingsyiem ka don kawei ka 
jingtei kaba don phra tylli ki dong, ki khot ia ka 
ka *Samman Burj. Nangne, ki ong, u Patsha Shah 
Jehan u ju khublei ia ka sngi, man ka step, 
haba ka mih. 


Haduh mynta, kine ki jingtei ki dang Bah, la 
kim iaryngkat shuli ka burom jong ki bad kaba 
ki la long ha ki sngi mynbarim. Ki kper syntiew 
ki dang neh kumjuh, ha kaba ki jait syntiew, 
kiwei hadien kiwei, ki phuh lynter ka snem, bad 
lyiur bad tlang. Tang ka Wah Jamuna ka la 
kynran kham pajih khyndiat na kaba la ju long 
ha kita ki sngi mynbarim. 

LYNNONG XXV 

U KHLUR BATHYMMAI HA RI MIHNGI. 


Ha ka ri kaba la long shisien kaba phyrnai 
itynnad la wan tap u lyoh ba dum. Ka jingjyr- 
ngam bad jing-i-im jong ka lyiur ka la jah bad 
ki dieng ki siej ki la nang tyrkhong bad lyng- 
khuid. 

U briew u la peit ha ka pyrthei kaba shrang 
bad sha ka suinbneng ba btuh bad ha u ruh la 
wan par ka jingsngew dum ka jingkynjah. 
Namar ka ju long kutiita ha ka jinglongbriew : 
kiei kiei kiba paw habar ki pynhun, pynsngew- 
bha lane ki pyndiaw, pynbuhkhoh ia ka dohnud. 
Ki briew ha kata ka ri ki la shu iapeit uwei ia 
uwei pat kum ban kylli, ka apot aiu kat kane ? 


Ki lyoh ki la nang-iong ha sahit bneng bad 
ka jor jingim hapoh ki dieng ki siej ka la nang 
ran bad duna duna. 

Ka la long kaba sngewphylla eh ba hapdeng 
kat kata ka jingdum bad ka jingduh jingkyrmen 
la don pynban khyndiat ngut napdeng u paidbah 
ba bun kiba ym da peit eh ia kaei kaei kaba paw 
habar : hynrei kiba ap dngong ia ka jingshai 
kaba ki -sngew kumba kan wan mih lano ma 
lano bad kan paw kham phyrnai pynban na ka 
badum. 


Ha ka por mynmiet, ha ka jingjarjar, la 
wan ha kine ki briew ka jingsawa ; ka la pasiaw 
ha ki .shkor jong ki ia ka jingiathuhkhana ba 
phylla kaba la pynlyngngoh ia ki shaphang 
kumno kiei kiei ki long ha kiwei pat ki ri. 


Kane ka khubor ka la pyndap ia ki da ka 
jingkmen bad ka pynkwah hir hir ia ki ban leit 

iohi da la ki khmat ia kita kiei kiei Iciba la 
•iathtih. ha ki. Ki la kutjingmut ban mih, ban leit 
ka jingleit kaba jngai. 


Don kiba la rkhiebein bad kiba la thavai 
lamwir ia ki. Don kiba la iasneng bad khang ia 
ki ba kin ym leit, ki da pyni ia ki ia ki jingeh 
bad ki jingmynsaw ha lynti. 


Ban shisha ki jingeh bad jingshitom ki la 
iakynduh ha lynti bad teng teng ki la lam duh 
jingkyrmen. Ka jingsngewkynjah kaba jur 
ka la kem ia ki haduh ba ki la iabynniaw balei 
ba ki la mih na la ka ri. 


-Ki la iakutjingmut ban leit phai noh sha la 
shnong, hynrei kim lah shem lynti ahuh namar 
ia ka lynti la tap da ki dieng bad ki niut kiba la 
nang mih nadien nadien jong ki. 


Namar ka jingthait kaba jur, ki nongleit 
jingleit ki la iohthiah ngai-ly-ngai hapoh ki 
dieng. 

Ha ka jingjarjar bad jingkynjah haba ym 
don ei ei ba pher kaba la paw habar, pynban suki 
ai ka jingim ka la sdang pat ban par na tynrai, 
napoh ki dieng. 

Khatduh ki nongleit jingleit ki la kyndit 
bad ki la khie bad kit la ka jingkhung ban leit 
pat la ka jingleit, khlem jingkyrmen lem bad ka 
dohnud ba sngewkhia. Hynrei haba ki la khyllie 
ia ki khlieh ki la sngewphylla ba ka la long ka 
step phyrngap, bad ban shem ba ka lynti kam 
da long shuh kaba eh kum mynshuwa. 


Haba ki dang iakhmied kumta, ki la kyndit 
thred ban iohi ia ka jingshai kaba kum u khlur 
hangtei ha sahit, uba mian mian un sa paw ha ka 
jingphyrnai ba pura. 


Mynta ki nongleit jingleit ki la kmen bad ki 
la sngewshlur. Ki la sdang klet ia kito ki jingeh 
baroh bad ki la bud diap ia ka jingshai kaba 
iaid ha shuwa haneng ki khlieh jong ki da ka 
jingshitrhera mynsiem. 


Kumta ki la nang iaid bad khatduh uta u 
khlur haneng jong ki u la neh. Ki ruh ki la 
sangeh ban shongthait hapoh ka jingthaba jong 
u. Ki la iaainguh shibun na ka bynta ka jing- 
lait mynsaw bad ka jinglaitim. Hamar hangta 
la wan uwei u nongwei uba idonburom, bad ki 
nongleit jingleit ki la pdiang sngewbha ia u bad 
ki la kwah eh ba un sah bad ki. hynrei u ong ba 
um lah sah, tang ba u la wan ban iathuh ha ki ba 
ia u Khunlung Baphylla la kha ha kawei na ki 
nongrit hajan, bad ba kin leit ban khmih ia uta 

u Khunlung. U la iathuh phar bad u la bthah 
biang biang da kumno kin shem ia u. 

Te ki nongleit jingleit ki la iaiaid la ka 
lynti. Hangta ki la iohsngew ba la hukum ia ki 
ban rung ha kawei na ki i'ing ha kaba ki la shem 
ka jingsuk ba khraw bad ia kata ka jingshai ba 
tyngshain kaba la ialam ia ki ha kata ka lynti. 
Hapdeng kata ka jingshai la thiah u Khunlung 
uba bhabriew lymphuih, bad hangta ki nongleit 
jihgleit ki la tip b.i ki la poi ha kata ka jaka 
kaba ki la iathuh ha ki. 


Ki la nguh ki la dem bad ki la ai ki jingai : 
bad namar ba la tyrwa ia kine ki jingai da ka 
jingieit bad ka jingmane, kine ki la wan phai 
kylla pat sha ki bun shah. 


Ki la mih na kata ka i'ing ban leit phai sha 
la ka ri bad ki la shem ym don lyoh ei ei shuh. 
Kim shym tip ia lade, ki nongleit jingleit hi, 
namar ba ki la lah ieng ha khrnat ka Jingshai 
Bakhraw, ki la shat ka jingshai sha ka pyrthei, 
bad ka Bhai borabor ha kino kino kiba ia kynduh 
bad ki ha lynti syrgkien ne hangno hangno. 


Ki dieng ki siej ki la khie im khrek bad ki 
8l& ki la j^rngam. 

LYNNONG XXVI 
KA JINGKHOH KA KHYNDEW. 


( Soil Erosion). 


Ka jingkhoh ka khyndew ba sboh na ka 
sla jong ka mariang ha ki luin ki wah ka jia 
ha ki bun ki jaka ha ka pyi thei. Ia kane ka 
jingpjmjot ia ka khyndew lah ban pynlong da ka 
jingtrei ka um ne ka Iyer. 


Hangne ha Ri Lum Khasi jong ngi lem bad 
kiwei ki Ri lum ha Assam, ka jingjot ki lum ki 
wah, ki them bad ki madan ka dei na ka jingtrei 
ka um, kata, da ka jingshoh u slap ia ka khyn- 
dew, bad da ka jingshoh ka um kyrthep ha ki 
ranab lum. Ka nang jur shibun haba ki lum ki 
wah ki long kiba synlen da ka khyndew auda, 
khlem phlang khlem kynbat ne khlem khlaw 
khlem btap, bad haba ka jaka ka long kaba 
sharing bha. Ki khlaw, ki dieng ki siej, bad u 
phlang ki long ki jingkup kiba iada ia ka kbjn* 
dew na ka jingshoh u slap Lada ngi ki nong- 
shongshnong jong ki ri lum, ngi pynduh noh ia 
ki khlaw, pom lut ia ki dieng, bad wiang lut ia 
u phlang, kata ka long ba ngi weng noh ia ka 
jingkup jong ka khyndew ; bad u slap ha ki por 
lyiur u ioh shoh katba mon ia ka khyndew ba ha 

jrong. Kumta kane ka khvndew kaba ha jrong 
ka khoh noh, bad ka um ba tuid ka kit sha ki 
wah kiba leit kit ia kane ka dewsboh sha ri 
dkhar bad sha duriaw. Kane ka khyndew kaba 
ha jrong ka long kaba seisoh eh, kaba sbur bha, 
bad kaba dap da ka sboh suda, kaba la pynlong 
na ka jingpyut ki dieng, ki sla dieng, bad ki 
langiap. Bun spah hajar million ka khyndew 
b x seisoh kum kane la kit noh na ki ri lum jong 
ngi sha ri dkhar bad sha duriaw da u slap bad 
ka um. Kane ka jingkhoh ka khyndew ka 
nang jur man ka snem, bad kan ym slem shuh 
ba ka ri ba itynnad jong ngi kan duh ; bad kane 
baroh ka dei tang na ka jingkhlemakor jong ki 
kliun ka Mei Ri Khasi. Ki khlaw ki long ki 
nongiada ba khraw tam ia ka khyndew na ka 
jingpynjot ka um, bad kine ki kjit ia ka um 
na u slap, bad kum u sohprew ki pyllait suki ia 
ka um ban tuid. 


Hangne ngan kdew ia katto katne ki jing- 
biej, jingpynjot, jingkwah lalot, bad jingbym- 
pyrkhat ki Khasi bad kiwei ki ri lum na ka 
bynta ki khun ki ksiew jong ki lashai hadien 
habud. 


(1) Ka jingwiangding ia ki lum ki wah bad 
ia ki khlaw ki btap ha ka por tlang. — Kane 
ka long kawei na ki jingmlien ba sniew jong ki 
Khasi bad kiwei pat ki riewlum ha Assam, haba 
ki wiang man ia ki khlaw ha ki ranab riat jong 

ka Wah Umiam Khwan. Kato ka rukom thang 
ia ki lum ki wah, ha ka jingshisha kam shyro 
pynmyntoi ei ei ia ki nong wiangding ne ia ki trai 
khyndew ne ia ki brievv jong ka ri Khasi. Ha 
ka jingshisha ka shu pynjulor kai ia ki dieng ki 
siej ha khlaw, bad pynlehnohei pynban. Kane 
kam pynmyntoi da kaba pynmih kloi ia u lang- 
lnng ha. ka por pyrem kumba shu tharai biej 
da bun ki briew, hynrei kane ka rukom ka thang 
duh ia ka sboh, ia ki sla dieng bad ia u phlang, 
ki ban kylla sboh pynban lada shu ieh kumto ba 
kin shu pyut halor ka khyndew, bad kane ka 
sboh na ki kan nang pynsan shuh shuh ia ki 
dieng bad ia u phlang. 


(2) Ka jingpynduh ia ki khlaw da kaba rep 
“bun” bad “ jhurn .” — Ladangi pom lut iakikhlaw 
ha kane ka rukom, ki lum ki wah kin sah lyng- 
khuid synlen baroh, bad nangta kan sa mih ka 
jingkyrduh diengiap, khamtam liaba ka Sor 
Shillong ka nang heh ; ka khyndew ruh kan 
nang duh la ka sboh ba ka ioh na ki sla dieng. 
Ka jingrep “bun” ne “ jhum ” da kaba shyrti ia 
ki khlaw, ka dei ka kam bam duh ia ka spah 
ba don ha ka ri, bad ka long ka jingbympyrkhat 
jngai aiu kan jia ia ki khun ki ksiew jong ka 
pateng Khasi ka ban wan hadion. Kane ka 
rukom rep ka long kaba lut bor than bad lut 
peisa shibun. Ha ka jingshisha kane ka rukom 
“jhum” ka dei ka rukom rep ki riewkhlaw, bad 
kam dei ka jingrep riewshai. Bun ki briew ki 
la kyrduh jaka rep, tang namar ba ki bud ia 



k&ne ka rukom rep, kaba shu kynriah jaka man 
ka snem na uwei u lmn slia uwei pat u lum. 
Kan jyn da la bha ia ki Khasi ba kin shu rep tang 
ha kper bad kane ka long kaba shong tad shibun 
haba nujor bad ka rep “bun." Ka jingeh mynta 
ha ka rep kper ka long na ka bynta ka jingpyut u 
phan uba long u jingthutig ba kongsan tam ha 
ka ri lum Khasi, bad kane ka donkam ba ka 
Sorkar rep kan wad da ki symbai phan ki ban 
ym kem pyut shuh, bad ki ban iadei bad ka 
khyndew bad jinglong ka ri Khasi. 


(3) Ka jingshah rimuit bad ri shynreh ia ki 
Gurkhali ha ri Khasi da ki Syiem Khasi, Sirdar, 
bad ki trai khyndew. — Lada phin leit sha 
ki jaka khuti ki (4urklmli bad kivvei kiwei, 
phin shorn ba bun ki khlaw ki btap ki la jot 
lut da ka jingiuh lyndam ki muit, ka khyn- 
dew ka pliler bad khuid lut haduh ban da 
saw, sah sa tang ka khyndew suda bad nalor 
nangta rub ka jingpynjot jong ki shynreh ia 
ki pynthor kba ki lllioi bad ki Lyngngam ka 
long kaba ishyrkliei, haduh ban da shah thnganja 
sa ki traishnong bad traimuluk iraijaka tang 
ban ioh ja ki nongwei. Kane ka pynkynmaw 
ia ka jingjot ki dewlynnong ha ki South Sea 
Islands. Ki don ki dewlynnong sha kine ki 
thain kiba seisoh haduh katta katta, hynrei 
naduh ba la wallam ia ki blang, ka dewlynnong 
baroh kawei ka la kylla ri shyiap. Ki blang 
ynda ki la roi shibun, ki bam lut katba don 
ki kynbat jyrngam ne sla dieng im, haduh ban 

da sah tang ka khyndew ba len len suda. 
Kumjuh ruh kine ki muit ki shynreh ba wan rah 
ki mynder na nongwei ki la sdang pynjot ban 
bam duh ym tang ia ka Ri Khasi Pnar, hynrei 
shaduh Garo Hills, Naga Hills, bad Burma ruh. 
Kumta kane ka la dei ka por ba ki Khasi baroh 
kin kyndit bynriew noh, bad ba ka Sorkar, ki 
Syiem bad ki Sirdar kin ym shah mon shuh ia 
ka jingroi kulmar ki muit bad ki shynreh ha ki 
khuti. 


Kine ki dei ki jingeb (problem) kiba ki 
Khasi ki dei ban pyrkhat bha ha ka rep ka 
riang. Lada ka pateng bynriew Khasi ha mynta 
karn sumar ia ka khyndew ha ri Khasi, kan ym 
slem ka por ba ka ri lum Khasi Pnar ba itynnad 
jong ngi — kawei na ki ri ba itynnad tarn ha ka 
pyrthei kan jah had duh noh. Bad kumta ha 
ka ri jong ngi kan don tang ka jingjot had jing- 
lynsrki kum ka ri shyiap Sahara ha Africa. 


Ka jingkhoh ka khyndew da ka ura ka paw 
ha ki ar rukom : — 


(1) Ka sheet erosion, ne ka jingkhoh ba tang 
na sla. 


(2) Gully erosion, ne ka jingkhoh ka khyn- 
dew haduh ban da long ki kharai, bad ki thliew 
ki syar. 



Ka sheet erosion ka rah noh tang ia ka sla 
khyndew kaba ha jrong eh, sha ki jaka ba kham 
madan. Kane ka khyndew ka dei kaba seisoh 
tam, bad ha ka jingshisha kane ka jia khlem 
da iohi ei ei. La kane kam paw shai ruh, pynban 
ka jingpynjot jong ka ka long kaba sniew tam 
ba auki suki ka rah lut noh ia ka khyndew ba 
seisoh tam kaba don ha jrong eh. 


Ka Gullying Erosion ka khoh bad tih ki 
kharai bad ki thiew kiba jylliew, bad kine ki 
jingkhoh ki pynpra ia ki madan bad ia ki ranab 
lum lyngkhot lyngkhai. Ka Gullying bunsien 
ka sdang ynda la dep ka sheet erosion. Ia kane 
ka Gullying lah ban pvnsangeh bad kiar da kaba 
pynduna ia ka sheet erosion katba lah da kaba 
thaw ia ki terrace ne ki kynton ki ban khang 
bad set ia ka jingsyntuid bad jingkie jong ka 
khyndew, bad, lah ruh ban da ia kane da kaba 
ialeh ban nym shah ia ka um ba ltan tuid ha 
kum kito ki jaka kiba i kumba ka Gullying 
kan jia. 


Ka jingkhang ia ka sheet erosion da ki 
terrace bad da kaba thung ia ki jingthung ki ban 
tap ia ka sla ka khyndew : — 


Namar ba ka jingjur jong ka jingkhoh ka 
khyndew ka long kat kum ka jingbun jong ka 
khyndew shah kit um bad ka jingstet jong ka 
jingtuid, kumta ngi lah ban wad bun ki lad ban 

pynduna bad khang ia kane da kaba bud ia kito 
ki rukom rep ki ban pynduna ia ka jingbun jong 
ka khyndew shah kit um, bad ban pynsuki ia 
ka jingtuid jong ka halor ka sla khyndew. Haba 
ka khyndew ka lah ban kjit ia ka um slap, ne 
haba lah ban pynsuki ia ka jingtuid ka um 
halor ka sla khyndew ngi shem ba ka jingkhoh 
ka duna. 


Ia ka khyndew lah ban puh bad pynkylla 
ha kata ka rukom ba kan kjit um bha da kaba 
bud ia kito ki rukom rep ki ban pynbun ia ka 
sboh sla dicng ne ia ka sboh ki jingthung ki 
jingtep kum da kaba puh kylla ia ki niut ki nier, 
ia ka sboh phyllaw sem masi, ia ka ' green manure, 
ne da kaba shu thang phlang noh. Ki khyndew 
kiba shah tap da ki jingthung bad ki dieng ki 
siej ki kham lait na ka jingkhoh ka um, namar 
ba ki jingthung ki khamr yin tang ia ka jingtuid 
ka um, hynrei ki thied dieng ruh ki teh lang ia 
ka khyndew ba pra, bad ki plie lynti ruh ia ka 
um ba kan rung shapoh khyndew. Ha ki khyn- 
dew kiba ki ranab lum ki kham riat ka jing- 
khang ia ka jingtuid ka um ka long kaba kham 
donkatn shuh shuh khamtam da kaba thaw ia ki 
terrace. 

*Green Manine Ka dei ka sboh ba la pyulong da 
kaba lum ia ki niut ki filer bad ki sla dieng ha ka thliew 
sboh ban pyupyut ia ki. 

LYNNONG XXVII 
KA B1RIA-P.AI HA LYNTL IEW 



1. Ryngkat (le had ki sim u her* 

Ban king kylleng pyrthei ; 
Lyngba tyngkha had kpor ba kcr. 
Ban tip ki leit shaei. 


2. Dang step phyrngab tang pah tyngab, 
Kynhun kynhun ki leit. 

Ki kit la kholi, la star la, trab, 

Sha lynti iew beit beit. 


U her — ka mut ia u skain. 

3. Ki kiew ia thiep ki hiar ia jur, 
Ki risa shar-shi-shar, 

6a them ka sawa bun ki sur, 
Katba arsut ki hiar. 


4. Ki khanatang ba bun rukom, 

Ki ’tien pynwiat samrkhie, 
Hangne hangtai ban pynshitom, 
Ia ki samla dangkhie. 


5. Ka samla lud la jain kyrshah, 

Ka saw kyr-ang ki ngab. 

Da tapmoh klieh ia khmat ka kah, 
Ummat samrkhie ki hap. 

LYNNONG XXVIII 
U JULIUS CAESAR. 


Katba u dang pule ia kawei ka kot kaba 
thoh shaphang ka jingim bad ki kam radbah 
jong u Alexander Bakhraw jong ka Ri Greece, ka 
jingmut jingpyrkhat jong u ka la leit lut shata. 
U la puson jylliew haduh katta katta, une u 
samla, kat haduh ba ki ummat ki la tuid ha ki 
ngab jong u. Ki paralok jong u ki la iakylli, 
“Balei, balei la jia aiu ia me ? ’ Don ka daw 
kaba biang ban jubab ia phi, la ong u samla, 
“kat ka rta jong nga, u Alexander u la synshar 
donbor halor kiba bun ki ri umsnam, hynrei nga 
pat ei ei ruh ngam shym ioh jingjop.” Sa shisien 
pat haba une u samla u dang leit jingleit shajan 
ki Lumbah Alp, u la poi ha kawei ka nongrit. U 
lok ba la iawan ryngkat na Rome u la kylli, 
“Lah ban don hangne kino kino ki kynja jingia- 
leh bad jingiaseibor ban long heh, ki jingiapeit 
matdong uwei ia uwei na ka bynta ban kiew 
kyrdan kumba ka long hapdeng ki bakhraw 
jong ka Rome ?” U samla, haba u la khmied la 
ki khmat sawdong, u la ong, “Nga ong sbai ia 
phi ba nga kham sngewbha ban long uba nyng- 
kong tam hangne ban ia uba ar ha Rome.” Une 
u samla u long u Julius Caesar. 


Kine ki artylli ki jingiathuh ki sakhi shai ia 
ka jinglong jong u Julius Caesar. U la long u 

briew uba sarong bad uba thrang, uba ieit ia ka 
nam ka burom, bad kumta u kwah ban long 
nongialara jong ka kyrdan ba ha khlieh tam eh. 
U don ka jingtbit kaba biang kum u riewsaid- 
thma. Kumta ki jingphohsniew jong u ki la 
urlong haba u la long u rangbah tlima ba pnw- 
nam bad u briew ba nyngkong jong ka nongbah 
Romo. Lada ia ki sngi ka jingim jong u yin 
shym la pynkut noh da ki dakar jong ki nong- 
pyniap, U Julius Teaser un jin da la kham paw 
ban ia u Alexander Bakhraw jong ka (liwce hi. 


La kha ia u ha ka snem 100 B.O. bad u la iap 
ha ka snem 44 B.(l. haba u dang dap sail phew 
hvnriew snem. U la dull noh ia la u kpa 
liaba u dang khadhynriew snem ; kumta dei 
ka kmie jong u kaba la iarap bad kyrshan, 
aibuit aibor ia la u khun, ba un nang kiew 
shaphrang bad ban nang jop ia Ki jingeh ha 
khmat jong u. Kum u samla u la long uba ieit 
ia ka jingthoh jingtar. Ki jingthoh jong u ki 
long kham palat ban ia kiba uno uno u paid 
bhur nongthoh u lah. l T long uba jrong ka ryn- 
ieng, uba wandur ka met ka phad, uba bha- 
briew ka khmat, ka sniehdoh kaba itynnad bad 
ki khmat kiba iong bad ba nep. U ju ieit ban 
riam bha ; bad ryngkat bad u ki don shibun ki 
lok shisha bad ki lok shetkylla. liaba u kren 
hapdeng ki paidbah u long uba khluit, ki ktien 
jong u kiba jali jaum bad kiba shai. U kren 
borabor naduh ka mynsiem bad ka sur kaba 
syiang bad kaba jam, ka jingkhih ka met ka 

pynshoh bad pynwandur ia ki jingkren jong u. 
Ki paidbah kim lah khlem da khih mynsiem 
haba ki iohsngew ia ki jingkren jong u. 

La um shym long uba riewspah hynroi u dei 
na ka ling donburom kaba ki longshuwa ki dei 
ki riewpaw khmat ha ka biria pyrthei. U Kpanah 
jong u, u Marius, u rie\A>aittlima ka Rome, u la 
iarap sliibun ha kaba kyntiew ia u Julius Caesar. 
Ha ka pur bn u dang samla, u Julius mn sliytn 
da khlain bha, uamar bunsien u ju ioh kem 
pangbliur, tang ba kane kam shym da pynwit ia 
uha-ki por leit hiarthma. U ju pynlut la ka 
por kham bun shabar ban ia liapoh ling. U ju 
inih na iing khlem shatri ban da na ka sngi u 
slap, hynrei pat u long uba adkar shibun ha ka 
bam ka dih, ka kup ka scm. Kumba la leh ia 
mvei-pa uvvei u nongshohgshnong Rome, u Julius 
Ceasar u In ioh jimrpvntbit ha ka kam shipai, 
bad kuinta u nang bha ban pyndonkam ia ki 
tiar thma. U nang ban shongkulai bad ban 
pvnsuh w ia ia u khlem da bat ki kti ha u 
lakam. U kvvah ban leh ia kiei kiei kiba palat 
ia u pud ba uno uno u briew u lah ban leh. 
Tong teng u pynlyngngoh ia ki paralok, u pyn- 
lier krad ia ki nongshun tang namar ba u lah ban 
pynher stet da u kiilai jong u. JJunsien, haba ki 
wahbah ki khang lad ia ki lynti bad jingthmu 
jong u, u jngi lyngba jong ki khlem jingtieng. 
Kum u View rangbah u peit borabor na ka bynta 
ka jingbit jingbiang, ka jingsuk jingsaii'i u paid- 
bah, bad u iashim b} nta bad ki ha ki jingma 
baroh. 



Bynta II . 


U Julius Caesar u la donkam ban pliet noh 
na ka hima namar u Sulla uba na kawei pat ka 
kynhun u la wan long u riewsaitthma ha Rome. 
Une u mut ban pyniap noh ia u Julius Caesar 
namar u long uba inep bad idonbor. Kumta u 
Julius u la phet rich sha Asia Minor. Shipor u 
la sah ha ka hima Bithynia kaba don hapdeng 
ka Black Sea bad Duriaw Marmora. Hangta la 
iada ia u da u Syiem Nicomedes. 


Ha kata ka por don sliibun ki nonglute ha ka 
duriaw Aegean, bad iau Julius Caesar la kem koidi 
da kawei na kum kita ki kynhun nonglute hajan 
ka dewlynnong Pharmaisa bad Patmos. Ki nong- 
lute ki dci ki nong-Cilicia, kiba itriern bad kiba 
ialehkai bad ka jingpvniap briew. Hynrciu Julius 
Caesar um shym la tieng wat la kita ki nonglute 
ba thrangsnam kiba mut ban pyniap ia u. Ha la 
ka dohnud u khein poh ia ki. Kine ki nonglute 
ki pan na u arphew talent kum ka bai kliarwait 
bad ban pyllait noh ia u. Hynrei u Julius u la 
phuh samrkhie bad u la kular ia ki ba un ai 
sanphew talent. Mar kumta hi u Julius u phah 
khubor sha ki lok jong u ban sei bad 1 an phah 
kloi sha u ia kata ka peisa. Ki nong-Cilicia 
kim ju kham iashem koit u koidi uba kum une. 
U ju iashim bynta lang ha ki jingialehkai kita 
ki nonglute bad habadei badei u pynlong ia lade 
kum u nongialam jong ki. Ha ki jingialehkai 
para marwei u tang shu jop ma u, u kob u sob, 

u tim u tla ia uta uba shah jop ha ban da biang. 
Lada ki nonglute ki iabuaid kiad, ki da iajam 
iakhih, iarwai iasiaw, iashad iakraen ha ka por 
ba u kwah iohthiah, u phah da u shakri ba un 
hukum ia ki ba kin sngap jar. Katba u dang 
don hapoh kata ka jir glong koidi u la shna ki 
Poetry bad ki khanatang, bad u da hukum ia ki 
nonglute ba kin sngap bad shahshkor haba u 
pule ia ki. Lada ki salia ia u, kata u mai u 
dumok ia ki, “Ki ri( wdum bad ki khlieh kada !” 
Kumta kine ki jingleh u Julius Caesar ki pynlong 
ba ki nonglute kill niew ia u kuni “u briew ba 
phylla*’ bad ki iarkhie kai haba u ong ba shisien 
ka sngi un sa pliah kern ia ki baroh ban sahnar- 
phna. 


Ynda u la shong kurnne bad ki nong-Cilicia 
kumba 38 sngi. ka bai kliarwat na ki lok jong 
u ka la poi. U la sieve kumta ia ka jingdawa 
jong ki bad u la wan phai sha Asia Minor — u da 
kular ba un wan pat sha ki bad un ai saja ia 
ki baroh. Ki nonglute ki la pyllait ia u bad ki 
mut ba u shu krenkai. Yrn slem hadien kano 
u Julius (Caesar u la wan biang ha ka dew- 
lynnong ki nonglute u da ialam katto katne ki 
liengiapom kiba dap tang ki riewialeh suda. U 
la kem lut ia ki bad u la ioh pat la ka bai kliar- 
wait kaba u la siew ha ki rnynshuwa. U la ialam 
koidi ia ki sha Pergamos, ka nongbah kaba don 
shatei na Smyrna, bad u la sahnarphna ia ki 
baroh liangta. la ka Pergamos ki khot mynta 
Borgama. 

Haba ka bor u Sulla ka la nang tlot ha 
Rome, u Julius Caesar u la wan ph.ii sha la ka 
Ri bad u la nang kiew nang kiew ha ka bor. 
Shipor u la long kum u Lad jong ka Ri Spain. 
Ynda la wan phai sha Rome u la iasoh bad 
ka kynhun kaba la pynlang tylli da ki bun 
tylli kiwei pat ki kynhun rit, kaba la khoi ka 
“Triuwbitai? kaba nyngkong.” Kiba pawkhmat 
eh ha kano ka kynhun dei u Pompey, u rangbah 
tluna ne nongialam thma ; u Crassus, u nong- 
khaii ba riewspah bad ma u hi. U Julius Caesar 
u la long kum u Consul ne u Mvntri Rangbah 
jong ka Rome. 


Bynia 111. 

U Julius Caesar, ba u da thmu ban jop 
pjrthei, u la slina ia ka plan bad jingthmu ba 
khraw ban leit hi.trthma ia u Lad jong ka Gaul 
(France). Shaphang sliathie jong ka ri Gaul 
ki shong ki Celt, kiba im tang ka pymap briew 
bad lute. Kine ki ju wan liiar shaduh Italy ban 
pynsbitom ia ki briew ha ki khappud Kine ki 
Colt ki don ha Switzerland bad Germany bad 
shata 1 uh ki ialch ia kijuh ki kam runar jong 
ki. U Julius Caesar u la ialeh ia ki haduh 
khyudai snem bad nangta u sa lah ban jop ia ki 
bad ia ka Gaul baroli kaw'ei. 


Nangta u Julius Caesar u phai sha Pi Pilat 
ban leit hiarthma ia ka. Ha ka snem 55 S.K. 

u la ialam liengiapom bad ki shipai ban ialeh 
bad ki Briton ha Leal bad Sandwich. Ynda ki 
la ioh iuhkjat ha ryngkew, u Julius bad ki 
shipai ki la ialeh shipor. Hynroi ia ki lieng- 
iapom jong ki la pynjot da ka eriong ba jur bad 
kumta ki la wan phot nob sha la ri. Ha ka 
snem kaba u la leit hiarthma sa shisicn u da ia- 
lam 900 tylli ki jhad iapom, 20,000 ngut ki shipai 
kjat. Ha kane ka jingialeh kaba ar jong u, 
u la lah ban tur haduh Canterbury bad London. 
Hynrci urn shym da jop s-hibun namar ba duna 
jingbam ia ki shipai. Ki Briton ki la thmu ba 
hangne kin sa ioh ka i-abu ban pvniap lut ia ki 
nong-ltoine, hynvei mynmiet u Julius Caesar u 
ia phot bad la ka kyulum shipai da ki lieng- 
iapom sha la Ri Italy. Nadicn kane, kumba 
shispah snem, ki nong-ltoine kim ju pyrshang 
shuli ban leit jop ia ka ri Bilat. 


Haba u la poi sha Gtul u la iakynduh sa 
kawei ka jingeh. Ki CVJt jong ka Iti Haul ki 
la iakhih pyrshah ia u hapoh ka jingialam u 
Vercingeterix namar ba u la pynbna ba ia ka 
ri Gaul baroh kawei la svnshar da ki nong-Itome. 
Ka kynhun shipai u Vercingeterix ka la khlain 
haduh katba katta ba ki la pyniap bun bah ki 
shipai Rome bad ki nongkliaii ka Rome ha Gaul. 
Kane ka la pynshitom jingmut jur ia u Caesar 
bad u la sei lut la ka buit ka bor kumno ban 
ialeh ia ka thma khlem khein snep, bad ha kaba 
khatduh u la ioh kerkut ia u Vercingeterix bad 
ki shipai jong u ha ka kut Alexia, Ki nong- 

Gaul ki la ialum ka kynhun shipai kaba heh 
ban iada ia ki, ban pyllait ia ki na ka kut. 
U Julius Ccasar u la shna ki kharai bah bad ki 
liewlep sawdong kata ka kut. Da kane ka 
rukom u la jop ia kata ka kynhun shipai 
thymmai, bad ia kita kiba hapoh kut ruh um 
shym pyllait hi. U Vereingeterix haba u 
la sngewthuh ia ka bor jong u Caesar u la 
dem ngon ha khmat jong u bad la plie ia ki 
khyrdop nar ka kut Alexia. Kumta baroh kawei 
ka hima Gaul ka la pan iasuk bad u Julius 
Caesar da ka jingiateh ba ki Celt jong ka Gaul 
kin long ki nongsliongshong ka hima Rome 
hynrei ym ki riowlaitluid kum mynshuwa. Da 
kane ka jingiateh ki Celt ki kylla long ki shipai 
ba khlain tarn jong ka hima Rome. 


U Julius Caesar katba u dang ialehthma 
bad ki nong-Gaul u la duh bor shibun ha la ka 
ri. U Crassus uba pawkhmat ha ka Triumbirate 
u la shah pyniap ha ka thma bad ki Parthia ; 
bad u Pompey, u nongialamthma, u la kylla sha 
ka liang ki nongshun. Ka Dorbar Thaw Ain 
ka Rome ka la kwah ban pynduh bor ia u 
Caesar bad ban kyntiew ia u Pompey kum uba 
iapyrshah ia u. U Caesar u la shu sngap bad ki 
rangbah nongthaw ain ka Rome ki la niew ia 
u kum u nongshun ka Jingsynshar Paidbah. 
Kumta u Julius Ceasar, ha ka jingsngewbitar bad 
jingdom u la hiarthma ha ka snem 49 S. K. pyr- 
shah ia ka kynhun u Pompey bad ki lok jong u 
ha nongbah Rome hi. Kita ki la phet iap bad u 

Julius Caesar u la rung ha Rome khlem da ialeh. 
Ban pynlong ia lade u khliehduh jong ki hima 
baroh hapob ka Rome u la hiarthma sha Spain, 
namar ki don hangta kiba iapyrshah ia u, bad 
u la jop ia ki. U Pompey u la phet sha Ri 
Greece, u da ialam ia. ka kynhun shipai kaba 
khlain shata. U Julius Caesar u la buddien bad 
la ki shipai bad u la leit jop ia u Pompey ha 
ka thma Pharsalia ha Ri Greece. U Pompey u 
la phet sha Egypt bad hangta u la shah pyniap. 
Ynda u Julius Caesar u la phai sha Rome u 
shem ba u la long ha ka bor ba ha khlieh tarn, 
bad u la kylla long u Diktator. Ha u bnai 
February, 44 S. K. u lok jong u u Mark Antony 
u la tyrwa laisien laivvat ia ka pansngiat syiem 
ha khmat u paid bym lah niew jong ka jing- 
khawai Luperkal, hynrei baroh laisien u la 
kyntait. 


Bynta IV. 


Ha kata ka por ka pyrthei baroh ka la bna 
ia ka jingkhraw jong u Julius Caesar. Ki khun 
ki raiot jong u ki niew ia u u riewshlur jong ki. 
Hynrei don katto katne na ki nongshun ba 
pihuin jong u kiba nang iasylla kumno ban ioh 
pyniap ia u. U Julius Caesar u la mut ha kane 
ka por, ban ialam ka kynhun shipai ba khlain bad 
ba khraw sha Asia ban pynpait arliang ia ka hima 
ki Parthia bad ban pyniasoh ia ka Mesopotamia 

bad ka hima jong u. Hynrei kaba sngewsynei 
ka long ba ha ka 15 tank u March, 44 S. K. ia 
ka jingim jong u la shu btliat kyndit. U leit 
sha ka jingialang ka Durbar Thaw Ain ka Rome, 
bad harnar ba dang shu sdang ka jingialang, ia 
u la kem da ki nongsylla sniew kiba long ruh ki 
riewdonburom jong ka Romo, ki da bat la ki 
dakhar ha la ki kti. La dung ia u nyngkong da 
u Casca na u ryndang, bad kiunta da uwei 
hadien uwei pat, bad khatduh eh da u Markus 
Brutus, u lok ba icit jong u Julius Caesar hi. U 
Caesar u tang shu la iohi ia u Brutus, mar 
kumta u kyllon iap hangta ha kjat u statue (u 
maw ba la oh ha ka dur briew) jong u Pompey 
hapoh kata ka kamra ka Dorbar Thaw Ain hi. 



Ki nongpyniap jong u ki mut ba ki lah ban 
pynlong ka jingsynshar kaba thymmai hadien u 

Julius Caesar, hynrei ki la dei ban phet iap 
namar ka jingshyrkhei ia ka kynhun shipai kaba 
khlain u Julius Caesar, kaba hapoh ka jingia- 
lam jong u Mark Antony bad u Octavius Caesar, 
u khun u Julius Caesar. Hadicn ka jingialeh 
khlem shongthait lai snem lynter kine ki nong- 
shotkylla ki la shah pyniap hi ia lade. Kumta 
ha kaba kut ka la jop ka kynhun u Julius 
Caesar. U Agustus, uba hiar pateng na u Julius 
Caesar, u la long u l’alsha ba nyngkong eh 
jong ka Hima Rome. 


U Julius Caesar, kuni u Alexander Bakhraw, 
u la seng ia ka -Ink baba thymmai. Ha ka 
por ba u Agustus u la pynbeit bha ia ka jing- 
synshar ha ka rukom kaba khlain bad ka ban 
neh, ka Hima Rome ka la long kaba pawnam 
bad khlain tarn ha Ri Europe ha kata ka por. 


LYNNONO XXIX. 

KA STLO. 

Ban tij) ia ka rukom ban lum bad ban sumar 
phlang na ka bynta ki jingri ka long da shisha 
kabadadonkamkum hangneha Ri Khasi jong ngi. 
Ha ka por tJang katno ba isaja ilehtohmet ia 
kiba pli ki blangki masiba ki raikhoh niangkhap. 
Na ka bynta bym ioh phlang, don bun kiba 
phah ap ia ki shn Hi Bhoi. Kgi iathuh lyngkot 

hangne mynta ia ka rukom ba kisumar phlang ha 
ka Experimental Farm, Shillong, na ka bynta ki 
jingri ha ka por tlang. la kane ka rukom sumar 
phlang ne pdem phlang ki khot ka silo. 


Ha ka Experimental Farm, Shillong, ka 
Sorkar ka la pyrshang bun jait ki jingthung, 
hynrei na kita baroh uba kham bha eh ban buh 
ha ka silo u long u riewhadem, kata, sla bad 
jyntang bad soh. Ka por kaba bha eh ban ot 
bad ban pdem ne buh ha ka silo (ka slung), ka 
long haba la sei symboh u tyllong bad liaba u 
dang lung kat ban bit bam. Da kaba pdem ia u 
riewhadem ha kane ka rukom, katakamut, tyllong 
jyntang, sla bad soh, phinioliu jingbam uba bha eh 
iaki jingri ha ka por tlang, tang ba shisha, la duh 
riewhadem ia la ka met. Hynrei kita ki bym 
mon ban pynluksan ha kane ka rukom ia u riew- 
hadem, kiba ap haduh ba un da iaw r , bad nangta 
ynda la lah kheit lah sdien ia u kin sa lum 
ia u jyntang, kim lah pynlong u ’lang-ai-tlang 
uba paka. Ai un kham sniew ruh, ban ia kaba 
pynlehnohei kumba ki Khasi ki ju leh baroh 
shikatta, te, bha ban pyndonkam ia u. Don na 
ki phlang ruh kiba bit ban buh ha ka silo, kum 
u ’Ling ty lli, u prut bad u raishan. 


Don bun rukom ki silo ne ki slung pdem 
phlang, hynrei yn iathuli mynta tang kine harum 
ar rukom : — Kawei ka rukom thaw silo ka long 
kaba sliu tih thlicw sawdong hapoh khyndew 

bad kawei pat kaba shu thaw sawdong kuna ka 
synduk da ki lyntang. Haba thaw ia kine ka 
dei ban khmih bad ban sumar kha ban ym jaw 
urn hapoh ha u phlang bad ban tyngngian bha 
ia u phlang ban ym leit rung ka l’er. Katba phi 
nang buh syrtap-pa-syrtap ia u phlang hapoh ka 
silo phi dei ban da kyrdom bha bad ban khmih 
ia ki khap lyntang bad ia ki dong ki kuna baroh 
ba la set kliop bail ba la leit bha u phlang ; ynda 
la lah leh kumta, sa ban da ki dieng tylli ne 
dieng lyngngong bad halor kita pat sa theh 
sa ka khyndew. 


Ia ka silo ba shu 1 ih hapoh khyndew, dei 
ban shna ha ka khyndew kaba kynjang bad ban 
khmih ruh ba ka tbian jong ka ka rykhiang 
bha, namar lada ka leit shong umjiat kata la 
makna u phlang uba pdem. Dei hangne ba 
kham eh, bad, namarkata, ba ka silo kaba ker da 
ki lyntang ka kham bha. 


Haba thaw silo habar da ki lyntang, kumba 
la ong haneng, da khmih ba ki lyntang ki iadait 
bha sbiak. 13a i<'h ka pra, da kyrshan da ki 
rijied bad da khum pynbat pynring da ki thri. 
Wat leit thaw syndam hapoh tdah khyndew 
hynrei da syngkien ne kynroh napoh ne pynshong 
halor ki maw ne ki dieng. 


Ha lor ka sumar-kaba katno katno ruh, don, ynda 
la khyllic, u phlang uba p’ut, kum ha khlieh bad 

sharud bad teng teng ha trai eh. Kane ka long 
ba leit rung ka l’er bad ka um lane ka jhum jong 
u slap. Kham sniew bun u phlang haba. thep ha 
ka silo ba shna hapoh khyndew ban ia kaba ha 
ka silo ker lyntang. Kham bha ka silo kaba 
heh ban ia kaba rit. Ka silo kaba rit eh 
ruh ka dei ban long kumba 7 pruh la 7 pruh 
la 5 pruh. Ha ka silo poh khyndew, ym kham 
lah ban pynjylliew palat ia ka 5 pruh, namar ba 
lada jylliew than ka mih umjiat noh. 


Nalor kaba sumar ha kaba thep bha ia u 
phlang, kawei ka lad ban ym pynluksan ia uta 
uba pdem ka long da kaba syrtap ha trai eh, ha 
khlieh bad sha krung da ki ’lang thala ne ’lang 
madei raata bad ban sah u langpdem ne u sla 
bad jyntang riewhadem ha pdeng. Ha kane ka 
rukom u ’lang sniew u kynshah ia ka l’er bad ia 
u slap bad uba ha pdeng u sah uba bha. 


LYNNONG XXX. 

U ELISHA BAD KI PAIDBAH BNENG. 


Nga ngeit ba bun na pdeng jong phi ki 
khynnah phi ju iohi ia ki riewblei. Ki riewblei 
ki long kita ki briew kiba shaniah bad aiti lut 
met bad mynsiem, kiba duwai khlem da pud, ha 

U Blei, Uba long U Nongpyniaid ia ka jingim 
jong ki. Kum ia kita ki briew ka long kaba 
sngewlyngngoli ba km nang ban ialehthma. Ha 
kajuh ka rukom ruh ka long kaba sngcwlyngngoh 
ba ia u Nongiathuhlpa Elisha ba jemnud la 
pyniadei lang ha ka kam ialehthma ialehktien. 



U Elisha uni long satia u riewthma, hynrei 
namar ba U Blei bad ki Angel jong u ki iadon 
ryngkat bad u, u la long u briew ba kham paw 
ha khmat u S\iem ban ia baroh ki ophisar bad 
ki shipai 1 i shod ka hima baroh. H’ooid, u 
Elisha u la kham paw ban ia u ttyiem hi haba u 
la pyndem ia ka kynhun shipai Syria. 


Ha kawei ka por u Syiem Syria u la wan hiar 
bad la ka kynhun shipai kaba khraw ban ialeh' 

thmabad ki Israel badu la khraihlynti ba ulah eh 
da kaba jem ban jop ia ki, namar ka kynhun shi- 
pai jong u ka kham bun bad kham khlaih ban ia 
kajong ki Israel. Haba la sdang kathma,u Syiem 
Syria, la u thaw lad da kumno kumno ruh ban 
jop ia ki Israel, urn lah satia na ka daw ka jing- 
don u Elisha Nongiathuhlupa. U Syiem ki 
Israel pat u tip shai kdar ia ki buit u Syiem 
Syria bad kumta u nang kumno ban iada ia lade. 


Kumno yn jop ia kine ki Israel, ka long kaba 
pynlyngngoh ia u Syiem Syria. U la pynlong 
kawei ka jingialang kaba, hell ha ka i'ingjain ki 
rangbah iapoin jong u. U la ieng ha kata ka 
jingialang bad u la kren, ’’Don mano mano na 
phi uba haram ia nga bad uha leit sha ka liang 
u Syiem ki Israel ? Nga iathuh lut borabor ia la 
ki buit rieh tang ha phi ki raiot jong nga, hynrci 
u Syiem ki Israel pat u tip lut ia ki baroh. Dei 
ban don mano-re-mono uba shet ia nga. Uno 
na phi uba leh ia kane ? Don ?” Ki ophisar 
jong u baroh ki la sngewmong ha la ka dohnud 
da kine ki ktien. Uwei na ki u la ieng bad u la 
ong, “Baroh na ngi ngi long ha ka liang jong 
phi, ko Syiem kynrad. Dei u Elisha, u nongia- 
thuhlupa jong U Blei ki Israel uba tip bad uba 
iathuh lut ia ki buit jong phi ” “Da kumno un 
tip ?” la kylli u Syiem. “Ngim lah batai da 
kumno u tip ia ki jingthmu jong phi,” la jubab 
uta u ophisar. “Um long satia u shipai. U shong 
ha ka nongbah Dothan. U tip ia ki buit rieh 
jong phi, bad ki jingmut jingpyrkhat jong phi. 

U tip ruh aiu ba phi puson ha ka kamra thiah 
jong phi.” 


U Syiem, haba u la iohsngew shaphangu Elisha 
bad shaphang ki kambah jong u, u la lam ngeit 
ia ka jingong u ophisar. “Ngin rat ia u naduh 
dyngkhong,” la ong u Syiem, “Uwei na phi u dei 
ban leit sha Dothan ban leit khum ia u Elisha 
bad wallam ia u sha nga.” Kam long satia kaba 
jem ban leit khum ia u briew uba leh ki kam 
phylla katta katta. Kumta u Syiem Syria u la 
hukum ia u rangbahshipai, “Khie leit sha Dothan 
bad la ki shipai shongkulai bad ki kali iapom ' ha 
ka por miet. Ap baroh shimiet bad khmih bha 
ba u Elisha um lait mih shano shano ruh. Ynda 
dang step phyrngab phin kem ia u bad waHam ia 
u sha nga.” 


Kumta u rangbah shipai u la leit bad la ka 
kynhun shipai, bad ki la poi shaDothanmynmiet. 
3Ci la sher la ki dara sawdong ka shnong bad ki 
da ap sentari baroh shimiet. Ki la iohi ruh ia uta 
u briew uba bha ba u iohthiah suk kynjai. Ki 
Angel U Blei kiba la ju iathuh ha u Elisha ia ki 
buitthap u Syiem Syria ki la iathuh ruh mynta. 
ha u shaphang ka jingwan syntiat ki shipai 
Syria. Da ka dohnud kaba jai jai u Elisha u la 
ong ha lade hi, ‘‘Kita kiba long ha ka liang jong 
nga ki kham khlaifi ban ia kita kiba ha ka hang 
jong ki,” bad u la leit thiah noh. 

U shakri rangbah u Elisha un da la khaweit 
shibun lada un tip ba ki wan ki shipai Syria. U 
Elisha' um shym iathuh ha u bad kumta u la 
thiah suk baroh shimiet. Ynda lashai, dangstep 
phyrngab, u shakri rangbah u la mih shabar. 
Hangta u la iohi ia ka kynhun shipai Syria kaba 
khraw bad la ki kulai bad ki kali iapom, bad u 
la tieng ym don pyrthei shuh, namar u tip ba 
kin sa wan ban kem ia u kynrad jong u. Haba 
peit tang na ka jingbun ki shipai, ki waiilam, ki 
sum, ki ryntieh, ki khnam, ki kulai bad ki kali 
iapom, ka long ka bym lah shuh ia u kynrad 
jong u ban lait. Mar kumta hi u la mareh sha- 
poh ling bad u la lyniiiar ha la u kynrad, “Ko 
kynrad jong nga, aiu ngin leh ? Ki shipai ki la 
wan ban kem ia phi. Aiu ngin leh ?” “Wat 
sheptieng,,” la ong u Elisha da ki ktien jai jai. 
“Ki don kham bun ha ka liang jong ngi ban ia 
ha ka liang jong ki.” 


Uta u shakri samla haba um iohi iano iano 
ruh ha 'iing lait tang ia lade bad la u kynrad, 
bad ym don mano mano ruh shabar ban iarap it* 
u kynrad jong u, u la lynniar pat, “Ki don bun 
spah ki shipai !” U Elisha u la sngewsih namar 
ka jingsheptieng uta u samla bad kumta u la 
duwai, “Ko Blei. ko Pa, to plie ia ki khmat 
jong une u samla ba un ioh imat.” Uta u samla 
u la lah iohi lupa ia ki shipai Syria, hynrei 
u Elisha u mut ia kawei pat ka rukom jingiohi. 
U Blei U la plie ia ki khmat jong une u samla bad 
u la iohi ia ka kynhun bah ki Angel bad ki kali 

iapom kiba ker tawiar ia ki shipai Syria. Dei 
hangta ba u samla u sa tip balei ba u nongia- 
thuhlupa um shym la tieng bad ba u ap jai jai 
ia ka jingwan kita ki shipai Syria. 


Kita ki shipai Syria ki la nang tur sbajan ka 
ring, “To shoh ia ki shipai da ka jingmatlah, 
Ah Blei !” la duwai u Elisha. Mar kumta hi, 
baroh ki shipai Syria ki la matlah. Kim tip 
shuh shano kin leit. U Elisha u la leit ban ia- 
shem ia ki. “Bud ia nga, ngan ialam ia phi,” 
la ong u Elisha ha u rangbah shipai. Uta u 
rangbah shipai ba u da tharai ba dei u shipai 
Syria uba kren, u la ai hukum ba kin bud ia u. 
TJ Elisha hangta u la ialam ia ki Syria shaduh u 
Syiem Israel. La u Elisha u long marwei ha 
kaba ialam ia ki, ki paidbah bneng jong U Blei 
ki la ialong ryngkat bad u. U la ialam ia ki 
shaduh u Syiem Israel keifi. 


Mynta u Elisha u la duwai, “Ko Kpa, to 
pynpeit ia ki khmat jong ki ba kin ioh imat !” 
Bad ki shipai ki la shem ia lade ha khmat u 
Syiem Israel ba la kerkut da ki shipai jong u. 
Kumta ki la sheptieng shikatdei. “To phin pyn- 
iap ia ki,” la ong u Syiem Israel. “Em,” la ong 
u Elisha, “Phim dei ban pyniap ia ki. To ai 
jingbam ia ki bad sa pyllait noh.” U Syiem 
Israel u la kohnguh ia u Elisha bad u la khawai 
ia ki nongshun jong u. Hadien kata u la pyllait 
noh ia ki ban leit sha la u Syiem. 

U Syiem Syria mynta u la sngewthuh shai 
ba ka long bym larkam ei ei ban ialeh ia ki 
Israel. Ka kynhun shipai jong ki ka kham tlot 
bor ban ia ka jong ki Syria, hynrei U Blei u 
don ha ka liang bad ki. U Syiem u la pynphai 
pat ia ka kynhun shipai jong u shaduh Syria bad 
naduh kata ka por um ju kwah shuli ban ialeh 
bad ki Israel. 


LYNNONG XXXI 
U SN1ANG BAD U KSEW 

1. Hyndai u sniang u leit tyrwa, 

Ha ling u briw ban shong shakri, 

U ong, “Nga kblain bad nga ksah bha, 
Ngan trei minot ban hun ma phi.” 

2. U ksew ruh de u ong, “Ngan shong, 

Ha ling jong phi te ko kynrad.” 

U jlew hew hew, u talain tdong, 

Ba un pyni ba uba smat. 

3. Baroh ar ngut ki kwah bam ja, 

Ym don ba treh ia ka bam jhur ; 

Ym lah pynbor ia kum kata, 

Lymda la thew ha tarajur. 

4. U briew ban kut ka nia u ong, 

“Kat ba kham khlain un ioh barn ja, 
Nga buh kane ka jingiathong, 

Uba kham tlot un ioh jawa” 

5. Khnang ban iaioh sabut ba biang, 

Ka ban iahun lang baroh lai, 

Kham khlain u ksew ne khlain u sniang, 
Ha puh lyngkha ia ki un rai. 

6. U ksew ka buit u thep shipla, 

Baroh shisngi u shong kli kti, 

Ka khmut u sniang ka la shata, 

Pynban bapli u leit thylli.* 

7. Ha ka pyrthei la bieit la iap. 

Phi leh shida, phi la pute ; 

Ban paw ha khmat ym sang ka pap, 
Tang ban myntoi shu pynthame. 

8. Ah ! tang shipor kan kup rongphong, 

Ka buit shalai, ha ktien, ha nia ; 
Hynrei khatduh kan ieng rasong, 

Ka hok ka sot ban leit jingknia.** 

Note : — *Leit thylli — Kat kum ka khanatang la ong ba u 
sniang u trei baroh shisngi hynrei u ksew pat u 
thiah hapoh niut k«eh. Hynrei u tang shu dep 
trei u sniang, u leit shad mastieh ha kata ka 
lyngkha haduh ban da paw Ba tang da ki dienjat 
ksew suda. Ynda wan u trai, u ong ba dei tang 
ma u uba trei baroh shisngi bad ba u sniang pat u 
shu thiah bad u la kdew ia ki dienjat jong u ban 
pynsabut ia kata. Kumta u briew u la rai pyn- 
rem ia u sniang bapli. 

** Leit jingknia — Hadien ynda la lap ia ka jingshisha, 
u briew u la sngewsih bad sngewsynei ia u sniang 
Wat la ka rai ka sail, u ai pat ha u sninag kawei 
na ki burom ba khraw tam bad kata ka long ban 
pynleit ia u ha ka kfiia ka khriam. 

LYNNONG XXXII 
U SHEEE G. V. MAVLANKAR 



Ha ka Ri India ba khraw ki don shibun ki 
briew kiba khraw mynsiem kiba long ki radbah 
bad ki nongialam ym tang ia ka ri hynrei ia ka 
pyrthei hi. Kum kita ki ’riewkhraw ki ju mih 
teng teng uwei hadien uwei pat ha la ka jong ka 
jong ka bynta. Uwei na ktim kita ki ’riewkhraw 
jong ka ri jong ngi uba la dang khlad noh shen 
u long u Ganesh Vasudeo Mavlankar. 

U G. V. Mavlankar u dei u khlur lamlynti ia 
ka dorbar thawain jong ka Indian Republic ba 
dang khunlung, u ’riewshlur uba khraw, u ’riew* 
iohi jngai bad u nongialam jong ki kam ki jam 
jong ka imlang sahlang jong ka Ri India. La 
kha ia u ha Baroda ha ka 27 tarik u ’Naiwieng 
jong ka snem 1888. U la shongskul naduh ba u 
dang khynnah hangta. Ka shnong tynrai ki kpa 
tymmen kam dei na Baroda kynrei na Malban 
ha ka District Ratnagiri na kaba ki la phet sha 
Baroda la kumba 100 snem mynshuwa. Naduh 
ba u dang khynnah ",amla u Mavlankar u dem 
borabor sha ka kam + rei kam paidbah bad ka 
kam sain pyrthei. 


Haba u la dap 25 snemkartau lapynbit ia lade 
kum u ’riewsaid ha Ke shari ha Sor Ahmedabad. 
U la jied naduh ba u dang samla ia ka lynti jong 
ka rukom sain pyrthei ba la ialam da u Gopal 
Krishna Gokhale, u nongialam ba khraw ha 
India ha ki por shuwa u Mahatma Gandhi. Ha 
ka snem 1920 la jied ia u ban long u dkhot ka 
Municipality ha Ahmedabad bad u la neh haduh 
khatphra snem. Ha ka por ba u Mahatma 
Gandhi, u kpa jong ka jaitbynriew India u dang 
pynlut por bha ha Sabarmity Ashram hajan 
Ahmedabad, u Mavlankar u la ioh lad ban 
iajan bha bad u. U la iakynduh ruh bad 
u Sardar Vallabhai Patel, bad kumta u la 
ioh ban iarap bad iatrei lang bad kitei ki arngut 
ki radbah ka Ri India. Ha ka snem 1921 la 
thung ia u ha Ahmedabad kum u General 

Secretary jong ka Indian National Congress, ka 
Party ba khlain tam ka India kaba la dap 36 
snem ha kata ka por. Hadien kata u la long u 
General Secretary ka Pradesh Congress Commit- 
tee ka Gujerat. Kum u nongsain hima, u la leit, 
ha ka snem 1928, sha Bilat bad sha kylleng ki ri 
jong ka Continent Asia ban pcitthuh bad ban 
bishar ia ka rukom bad jingiaid shaphrang jong 
kiwei pat ki jaitbynriew ha ka liang ka shong ka 
sah, ka kamai ka kajih, ka ioh ka duh, ka pyr- 
khat pyrdain, ka synshar khadar bad kiwei kiwei, 
khnang ba un ioh jingmut da kumno un lah ban 
tei ia ka Ri India ba dang sah hapoh ki kynjri 
jong ki mynder Ri. 


La thung jyn arsien ia u kum u President 
jong ka Municipality ha Ahmcdabad, ha ki snem 
1930-33 bad 1935-36. Haba ka jingkhih ka Indian 
National Congress hapoh u Mahatma Gandhi, 
pyrshah ia ka Sorkar Phareng ka dang Ichluit 
bha, u Mavlankar u la trei ha ka District Ratna- 
giri. Ha ka sngikha kaba laiphewar jong u u 
la shah set phatok nyngkong nyngshab. Dei 
naduh kane ka por ba u Mavlankar u la paw 
kum uwei hapdeng ki nongialam ba pawkhmat 
jong ka ri. IT la shah set phatok bunsien ryng- 
kat bad ki nongialam Congress ba radbah ha kata 
ka por. Naduh ka snem 1937 haduh 1946 u la 
long u Speaker jong ka dorbar thawain jong ka 
Province (mynta ka State) Bombay. (U Speaker 
u long u nonglutn ne u nongpyniaid ba ha khlieh 
tam shaphang ka jingbeit jingryntih jong ka 

Dorbar Thawain}. Ka jingtrei slem jong u ha ka 
kam ka la pynlong ia u u nongkren bad u ricw- 
said uba jylliew bad uba donbor. 


Ha ka por jong ki jingeh bad ki jingkit- 
khlieh kiba khraw kiba ban khip, halor ki tyrpeng 
jong ki khun phrangsngi ka Ri India, ha ka por 
ba ka dang shu ioh ia ka Jinglaitluid, la thong ia 
u kura u Speaker jong ka Dorbar Thawain ka 
Ri India baroh kawei naduh ka snom i 17 hi. 
Ha ki kynja jingialang shisien shisnem jong ki 
Dorbar Thawain ki State, u Mavlankar u jo leit 
bad u aibuit, aibor, ai mynsiem ia ki bad baroh 
ki ioh mynsiem da ka jingdon jong u. Yrn dei 
tang katne, hynrei ha ki jingialang ba khraw 
jong ki Dorbar Thawain jong ki babun hapoh ka 
Commonwealth, u Mavlankar u la pynpaw ia 
lade kum u Sing ba pawnam jong ka India. 


Une u riewkhraw mynsiem u long uba 
sngewlem bad uba pyrkhat borabor na ka bynta 
u paitbhur ka ri. Ha ki snem 1918-19 haba ka 
la don ka nemsniew kaba jur ha Cujerat, une u 
rangbah u la pynmih kawei ka Seng ban iarap 
ban pyndap bam ia kiba lajan iapthngan, ban 
sumar ia kiba ngat jingpang namar ka nemsniew, 
bad ban phah jingbam ia ldto kiba shah jynjar 
namar ki jingshlei um ha Ahmedabad. Rumba la 
kdew haneng, u Mavlankar u la shah set phatok 
bunsien. Haba la set ia u ha Sabarmati Central 
Jail, u la lap hangta ia ki 3000 ngut ki samla ka 

Gujerat ba la shah set phatok. Kita ki samla 
kim ithuh satia ia u. Hynrei u Mavlankar u la 
sngewlem shibun na ka bynta kine ki samla 
khluit snam kiba pyrshang ban pynpra noh ia 
ki kut bad ki khyrdop ka phatok hi. U la iarap 
ia ki da kaba u ialeh shitom hapoh phatok ban 
pynkylla ia ki rukom jingpynsaja ba khlem ain 
ia ki koidi. Lada u shem ia uno uno u koidi ba 
la shah lehbein khlem dei ain, kum u riewsaid, u 
Mavlankar u aireng ha klnnat kiba halor. Haba 
la rai shisien ia uwoi u nongrep na Kaira ba dei 
ban pyniap da kaba phasi, u Mavlankar u la 
pyllait ia u. 


U Mavlankar u la long u Chairman jong 
ka Kasturba National Memorial Trust bad 
Gandhi Memorial Fund. Ha ki sngi ba khatduh 
jong u u don ka jingkwah ban keih noh ka kam 
sainhima bad ban trei noh da ki kam lehbha 
khnang ban kyntiew ia ka ri. IT no u riewradbah 
u sngewthuh shai ia ka jingdonkam ban kyntiew 
shaphrang ia ki kynthei India khnang ba ka im- 
lang sahlang jong ka ri kan long kaba bit ba 
biang. Ha ki khyllipmat shuwa ba un iap ruh, 
u iapyrkhat bad ki lok shaphang ki jingthmu 
bad ki plan kumno ban kyntiew ia ki kynthei 
India. 


U long uba ieit ia ka jingnang jingstad. U 
iashim bynta ha man la ki kynja seng jong ka 
Gujerat kiba iadei bad ka jingshong skul. Bun 



tmn na ki skul bad ki College kiba don mynta 
ha Ahmedabad ki long kiba la seng bad pynroi da 
u. Haba u dang 30 snem ka rta u la long u Pro- 
fessor ha ka Alii Hindu (Hindu Law) uba shu trei 
ei ha College. Lei da ka jingaimynsiem, jingai- 
buit jong une u rangbah ba la seng ia ka Gujerat 
University. U long u Chairman jong ka Gujerat 
Vidya Sabha, ka seng kaba ialeh da kumno ban 
tih ia ki par jingstad ka India ha ki por hyndai. 
U Mavlankar u ieit ia ki skul kiba hikai shaphang 
ka jingkoit jingkhiah bad um ju-pep ban pynlut 
khyndiat por man ka sngi ha kaba leh kilan met 
(exercise). 


Nalor kine ki jinglong jong u u long ruh uba 
riewblei shibun. Ha ka Routine kaba man ka sngi 
jong u um ju klet ia ki jingduwai. Une u ricw- 
khraw ka Ri u la khlad noh ha k a 27 tarik u ’Nai 
Rymphang ka snem 1950 ha Ahmedabad haba 
u la dap 60 snem, bad la thang ia ka metiap 
jong u ha ka rudwah Sabarinati. 


Ka Lorbar Thawaifi ka India da ka jingiap 
jong u ka la long, shipor, kum u mot uba 
khlem khlich. U long u kpa jong ka Lok Sabha 
(Ka Dorbar Thawain ka Sorkar India). U Pre- 
sident u ong, “U long uba beit ha kano kano ka 
kam ba u shimti. U ioh ka jingshaniah na ki 
paidbah ha man la ka kam ba u trei.” U Prime 
Minister Nehru u ong, “Ha ki por jingeh dei u 
Mavlankar uba long u khlur lamlynti, — u da ia- 

lam, iarap, bad buh ia ngi ha ka lynti kaba dei, 
bad u long ka nuksa ia ki pateng ban sa wan.” U 
Shree P.B. Pant, u Home Minister ka Ri India 
u ong, “U long u mawlyngnai ba kordor, ka jing- 
shai ba thaba bad ba phyrnai, ka jingsbun, 
ka jingkhuid bad ka jinglong hok kat sha ba u 
leit. Ka nuksa ka jingim jong u kan sah pateng- 
la-pateng.” 


LYNNONG XXXIII 

KIJil L)E KIBA NGI IOH NA KA 
JINGSHONGSKUL 1 

l\a long ka jingshisha ba ka jingshongskul 
ka ai ia ngi ka jingnang jingstad kaba iadei bad 
ka jingpule kot bad ka pyniar pynproh ruh ia 
ka jabieng bad ka bor pyrkhat jong ngi. Hynrei 
nalor kano, ka jingshongskul ka dang don shuh 
shibun kiei kiei ban ai ia ngi, bad namar ba ka 
por bad ka jaka kim shah, ngan shu niew tang 
kino harum katto katne. 

Kawoi kaba kham kongsan ba ka skul ka 
hik ai ia ngi ka long ka akor. Ban nang ban 
buroni ia ki kmie ki kpa, ia kiba halor bad ia 
ki nonghikai ka long ka kamram jong uwei-pa- 
\iwei u nougshongskul. Ban bsuh pla patlun ha 
khmat jong ki, ban leh khia haba phah kam ma 
ki lane ban shu sngap bad ban ym jubab haba 
kylli jingkylli ma ki ka long ka akor kaba sniew. 

Haba kylli jingkylli kinonghikai haskul, banshim 
por ban ieng na kaba shong bad ynda la ieng 
pat, ban ieng pynkdor met, ka pynpaw ia ka 
akor kaba sniew shibun eh. Hangno shuh ka 
jingjaituh bad ka akor kaba sniew ? U khynnah 
skul u bym shyrn nang ia ka akor u long u bym 
shym ioh ia kata ka spall ba la buhrieh kaba don 
ha ka jingshongskul. 



Kawei pat kaba ka jingshongskul ka don 
ban ai ka long ba ka hikai ia ngi ban ieit ia la 
ka kamram. Uno uno u bym ieit bad u bym tip 
ia la ka kamram u dei u bym tip hi kaei ka jing- 
shongskul. Ka jingtrei ka don la ka bainong 

bad uta u bym trei un ym lah ban roi bad ban 
kiew ha ka jingim jong u. Kawei ka daw balei 
ba ngi sahdien ka long ym dei namar ba ngi 
biej hynrei ka long namar ba ngim tip ia la ka 
kamram. Ngi leit sha skul tang namar ba ngi la 
mlien bud ba ngim don da kawei pat ka kam 
ban leh. Ngim trci, ngim imsngi ha ki jingpule 
bad ngi shu pynlut kai bad pynsepei ia ka por. 
Lada ngi dei ban iohpdiang ia ka jingkyrkhu 
jong ka jingshongskul, ngi dei ban kynmaw ba 
ngi dei ban ieit bad tip ia la ka kamram bad ban 
imsngi ruh ia ka man la ka sngi. Lada ngi la 
long kumta naduh ba ngi don ha skul, ngin ioh 
ia ka nongrim kaba skhem ka ban kyrshan ia ngi 
ha ki sngi kiba hadien liabud jong ka jingim 
jong ngi. 


Ka skul ka hikai ruh ia ngi ban ieit ia ka 
jingtrei. Don bun kiba pyrkhat bakla ba namar 
ba ngi la shongskul, namarkata ngim dei shuh 
ban trei kano kano kawei pat ka kam. Ngi 
sngewpoh ba u stir un kiew ha ka khlieh jong 
ngi bad ba ka khoh kan shong ha ka met jong 
ngi. Ngim dei shuh ban leit lum leit lyngkha, 
ban trei kper trei plirab lane leit thohdieng thoh- 
siej. Ngi iohsngew shibun eh ki jingud na 
ki kmie ki kpa na nongkyndong ba ki khun jong 
ki ki poi shnong ha ki por shuti, kim trei bad 
ki iaid laitlan Lada ka kper ka long khlaw, 
ki shu peit tang da ki khrnat, bad lada jakhlia 
ka ling bad kaphyllaw ki hun jai jai. Ha u briew 
uba stad ym don kano kano ka kam kaba poh. 

Ban trei ka long kaba donburom, hynrei kaba 
isih ia ka jingtrei ka long kaba poh. 


Kawei pat kaba ka skul ka hikai ia ngi ka 
long ba ngi dei ban ieit bad suraar ia la ka met. 
Ki riewstad ki ong ba ka jabieng kaba bha ka 
shong ha ka met kaba bha bad kaba koit kaba 
khiah. Ban khuid ka met ka phad, ki jain ki 
nep bad kiwei kiwei kiba s vwdong jong n ka long 
ka kamram jong uvoi-pa-uwei u khynnah skul 
Nangta pat kawei-pu-kawei ka skul ka la pyn- 
khreh ki jinglehkai ba pher ba phcr, kum ka 
kynjat bol, ka tied bol, ki jingiamareh, ki jing- 
iarynsied, ki jingiaky nthih bad bun kiw ei kiwei 
pat, khnang ba ki khynnah skul kin ioh ban 
pynkhih ia ka met ka phad bad ban pyneh pyn- 
khlain ia ki thied ki jaw bad ia ka dohksah. Ia 
ka met donkam ban tei bad ban pynkhlain 
khnang ba kan lait na ki jingpang kiba bun jait 
bad ban ialeh pyrshah ia ka jingwan kloi ka 
jinglong tyro men. Bun na ki khynnah skul ki 
bym treh ban ialehkai, bad kane ka long ka jing* 
bym iohi jngai ia kiei kici. Ngi dei ban kynmaw 
ba lada ngi bakla ia kane, ka por kan poi ba ka 
met jong ngi kan ym lah ieng. Ka met kan tlot 
bad ki jingpang kiba har rukora kin wan bad 
nalor kata shu tymmen khlem dei por. Namar- 
kata dei ban khie dang step ban iaidkai bad 
mareli sha lum sha wah bad ngi dei ruh ban ia- 
lehkai ban pynkhih ia ka met ka phad ban eh ki 
thied ki jaw bad ban khlain ki dohksah. 

Kawei pat kaba ka jingshongskul ka dawa ia 
ngi ban nang ka long ban shakri ia ka shnong ka 
thaw, ki para iaimlang sahlang bad ki para ri. 
Sha ri thor, haba don kano kano ka jingjia, kum 
ka jiugshlei um, ka nemsniew, u jumai bad 
kiwei kiwei, ki khvnnah skul ki mih na la skul 
ban leit iarap ia kito kiba shah jynjar bad shah 
shitom. Ia ngi ruh kum ki samla shongskul la 
dawa ia ngi ban leh bun kiei kiei na ka bynta 
u paidbah Haba ngi lait por, ngi dei ban shim 
bynta ha ka trei lynti shnong, ha ka pynkhuid 
shnong pynkhuid thaw, ha kaba iarap ia kiba 
pang bad ki jnng iapbriew bad lada don por ban 
hikai ruh ia kiwei ban nang pule bad thoh. Ka 
Sorkar Assam jong ngi ka la buh kyrpang kawei 
ka sngi ha ka shilaiew, katma, an la ka sngi 
Saitjain, ba ki khynnah kin mih na skul ban leit 
shapoh shnong ban pynkhuid ia ki lynti shnong, 
ki nalla um bad kiwei kiwei, ban ai ka nuksa ia 
ki briew ruh bad ban hikai ia kiei kiei kiba 
kordor. Baroh ngi dei ban nang ia kane bad 
ban hikai ruh ia kiwei. IJta uba im tang ia lade 
shimet u dei u nongwei ha ka shong ka sah 
ryngkat. 


Ka jingshongskul ka hikai ruh ia ngi ban 
ieit ia la ka ri, ban im na ka bynta jong ka bad 
ban shakri ruh ia ka. Ki don shibun kiba ka ri 
ka dawa ia ngi ban leh, bad na ki kot pule jong 
ngi bad na ka histori, ngi iatip kumno ka pyr- 
thei ka leh ia kito kiba long ki nongshetkylla ia 
la ka jong ka ri. U briew u bym ieit ia la ka ri 

u dei, kumba ong u ‘kpa ka poetri’ jong ngi, 
u ‘niangkuhiw’ bad u ‘khilainuid’ nba dei ban 
beh na shnong. 


Khatduh khatwai, kaj jingshongskul ka hikai 
ruh ia ngi ban tei ia lade ka jinglong kaba bha 
bad kaba donburom. Ka jingim u briew ka long 
kum ka kper syntiew kaba donkam ia ka jing- 
sumar kaba paka. Ka jingshongskul ka long ka 
nongsumar ka ban bsa ka ban bjiah bad ka ban 
thung ha u nongshongskul ia ki syntiew kiba 
itynnad bad kiba iwbih. U nbngshongskul u 
bym shym lah ban ioh* ia kata, ura shyra ioh ia 
ka jingshongskul kaba paka, bad kata ka jing- 
stad pule kot jong u kan iap noh bad un long 
pynban ka jingrkhiebein ha ki parabriew. Ia 
u soh ka jingshongskul lah ban ithuh. U long u 
briew uba donburom, u ini ka jingim kaba bha 
bad itynnad, u ishongkhia, ishongkun ha ka 
main bad ka riam ka beit, um ju kren thala ka 
ktien ka thylliej, u burom ia ki tymmen bad ia 
kiba halor, u imsngi ha la ka kam, u niewkor 
ia la ki parabriew bad u tieng ia U Blei. 


Kine ki dei ki sngi jong ka jingshongskul. 
Ki skul bad ki College ki long ki xing jong ka 
blei jingstad bad naduh kiba rit, haduh kiba 
la san bad rangbah ki leit ban mane blei ia ka. 
Ban ioh ia ka jingshongskul ngi dei ban da thied 
rem. Ngi dei ban da pynlut bun ki snem ka rta 
jong ngi bad bun ruh ka tyngka. Ha ka ka don 

ka dor ka jingkynshew ba la buhrieh bad ka 
spah bym lah niew shuh. Ha ka ki don ki 
umpohliew na ka bynta ka jingim jong ngi bad 
ha ka ka don ka jingkyrmen. Namarkata to 
ngin iapyrkhat bha. To ngin iatih jylliew bad 
ngin iatrei shitom bad theh lut bad bor bad sor 
ban khlong ia kata ka spah ka jingshongskul. 
To ia ngin iangam jylliew ha ka namar lada ngin 
jngi tang na sla, ngin long tang kum ka sla ka 
ban shu shah kynting ha ka Iyer kat sha ba 
ka moil. 


LYNNONG XXXIV. 

KA RUKOM BEHKHLA ITA PARIONG. 


Ngi ki Khasi Pnar ngi don bun ki rukom 
behkhla, hynrei mynta ngan iathuh shaphang 
ka rukom behkhla, ba kham phylla ba la pyn- 
donkam da ki briew lciba shong ha ka hima 
Mawiang khamtam kiba na Pariong. Ha kane ka 
rukom behkhla ym ju pyndonkam suloi, khnam 
ne sum, hynrei tang ki wait, ki tin bad ki ksing. 
La ju pyniap ia u khla ruh tang da ka tdem 
ding. 

Ka la ju don ka rukom naduh uba rim 
uba jah ba ym ju bit ban beh ia u khla khlem 
ka daw kaba biang, kumta lada u kem briew ne 

kem jingri ka shnong buk ka khih ban leit beh 
ia uta u khla. Ha kane ka jingbehkhla, baroh 
ki lah ban leit, lait noh tang ki kynthei. Haba 
la lap ba u khla u la kem ne pynmynsaw ian o 
iano, u sangot ne uno uno u pyrta shnong ban 
ieng ka behkhla. 


Ki rangbah behkhla ki ju iakynduh ha 
rudnong ban iapyrkhat nangno yn sdang bad 
kumno yn iaap. Ynda la iabeit, baroh u paidbah 
u pra wui ban leit sha la ki jaka jaka. Ki nong- 
buddien bad ki nongaiksew ki leit shem ia ka 
dien trai, bud sak sak haduh ban da lap ia ka 
jaka ba u dem ne sahmiet. Ki ’sewbah ki 
sngewthuh bad ai dak ia ki nongbuddien da 
kaba kyrkait ne wiar bad mareh rek rek shapoh 
khlaw ban pynkhie ia u khla. Ki nongbuddien 
ki tang shu ithuh ba u khla u la jan ki kynkiew 
ki pyrta bad pynshit ia ki ksew. Ki paidbah 
baap pat, la ki tin bad ki ksing ki tied bad 
risa shaw-shi-shaw ban pvnkyllut ia u khla. 


U khla u tang shu khie na ba dem, u mareh 
katba u poi. Ki ksew rub ki kynrup mam mam. 
Kim ailad ba un sangeh, kim ju sheptieng ruh 
haba ki briew kylleng’ saw dong ki risa bad pyn- 
shngain ia ki. Ha kane ka rukom u khla u phet 
lamwir kat sha ba poi, teng teng u tur sha pdong 
shong, ki kynthei ki khynnah ki risa ki kynkiew 
ki bynthiew ia u katba u paw. 



134 


Ha kane ka rukom u khla urn ju shan slem, 
u dei ban wad jakarieh hangno-ma-hangno. 
Ka jaka ba bit eh ia u ka dei ka krem. U 
tang shu rung shapoh krem, ki ksew triang 
ki ap, ki briew pat tang shu la sngewthuh ba 
u la rung shapoh krem ki sangeh ka tern tin 
ne ksing, kloi lan ki pom ki lymmuh dieng 
bad set pyndum ia ki thliew kiba lait baroh 
na kata ka krem, ki pynskhem ia ki jingker 
malu mala. Nangta pat ki rangdajied ryngkat 
bad ki prew ba la tbeh ding ki rung shapoh 
krem ban wad hangno u khla u dem, teng 
teag ha ka jingwad jong ki hapoh krem ki kum 
tynruh ruh da u prew ia u khla hi, u khla 
u byrthcn, u bynthiew, u thap ki kti, hynrei 
ym ju don koit ba un kynrup ban pynmynsaw 
ia ki briew. Ki ksew ruh riang ki ap hapoh 
krem bad khit ki shoug bad wiar khlem ailad 
ba un phai sha kamon ne sha kadiang 

Kiba rung krem, ki tang shu lap ia ka jaka 
ba u shong ki ai dak shabar ban pynhiar 
Ivmmuh dieng ban dup skut pynrit ia ka 
krem. Ki tang shu dep skut pynrit ia ka krem 
shapoh bad pynskhem blia ia ki thliew baroh, 
u p lidbah u lied noh ia ki iymmuh ba shu sot 
ia ka krem shabar. Nangta ki pyllait thliew 
pat kbyndiat kat ban biang ban thep akum im 
khnang ba ynda la ai ding ka tdem kan jur 
bha. Ynda la dap thep skum ki pyllait thliew 
khyndiat kat ban biang ban lait mih ki ksew, 
nangta ki khot noh ia ki ksew. Haba la - mih 
lut ki ksew ki set bha pat. 

Hamar kane ka por, uwei-pa-uwei u bat 
la ka lymmuh dieng ban tom tdem. Ki ai 
ding na trai eh ha kaba la buh ia u skum. 
Dei ha kane ka por ba ki ksing ki riew b iang 
bad ka risa de shaw-shi-shaw katba u paidbah, 
katba ngiam jaka, u tem ia ka tdem khnang 
ba kan leit sha u khla. Ha kane ka por u 
khla u kyan u kyrhuh, u kyrkuk u byrthen 
sngew kum ban rat ia ki mawlong mawtoh. 
Kiba tieng kirn bit ban shong jan namar kin 
iapler. Kumne ki tem ia ka tdem kblem sangeh 
haduh ba u khla mi da iap op da ka jingkdang 
tdem. U khla u ialeh bar ring ia ka jingset 
ban mih shabar, ki briew 11a shabar pat ki tyn- 
dung da ki dieng ; teng tong u dait ia ki dieng 
tyndung bad ring lang bad briew bad dieng 
haduh ban poi sha jingset. Kane ka dei ka por 
ba shongsliit eh bad urn don uba kynmaw ban 
sheptieng. 


Ha kane ka rukom, u khla um lah ban 
shan palat ia ka ar kynta, u tang shu la soh- 
kdiah khlok kata la sngewthuh ba u la kut 
ka tarik, ki tang shu la sngewthuh ba u la iap, 
ki lied khyndiat ban pynrung ia uwei u ’sew 
beh ban sngewthuh la u la iap shisha ne em. 
Haba u la iap, u ksew u kynrup bad dait mam 
mam, lada u dang im u shu wiar. Haba la 
sngewthuh ba u la iap ki lied ia ki jingset bad 
siang da ki diengkait ba la phiah arliang ban 
nym phler na ki rynga ding, nangta uwei un rung 
bad leit teh ia u khla ban dup ring nnh shabar. 

Don teng teng ba u khla um iap haduh da 
ki shisngi arsngi, kane ka pyni ba don um 
shapoh, ne don jaka ba lait jynhaw ha kaba u 
khla u leit ring mynsiem. Haba la shem kumta, 
ki shna skut da kawei pat hangta ha krem hi 
bad lied noh ia ka jingker ba nyngkong, ki da 
tynruh ia u khla ba un khih bad leit sha ka jaka 
ba la skut thymmai. Haba u khla u la kohnguh 
ban leit shata ki khang kut noh ia ka jaka ba u 
la mih bad ki ai ding sa ia ka jaka ba thymmai. 
Haba u la kohnguh bun leit sha ka jaka ba la 
khreh lupa, u paid bah u shu duhoi u shu phawar 
beit namar la tip ba u dei ban iap. 


Ha kane ka rukom behkhla ym ju kham 
don bun eh kiba mynsaw lait noh tang kito kiba 
leh shlur bad khlemakor eh ki bym kohnguh ia 
ka jingbthah ki rangbehkhla kiba la mlien. 
Kumne, kane ka jingbehkhla ka dang don haduh 
mynta. Ha ki shiphew snem ba la lah la ioh 
kumba shispah tvlli ki khla haba kheinlang ia ki 
kyntoit ka shnong Pariong baroh kawei. 


Haba la ioh ia u khla, kim ju wan rah myn- 
miet hynrei mynsngi khnang ba ki kynthei ki 
khynnah ka shnong kin iohi. Ki da shna ka 
krong kaba itynnad da kaba pynlong ia u kum 
uba dang im, ki phnieng ruli ia ka shyntur da 
u dieng ba la oh shrong itynnad bha. Ia ka beh- 

khia ym ju don jinglehniam ei ei, baroh u bit 
ban leit beh bad baroh ruh u bit ban wan bam 
doh, ia ka doh kim ju shet ha ling hynrei ha 
kano kano ka jaka ba madan, hangta baroh 
shishnong ki ial h tamasa kum ha ka rukom 
bamkhana. 


LYNNONG XXXV. 

KA KTIEN KHAS1 — I. 

Ka Jingphawar. 

Ia ka ban sngewthuh bha ia ka Ktien Khasi* 
dei ban tip katto katne shaphang ki rukom pha" 
war kiba don eh ha pdeng ki Khasi, bad kiba k| 
tymmen ki ju sngewbha shibun eh. Ha la k 1 
jingleh sngewbha, lajan baroh ki tymmen ki ju 
phawar, bad nga buh ia kine khyndiat kum ban 
pyni rukom : — 

Haba leit thep Mawbah ne Pepbah. 


Ka phireid kaaa shibidi, 
Ka phireid kaba shikynda, 
Nga pynleit ia u kinie, 

Te nga pynleit ia u kipa. 

Kit kum ka kyrbei, 

Ho, kit kumba ka lyngdikhur, 
33a hukum hi ka bilei. 

Ho, ba hukum hi ka longkur. 


Ka dohkha kum ia ka shakat. 
Ho, dohkha kum ia u bsein, 
Ba ka phla hi ha ka shat, 

Ba ka phla hi ha ka khein. 


U pathaw ia ka jalyngkhiang, 
U pathaw ia ka jamynrei, 

Ba ngan khraw la u synniang, 
Ba ngan khraw la u bynhei. 


XJ thyllah kum ia ka tham, 

U thyllah kum ia ka dieng dyngkhong, 
Ba yn sah bad ka nam, 

Ba yn sah bad ka rong. 

Htiba iasicitthortg . 


Ka syrdeng u jasieh, 

Shi kynda u kyndad. 

To pynieng ka dieng ryntieh 
Ko samila kynrad. 


K a syrdeng u jasieh. 

TJ thylliej ka shohthah. 

To pynieng ka dieng ryntieh, 
Ba yn leit ka daw hah. 


XJ narsuh shibidi, 

XJ bseifi kum ia ka syrdeng. 
La kynduh bad ngi, 

Ngin pynkheifi ia ka reng. 


XJ kyndeh ia u bsong, 

Ka lieng sangem halor dieng. 
To lyngngeh ka jingong, 

Ba un jem ka jabieng. 

Ka lieng sangem halor dieng, 
U pathaw u jalmut, 

Ba un jem ka jabieng, 

Ba un jaw ka eitmut. 

Ka lieng sangem u kyndok, 

U sohryngkham shikynda, 
Wat iamrem ko lok, 

Ba la bam hi ka pasa. 


Kaba phawar dngiem. 

Ko mei ngiem lalu bam khun 
Ko thei jyllun, ko thei lymphuifi, 

Ka kongsan ki laiphew mrad 
Ha ka lew Lurilura te mo kynrad. 

Ba pha la thaw jingrcm lade hi, 

Ba pha da iuh ia ka tungtoh uba pli 
U khyndai sewbeh u khyndai sewshang ; 

Te u bynriew u la ioh ka daw kaba biang 
Ban ieng ka ksaw ka kpong, u ryngkew u basa, 
Ban long ka risa ka kynhui, ka rong ka tamsa. 

Ka jingphawar khleh. 

U khah ka dohkha shisut u saisiej, 

Uba kwah bam tyngka un dkut u thylliej. 


U sharat ka ja khawnei, u soh mynshem ka 

lyngknot, 

Uba iaid bun kynthei un sa shem ka lanot. 


U tluh ka shohthah, u thlen kum ia u dkhiew, 
Wat leit ialuh iapah ha ling kamensuhsyntiew. 


U kyndeh ka jalyngkhan, u sohbrab ia ka skei, 
Wat leit leh ka kam bymman ioh tim pop ka 

bilei. 


Kynthem u saisiej, u diengduhka jalyngkhiang, 
Haba iashem para baieit yn sa ianguh mar 

kylliang. 


U phreid ka law Kuno ka kit kum ka kyndad, 
Phin leit shano ko kynrnn kynrad. 


Tham re re ho kynre ha Laitdienglieng, 
La pha iam shahe ruh la lait u sanshieng. 


U wai wah wai wem ho shilynter sikong, 
Toiabud khohwah bud lem ho halynti kitnong. 

U wai spah wai phew pashat sha Lyngk yrdem, 
Kumba iaphah iathew ho para ryngkat sinem. 


Soh ramruin ramruin ho to pashat jyngthang 

briew, 

Wat ju rykhie rymmuin hoia utynga ki biriew. 

U risang shikynda u brai uba nang bam soh. 
Lehse tang kumta mo yn sa iawai noh. 


KA KT1EN KHASI— II 
Ki Phawar — ( shuh) 


Haba ioh khlieh ne ksan thma 


Ka sikei kum ia ka kyndad, u diengduh kum ia 

u pathaw, 

Ko bilei trai kynrad, ko nongbuh -ko nongthaw. 


Shityndup ba u dohjei, u shibidi ba u shikynda, 
Shi tyllup ka pyrthei u khun KhasiukhunKhara. 


Lapadong kum ia ka dohkha, lapadong ka ’la 

tiewsien, 

Ba ialong da ka thma, ba ialong da ka ktien. 

U narsuh shikynda, ka skei kum ia u ksar, 

Ba buh bynda hi ka blei ka trai nongsynshar. 

Jalyngkhan kum ia u ksew, jalyngkhan kum iaka 

dkstr 

Ba iatan ia ka iew ba iatan ia ka duwar. 


U bsong uba nang bam kait, u bsong kum ia ka 

shanam. 

Ba sa long da ka wait, ba sa long da u khnam. 


Ka lapadong shikynda, ka lapadong kum ia u rui, 
Ba sa ialong ka risa ba sa ialong ka kynhui. 


Shikynda kum ia u kliiew mutlop, shikynda 

kum ia u brai, 

Ha la ka ’loi khyrdop ha la ka ’lei kharai. 


Udidaw kum ia ka synduk, u didaw u bam dohkha, 
Ba yn sa khraw ka muluk baynsa khrawka jaka. 


U didaw kum ia u thliem, u didaw kum ia ka 

kyndad, 

Ba yn khraw la u Syiem ba yn khraw la ukynrad. 

Ha Kaba Shad Wait. 


U sohlang u sohphie u risang u shakyntir, 

Ko para shynrang dang khiekynjih pynnang thir. 

U ksih ka war Lyngkien, u ksih ka war Shelia, 

To ryntih uba nadien, to ryntih uba na shuwa. 

U synniam ka war Lyngsbing, u synniam ka war 

Sheila, 

Ba nga leit iam da ka kising, nga leit iam da ka 

lama. 

Ka dohkha ia u risang, ka dohkha kum ia ka 

kyrbei, 

Ko pakha ba buh shynrang, ko pakha ba buh 

kynthei. 

U shohthah ia ka tham, u shohthah kum ia ka 

dieng dyngkhong, 

Ba yn sah sa ka nam, ba yn sah sa ka rong. 


Ha Kaba Iam Meikha. 


U kpa — Kit kum ka skei u phireid u shibidi u 

shikynda, 

Ba bukumka bilei, ban pynleit ia u kinie 

ia u kipa. 

Ka dohkha ka shakhat, ka dohkha kum 

ia u bisein, 

Ba phila ha ka shat,baphila ha kakhein. 


TJ thyllah ia ka ka tham, u thyllah ka 

dieng dyngkhong, 

Ba yn sah sa ka nam, ba yn sah aa ka 

rong. 


TJ khun — Ka dohkha u sohlang, ka dohkha kum 

ia ka kyrbei, 

Ko pakha ko thawlang, ko meikha ko 

iawbei. 


U synfiiam ka war Lyngshing, u syn- 
niarn ka war Shela, 

Ba nga wan iam da ka kising, ba nga 
wan iam da ka lama. 

Diengdyngkhong ia u dkhiew, ka ja- 
lyngkhan ia u dkhiew, 
Ba ngan long bynriew, ba ngan man 

bynriew. 


U kpa — U maw pyllon kum ia u risang, u maw 

pyllon kum ia ka dohkha. 
Kumba ym don ka sang, kumba ym don 

ka ma. 

Ka dieng dyngkhong ha rud um, k 
dieng dyngkhong ha raich. 
Ah to long parum, Ah to long pareh. 

Ka sikei ka phai pyrshah, ka sikei ka 

phai pyrshing, 

Tang ka bilei ka nongbithah, tang ka 
bilei ka nongbithing. 

U lchun — Shikynda u kyndok, shikynda ka 

dieng lyngkot, 

Tang kata ka ’tien hok, tang kata ka 

'tien sot. 

Ka dohkha u thyllah, ka dohkha kum 

ia u brai, 

Ko pakha ko balah,ko pakha ko baiai. 

U sohlang ka shakhat, u sohlah kum ia 

ka sohpdung, 

Ba yn sah ka ummat, ba yn sail ka um- 

pung. 

U /- a — Bamsap ka kyrbei.bamsap kalyngdikhur, 
Singap ho iawbei to s ingap ho longkur. 

U ksai u thyrnia, u ksaikum ia u risang, 
Ba yn sa iawai ka nia, ba yn sa iawai 

ka jutang. 

U ksih uba syntiat, u ksih uba kit kum, 
Ba yn sa iadih sa ka kiad ban sa iadih 

sa ka um. 

LYNNONG XXXVI 

KA ELECTION BAB KA THMA SOHRA. 


Ka la don ka jingiaknieh Syiem ha Sohra 
namar ba u Chief Commissioner u la thung ia u 
Shondro Sing ne ka daw ba u long u pyrsa trai 
jong u Syiem ba la iap (U Hajonmanik) bad 
namar ba 8 ngut na kiba ki ong ki 12 Kur, ki la 
jied ia u. Hynrei ynda u paidbah u la jied ia 
u Robasing, u Shondro u la appeal, u Lat 
Sahep na Calcutta u la pynduh noh ia ka 
jingthung syiem u Chief Commissioner, bad 
u la ai hukum ba kan don da ka election (ka 
jingniew paid) kumba ju leh borabor. Da 
kane ka rukom la plie lad ia uno uno u jait 
syiem uba kwah ban long syiem ba un ialeh, bad 
ka jingioh kham bun u paidbah (majority) no ka 
jingioh duna paid kan pyni hi la u long uba bit 
ne u bym bit. Kumta la pynbna ba ka election 
thung syiem kan long ha ka 3 tank April 1902 
bad kan sdang naduh 11 baje. 


Kiba kwah ban iaknich syiem, katba sngew- 
thuh, ki long (1) U Shondro Sing, (2) U Bulo- 
sing (3) U Robasing bad (4) U Nondomanik ; 
hynrei tang kine ar ngut kiba khatduh kiba la 
wan paw khmat ha ka jaka election. Ki ong ba 
u Shondra Sing u sah ha Mawkhar, Shi o n g> 
bad U Bulosing pat u doh sha Shilot. La shem 

ba u paidbah baroh uba la wan mih sha ka 
election u la long tang ha ka liang u Robasing. 


Shitaiew shuwa kane ka election la iohsngew 
ba la don ka jingiakhih had ka jingknlmar katto 
katne hapdeng ka liang U Shondro Sing bad u 
Robasing. La don ruh ki dak bad ki jingbna ba 
ka liang ba duh S3 iem (ka liang n Chandro 
Sing) kan thaw kulmar ban pynpop ia ka 
election , tang ba ym don ba tharai ba kan da 
long da ka thma kumba ka la long. 


Ha ka 2 tarik u April, shisngi shuwa ka 
election, shuwa ban sep ka sngi, la iohsngew ki 
jingricw ki suloi ha shnong Sohra, bad la kbihwin 
baroh shaduh ka shnong Famsohn.en bad 
Nongsawlia. Ki paidbah kiba la shlei ia kita 
ki jaka baroh bad ha Mawkis3'iem ki la iaphet 
bad iakhih lamwir larntham sliarum shaneng. 
U Babu Joab Solomon Daroga, uba la leit' 
sha shnong dang khani sliai ban jngoh, u 
la thoh sha ki Sorkar ba kin phah police mar 
mar na Thanat, namar la imat ba kan mih ka 
jingkulmar kaba jur ; hynrei kaiba kita ki police 
kin wan poi ha shnong, la lah kulmar lypa wit- 
ly-wit, bad haba ki la poi ruh, namar ba ki long 
tang 5 ne 6 ngut, kim lah leh ei oi bad ki la dei 
ban shu rieh noh ia lade namar ka kynhun nong- 
ialeh pyrshah na ka liang U Robasing. Uwei na 
ki police u la shah kaw ang na ka khmat, bad 
kiwei pat ki la kynran noh sharud. Kiwei pat 



ki la leit baroh sha Thanat ban ai khubor 
Mar kumta, la iohsngew ba ki nongialam jong 
kata ka kynhun nongpvnkhih thma ki la ai 
hukum ban siat naphang bad pulit, bad baiong 
bad balieh kat kiba shah hajan. Tang shu iong- 
rein bad shuwa ba la leit shikynhun ki police , la 
iohi ka ding ha shnong ba la pluh ka ling u Hara 
Kongor, u kynum u Kobasing, ha kaba la don 
kumba 20 no 25 ngutkikynthei bad khynnah bad 
tang kumba 4 no 5 ngut Id rangbah, ba la wiang 
da ki nongshun, da ka jingthmu ban pyniap lut 
baroh kat kiba don hapoh kata ka ling. 


Ha sngap, ka jingiathuhkhana shaphang 
kata ka jingpluh ka la long kaba sngewrunar ha 
ka liang ki nongwiang bad kaba sngewsynei 
shibun ha ka liang kiba don hapoh kata ka ling. 
Haba. ki la tur da kaba siat bad kawang maw 
ia kata ka ling, kumba ki la leh ia kiwei kiwei 
ki* iing rub, uvv ei ar na ki nongialam jong ki u 
da phiih khreh shuwa ia ki suloi ki khnam ha 
ki lok jong u ban siat kat uba mih na ling, ki da 
kron durnok kamok thain thain, u sa phah aiding 
ia ka ling. 11a kata ka por la don ka jingialeh 
pyrshali na ka liang u paid bah ruh ban da 
ia lade toi tino uno u lah ban ong skhem ba ki 
paidbah ki la shah jem shibun ha kita ki jing- 
leh ba ki sheptieng ioh jot ka muluk ka jaka 
bad ioh sniew ka kam. Da ka jingsumar U 
Blei ym don raano mano ba la ingkhong hapoh 
kata ka ling, namar ki tang shu lait kumno re, ki 
la phet sha khlaw ban rieh baroh shimiet, bad 

hangta pat ban shah jhih baroh shirynieng ha 
u slap bad u phria uba jur uba la hap ha kata ka 
miet- 


Kum lashai mynstep pat, 3 tarik u April, 
haba u paidbah u la sdang iakhreh ban iamih 
sha ka election, la iohsngew bad la iohi ka jing- 
siat suloi na Thiep Mot ban siat ia ki briew kiba 
mut ban hiar na Thiep Twa ban leit sha ka 
election khnang ban khang ia ki. Don ruh kiba 
siat napoh khlaw bad don ruh kiba siat na ki 
ranab lum. Hapoh shuong ruh la iohsngew ba 
ka jingiasiat ka la thnam shaid. 


Shikynhim ki shipai police ba la komarban 
ki la lcit sha shnong, hynrei naniar kim lah 
iashan, sa ba kim ioh hukum ban siat, ki la phai 
pat sha khlieh Thiep Twa bad ki la iakynduh 
bad u Captain Herbert uba dang kiew bad 
shikynhun kiwei pat ki shipai police ha sharing 
lum marpyrshah ki riewthma kiba ap ha Thiep 
Mot. Sa tang kumba ar ne lai suloi la iohi ba ki 
siat, hynrei ki sangeh noli bad ki la mih na 
khlaw ki da iashong bad iadem sha ranab lum 
kum ki pukni. Shuwa ban poi u Deputy Com- 
missioner, ki riewthma ki la hiar haduh trai 
Thiep Mot ki da ther da ki suloi ia kiba iatur ha 
Pamsohmen bad ia ka jingwin ki suloi la ioh- 
sngew ba ki sawa shaduh jan Lumjingtep Nong- 
sawlia. Ha shnong pat ka jingiasiat ka neh 
haduh palat shiteng sngi. 

Kiba ialeh na Thiep Mot kim imat ba ki 
palat 20 ne 25 ngut, hynrei sha Pdengshnong 
sngewmat ba ki don kharn bun. Ha pdcng kata 
barob u paidbah kynthei bad shynrang uba 
khmih kai ia kata ka Lhma na Pamsohroen bad 
Lumjingtep Nongsawlia u iohi ia kiba iakiew 
iahiar ha ring ki Roman Catholic kumba ki 
dykhiew ki iarung iamih na la ki thliew. 


Namar ba la sngi, u Deputy Commissioner u 
la hukum ba ki briew kin hiar noh sha Mot Iskat 
ban pyndep ia ka election ; hynrei kiba don ha 
shnong kumba 800 ne 1,000 kim nud hiar ne kim 
sngewbit ban iehnoh ia ka shnong namar ba don 
kata ka kulmar, bad kumta la ioh niew tang 750 
ngut kiba jied ia u Robasing. Kiba na kiwei ki 
liang ym don briew hi. 

Ha kata ka step ba ialchthma la iohi bun 
bah u paidbah uba shu ieng lyngngoh ha ka surok 
Mawrinrin ba kim shlan ban hiar sha Sohra. 
Kita ki briew baroh kiba la mih dang step ban 
iapoi sha ka election ki ia dei ban sangeh noh 
khlem poi sha ka jaka na ka bynta kata ka jing- 
ialehthma. Lada ym shym la don ka kulmar 
kaba kum kata, khlem pep ki briew kin poi sha 
katei ka election haduh kumba 2,000, bad ki 
nongkhmih kai pat kin poi palat ia ka 6 ne 7 
hajar, namar la iohi ba ki la iawan shynrang 
bad kynthei na ki shnong baroh sawdong, jait ba 
kane ka jingialeh syiem ka la- long kaba kham 
phylla ha ka ri. 

Ynda la niew briew, u Deputy Commissioner 
bad u Robasing Syiem ryngkat bad ki paidbah ki 
la leit sha shnong ban shu khmih ia u paidbah 
uba don shata. Baroh shilynter ki da risa shait- 
shi-shait, bad ynda la poi ha Pomsohmen ki 
sangeh noh kiba bun. 


Ha kata ka sngi la shem ba don kiba la myn- 
saw na ka liang ki nongpynkhih thma ar ngut ki 
rangbah bad kawei ka kynthei, kiba wan thiah 
ha Dispensary Sohra bad uwci uba la kham 
jur ha iing ki Roman Catholic. Sngewmat don 
kiwoi ruh kiba la rnynsaw. Na ka liang paidbah 
don kiba mynsaw main mala kumba shu byllud 
u kuli bad ba dei da ka dieng, namav ki iarieh 
sha iing bad kim tur kum kibamut ban pynsniew 
hynrei tang ban da ia lade. Ki tiar ruh kim 
don kum kita kiwei kiba la khreh lupa kum ki 
Boer. 


H a ka miet election iohsngew ba riew tang 
kumba 25 ne 30 .suloi, bad la shorn ba ia uwei 
u nong-Mawphu la siat iap da ka suloi hajan 
skul Twa, hamar maw jingkieng ba kiew sha 
Iewbah. Kata ka jingjia ka la pynbitar lep ia 
ki Mawphu, kiba, ha ka 4 tarik, ki la pynshitom 
jingmut ia u Robasing Syiem da kaba ki pan 
hukum na u ban pvnhiarkput ia kita ki nong- 
pyniap bad ban ialeh, lada donkam, ha lull ban 
da iap lut baroh. Da ka jingkyrpad eh u Syiem 
la lah ban pynsangeh ia ki, tang ba bun na ki ki 

la phet noli sha la shnong ba ki sngewrem bym 
ioh ialeh Phin iohi ki kynthei Mawphu pat bad 
la ki dieng, ki shang sharum shaneng ban wad ia 
ki kynthei kiba na kawei pat ka bang ban pyn- 
hiarkput na ka bynta uta uba iap, tang ba u 
Syiem u la sneng eh ia ki ba kin ym pynhiarkput 
ia ki kynthei narnar ka long ka jingialeh para 
rangbah. 


Ha kito ar smri 1 i sngi ialeh ki paidbah 
ki la ioh kem 3 ne 4 ngu kiba na kawei pat ka 
bang, bad ha ka step 5 tarik u Captain Herbert 
u la ioh kem 88 ngut ki nongi ynkhih thma haba 
ki dang ialum dorbar harud khlaw sha ka Dong 
Pommalang. Na kita la pyllait nob 3 ngut na- 
mar la shem ba kim iadon bynta ei ei. Don 
tang 2 ne 3 ngut na kita kiba bun, kiba pynshait 
eh, wat haba la ioh kem bad la set ia ki ha ling 
skul shynraug ha Nongsawlia (Cherra M. E. 
Sehool building). 


Ar sngi ne lai sngi pat hadien kanc, la lap ia 
ka inetiap uwei u nong-Khadarslmong ha rud- 
nong. lmat ba la pyniap ia u naduh ka rmet 
iasiat iapom, bad don kiba ong ba dang don shuh 
kiba jah na ka bang u paidbah. 

LYNNONG XXXVII 

KA JINGLEIT JOP IA KA MEXICO BAD 
KA PERU. 


I. Ka Mexico. 


Ha ka por ba u Peter Bakhraw u la long u 
Czar ka Russia, ia ka ri Mexico la leit jop da 
u Cortes u nong-Spain. Ka jingleit jop ia ka 
Mexico ka long kawei na ki jingjia ba donnam 
ha ka histori ka pyrthei. 


Ha kawei ka sngi k.itto katne ngut ki nong- 
Spain ki la king ia ki jhad jong ki shaphang 
sepngi na ka dewlynnong Cuba. Ki la lap ia 
ka ryngkew kaba dap da ki riewphylla suda 
liangta. Kine ki briew ki riam ki beit tang da 
ki jain rem suda. Ki la iawan ai sngewbha ha 
ki nong-Spain ia ki mawkordor bad la ki jing- 
deng ksiar ba itynnad. Haba u syiem ka ri 
Spain u la ioh khubor shaphang kata ka ri, 
u la phah ia u Fernando Cortes bad ki nongbud 
ba khlain bad ba shlur ban leit jop ia kata 
ka ri. Kane ka kynhun ka tang shu poi ha 
Mexico, bun bun ki riewphylla na kata ka ri 
ki la iawallam ia u Cortes ia ki kynphad bad 
jingdeng ksiar ba itynnad. 

U nongsynshar ia kane ka ri phylla u dei 
u Patsha Montezuna Bakhraw. Une u shong ha 
ka nongbah Mexico. Kat sha ba u leit ki ’riew- 
donburom ki bah ia u ha ki tyrpeng. Ki siang 
ia ka lynti ba dei iaid ma u da ki jain thoh 
syntiew. Uno uno uba kham poh ban ia u 
rangbah syiem um bit ban peit ia u. Um ju 
phong satia arsien ia ka jain lymne dih arsien 
na kajuh ka khuri. U Cortes u la kut jing- 
mut ban leit iashem bad une u Patsha. Kumta 
kumta ka la jia ka thma kaba jur kat haduh ba 
u la tei kawei ka nongrit harud dur aw kaba 
kyrteng ka Veracruz kaba mut ka diengphna 
ba shisha. Hynrei ba u tieng ioh ba ki briew 
jong u kin leit phai pat sha la Ri Spain naraar 
ka jingma ka ban'mih, u la thang lut ia ki jhad 
jong u lait sa tang-'kawei. 


Kane ka jingleh ka la pynsngewsih ia ki 
nong-Spain namar ki sngewthuh ba ki long tang 
i kynhun ba rit eh ha khmat kata ka jait 
bynriew ba bun byllien. Kumta kim iohlad 
shuh ban leit phai sha la ka ri. U Cortes u 
ong ba lada don mano mano ba kwah leit phai 
noh ki lah ban leit da kata ka jhad ba dang sah. 
Kane ka la pynsngewlehrain ia ki bad kumta 
kim shym la nud ban leit phai. Ki la iamynjur 
ban leit bad u sha Mexico. Ka jingiaid ka la 
long kaba jlan bad ka la shim por lai bnai ba kin 
poi sha ka nongbah kaba la long kawei na ki 
nongbah ba itynnad tarn ha ka pyrthei. 

Haba ki la iapoi shajan ki kynroh Mexico, 
ki la iohi ia u Syiem Montezuna ba u da 
wan ban iakynduh bad ki. Ia u la pynshong 
halor ka shuki ksiar ba la rah da ki rangbah 
syiem. Ha khlieh u syiem ka don ka jingtap 
kaba da ki sner ba la suitrong ksiar, rupa bad 
mawkordor. Ka soptilor jong u ka dap da ki 
mawkordor bad ki jnti ruh kiba da ka ksiar. 


U Cortes u la kyrpad ia u Montezuna ban 
shah ba un hikai ia ki nongmane bleithaw 
shaphang U Khrist, shaphang kaba iehnoh noh 
kaba mane bleithaw bad ka rukom knia briew. 
U Syiem Montezuna u la kyntait ia kane. 
Kumta ha kawei ka sngi katba ki nong-Mexico 
ki dang iashad niam, ki nong-Spain ki la tur 
bad ki la pyniap bun phew ngut ki nong-Mexico. 
Ki nong-Mexico ki la bitar sLibun ia kane bad 
u Montezuna u la hukum ia ki briew ban sangeh 
noh ka jingpyniap ia ki nohg-Spain ; hynrei ki 
nong-Mexico ba ki da mut ba u syiem jong ki. 
u iashah bad u Cortes ki la lynthem maw- 
bad siat da ki khnam ia u haduh ba un da iap. 
Ki nong-Spain ki la tieng katta katta bad ki la 
her iap shimiet shimiet sha la ka ri. Bun bun 
na ki la shah pyniap ha ka kti ki nong-Mexico. 


Hynrei u Cortes u long uba neh jingmut. 
Hadien shiphew bnai u la wan biang ban ker- 
kut ia ka Mexico. Ka jingleit kerkut ia ka 
pongbah Mexico ka la long kawei na ki t jingjia 

ba donnam tam ha ka hrstori ka pyrthei. Baroh 
arliang ki la iaking atiar bha. Ia ka pung kaba 
khraw . ba don ha khmat ka nongbah la dap 
tang da ki jhad ki nong-Spain, bad ia ka Ri 
Mexico la ialeh na ryngkew bad na duriaw. 
Ha kaba khatduh, ki nong-Mexico ki la thait 
ian bad ba ki la duna ka bam ka dih, la kem 
ia u syiem bad la knieh ia ka Mexico. U syiem 
sanila u la kyrpad ia u Cortes ban khrai noh ia 
ka khlieh jong u, hynrei u Cortes um shym treh, 
bad pynban u la pdiang burom ia u shikatdei. 


Kumta ka nongbah ba thymmai ka la ieng 
ha ka jaka kaba rim. Ka la long kaba itynnad 
bad donnam haduh katta katta ba ki nongthoh 
kot ha kata ka por ki ong, “Ka Ri Europe 
kam don satia tang kawei ruh ka nongbah ba 
itynnad bad riewspah kum ka Mexico.” 


II. Ka Peru. 


Ka jingjop ia ka Mexico da ki nong-Spain ka 
1$, pynkwah ia ki ban ioh khyndew shuh shuh ha 
kata ka ri. Haba u Pizarro u la iohsngew ba 
ki nong-lndia ki ju iathuhkhana shaphang ka 
spah ka Ri Peru u la kut jinguiut ban leit jop ia 
kata ka ri. Ha ka jingleit ba nyngkong jong u 
u la shah jop. Ha ka jingleit ba arsien u la lalam 
ia uwei u nongialam lynti ba tbit bha uba kyr- 
teng u Reiz ban iarap ia u. Haba ki la poi sha 

Callao, u Pizarro u la phah shipai shuh shuh sha 
Panama namar ba ki shipai bad u ki don tang 
khyndiat. Ki shipai kiba bad u kim kwah satia 
ban ap ha Callao hynrei ki kwah leit phai sha 
Panama. XJ Pizarro u la kutjingmut ban nang 
iaid shaphrang hynrei ki shipai ki la kyntait. 
Kumta u la ring u lain ha u shyiap na mihngi sha 
sepngi bad u la ong, “Kito kiba mon ban bud ia 
nga kin jam lyngba une u lain”. La don u nong- 
ialam lynti bad khadar ngut ki shipai kiba la 
jam lyngba u lain bad ki la bud ia u Pizarro ; 
hynrei kiba bun ki la phai sha la sbnong. Kane 
ka kynhun ba rit kam ju iehnoh noh ia la u nong- 
ialarn la iap la im. Ki ai ha ka pyrthei ia ka 
nuksa ka jingkohnguh ba ki pateng bynriew 
baroh ki dei ban bud. 


U Pizarro bad ki lok jong u ki la king la ki 
jhad shaphang shathie, u da bud ia ka rud du- 
riaw, u da shem ia ki ryngkew ba pher ba pher ha 
kata ka jingiaid duriaw jong u. Ynda u la king 
kumba shisnem shiteng u la wan poi biang tha 
Panama. Hangta u la iathuhkhana ha ki para- 
shnong ia ki ri ba phylla bad ba seisoh ba u la 
leit shem bad u la wan phai noh bad ki lok jong 
u klinang ba un ioh pynkhreh ia ka kynhun ba 
khatn khraw bad kham shlur ban leit jop ia kito 
ki ri. 


U Pizarro u la wan phai sha Spain. U la 
ioh jingmynjur na u Syiem ka Ri Spain ban leit 

jop I®* ^ ^ P®ru. 1 a u la ainam u Govctjiot lea 
Peru bad u dci ban siew sha u Syitm shibynta na 
ka Ban bynta na ki spah baroh ba u ioh na kata 
ka ri. U tang shu poi ryngkew sha Peru, u 
Pizarro bad ki shipai ki swar jong u, shisyndon 
ki la tei ka nongbah harud duriaw ba la khot 
San Mignel kum ka jaka sah u shipai u swar. 


Hadien ba u la ioh jingtip katto katne sha- 
phang kata ka ri u Pizarro u la tur shaphang 
pdeng jong ka. la u syiem jong kata ka 
ri, la ainam u Inca. U Inca u shong ha ka 
nongbah Caxmalia kaba don sha lyndet ki 
lumbah Andes. U Pizarro u la kiew lyngba ka 
ior bad u thah sha kliar jong kita ki lumbah ba 
pawnam ha ka pyrthei. Nangta na kliar lum u 
la peit ia ka nongbah Caxamalia. U la hiar 
arsut ban leit ialeh ia u Inca. Ka khubor ka la 
poi sha u Inca ba don ki dohlieh ba jrong niuh- 
tmoh niuhtmain, kiba shong halor ki kulai ba 
itriem, ki da phong da ki jain phyrnai ki la wan 
tur shaphang Caxamalia. 


U Inca u la phong da ki jainsop ksiar baroh 
shirynieng bad u la wan iashem bad ka kynhun 
u Pizarro. U Lyngdoh na Spain u tyrwa ha u 
Inca ia ka Baibl bad ba u Inca u dei ban pyn- 
dem hapoh ka bor ka hima Spain. U Inca u la 
shim ia ka Baibl bad u la pashat sha jngai. Mar 
kumta hi ki nong-Spain ba la kieng atiar kiba la 
iarieh sharud ki la kem ia u Syiem Inca bad ki 

la pyniap ia ki nongbud jong u. Ki la set byndi 
ia u hapoh ka kamra rit. Da ka jingtieng bym 
tip shuh u Inca u la ruid laifi ha ka kyntoh- 
katba ki kti jong u ki lah ban kot bad u tyrWa 
ban ai ka ksiar shikamra haduh uta u laifi tang 
ba kin pyllait im ia u. U Pizarro u la pdiang ia 
kata ka jingtyrwa. Hynrei hadien katto katne 
taiew ki la pyniap ia u Inca khlem da bat la ka 
kular. 


Ha kawei pat ka snem u Pizarro u la jop ia 
ka Cuzco, ka nongbah ka Ri Peru. Kane ka. 
nongbah ka long kaba la dap tang da ka ksiar 
bad ki mawkordor. Ki nong-Spain ki la sngew- 
kmen shibun ba ki la leit jop ia ka Peru bad 
kumta ki la pynlong Markwis ia' u Pizarro. 
Hajar-hajar ki nong-Spain ki la iatuid nadien, 
kane sha kata ka Ri Peru khnang ba kin iaiph, 
bynta lem ia ka spah jong kane ka ri ba phylla 
ha shiliang duriaw. 

LYNNONG XXXVIII 


KA BYNTA JONG KA SAIANS HA KABA 
PYNTYLLI IA KA PYRTHEI. 

Bynta I. 


La don ki por ki aiom ha ka histori ka 
pyrthei ba la pyniabynta ia ki da ki nongthoh 
histori rukom rukom. Ki la don ki aiom ba ki 
khot ki Aiom Maw, ki Aiom Nar, ki Aiom Dum, 
ki Aiom Ialehthma, ki Aiom Niam, bad kumta 
ter ter kiwei kiwei, kat kum la ki jong ki jong 
ki jingthmu ki nongkren bad ki nongthoh. 


Ia kane ka aiom kaba ngi don mynta, ngi 
Hth ban khot ia ka, da kaba iadei jingmut lang, 
ka Aiom ka Saians. Ki jingshem thymmai jong 
ka Saians ki long kiba la ktah bad la pynlyng- 
pgoh ia ka pyrthei baroh. Ka jingsan ka jing- 
stad u briew ka la iaid kham stet ha kane ka 
shispah snem ban ia kaba la long ha kapo 
kano ka hajar snem naduh ki por barim bajah. 
U briew da ka jingstad Saians u wad ban tip 
lilt ia ki bor ba rieh ba don bad ba synshar ha 
lea pyrthei mariang, bad u wad ban tip wad 
|a kaba don sha lyndet ka pyrthei. Ka lah 
ban poi ka por bad ka aiom ha kaba u . briew u 
lih' wad ban pun jingkieng daei-re-daei naduh 
kad£: kat. ^pyrthei shaduh ki met bneng. Yn nai 

iaong ia kita baroh. Ngin pynleit jingmut 
khyndiat mynta shaphang kawei ka bynta ba 
donkam eh ba ka Saians ka leh ha kaba pyntylla 
ia ka pyrthei. Ngin shim na ka liang ki 
jingiakren iakhana bad na ka liang ka jingialeit 
iawan. 


A. Ka Jingiakren Iakhana. 

Ka jingiakren ka long ka sab ba U Blei U 
la ai ia u briew bad ia ki kynja ba im bad 
ba par ba kin iapli jingmut uwei bad uwei pat. 
Ki khniang haba ki pah, kumjuh ruh ki sim bad 
ki mrad, ha la ki jong lei jong ki rukom, ki don 
ki -jingiakren ba ki iasngewthuh para ma ki. 
Haba ki dkhiew ki ia bah ia u wieh ban ring 
shapoh thliew, ki iarisa. Ngi ju pynshah da ka 
shkor, kum ki khynnah, bad lah ban iohsngew ia 
ka jingiarisa jong ki. 


Ka rukom jingiakren jong ngi ka long katba 
kum jingjan bad jingjugai. Haba mar iajan 
ngi shu kren jem, haba la kham jngai ngi pyn- 
jam kaba kren, bad haba la jngai ngi shu 
pyrta bad haba jngai eh ngi shu kynkaw ; nangta, 
haba la jngai than eh ngi shu phah khubor da 
kano-re-kano ka lad. 


Ka rukom phah khubor ha ki por hyndal 
hapdeng baroh ki jaitbynriew ka long da kaba 

phah ktien da ki briew, — u nongrah khubor u 
shn iaid ne mareh da ki kjat, u pynmareh da 
u kulai ne u hati, kaba shim por slem bad kaba 
ma ruh haba ki jaka ki iajngai kawei na kawei 
pat. Hapdeng ki Khasi jong ngi hyndai, haba 
ki phah khubor kaba kham long kyrpang bad 
ka barieh, ki shu phah da ka dak kaba da ka 
ksah ne ka kynja shanam ba ki thain da u thri 
lane da u lwar. Kumta, kiwei kiwei ki jait- 
bynriew ruh ki la don la ki jong ki jong ki rukom, 
shuwa ban tip ban nang ia ka rukom thoh 
rukom tar. 


Ha kane ka ri India jong ngi ka rukom 
phah khubor kaba da ka dak ka la sdang naduh 
ki patsha Moghul. Ki ju lum ia ki parsel bad 
ki shithi ha kawei jaka ha ka nongbah, bad ki 
pynkit da ki kali bordi ne ki kali kulai ne da 
ki hati, sha kawei pat ka nongbah, bad nangta 
pat ki phah on da ki briew sha ki nongrit bad 
ki briew sha kiba dei ban pynpoi ia ki. Kata 
ka rukom ka la long kaba suki katta katta, 
hynrei wad la ka suki ka trei kam bha. Ia ka 
dak kaba paka la sdang ban pyntrei kam ha n 
India naduh ka snem 1864. Kane ka la pynsuk 
shibun ia ki briew. Kaba don ban leh ka long 
ban thoh ka shithi, thep hapob ka jmgsop ban 
ym iohi ki briew ngi thoh aiu, thied da ka Stamp 
bad tah halor, bad nangta shu thep ha ka 
Svnduk Dak. Ki nongtrei ia ka office Dak si 
Xhahim ia kin. ki ..hithi H • b 

katba kum la ki jaka jaka sha kiba la phah la 

ki, ki sa phah kit da ki briew, ne ki kali, ne ki 
motorkat, ne ki jhad, ne ki rel, bad mynta ha 
kane aiom ki phah da ki Aeroplane. Ka long 
ka rukom kaba suk, kaba tad bad kaba kloi 
shibnn. Ym don kano kano ruh ka jaka ha 
ka pyrthei kaba ngin donkam pynlut palat 
shityngka na ka bynta ban thoh shithi shat a. 


lva don kawei pat ka rukom iapli jingmut 
ia ki kynja kam paidbah, bad ia ki khubor kiba 
donkam ban pynphriang paidbah, bad kata ka 
long da ki Kot Khubor. Ha ki por barim bajah, 
ki pyndonkam da ki sangot bad ki nongpyrta 
shnong ban pyntip ia ki khubor paidbah. Hynrei 
mynta, ka jingmih ki Kot Khubor ka la pynjem, 
pynsuk bad pynkloi katta kat+a ban pyntip ia ki 
jingjia kiba khraw baroh kiba mih ha ka ri bad 
ha ka pyrthei ruh ba oh kawei Ka Saians, da 
ki tnad kiba bun syrtap jom: ka, ka la iarap, 
ba tang ha ka sh.sngi ngi lah ban ioh jingtip 
shaphang kano kano ka jingjia ha kano kano ka 
bynta ha ka pyrthei. 


Ngi don mynta kiwei kiwei ki rukom phah 
khubor kiba phylla katta katta. Kawei kaba 
ngi don mynta ka long lyngba. ki Sainar ba ngi 
khot ki Sainar Telegraph. Shaphang kano ka 
jingstad la iathuhkhana shaphang u nongshem 
nyngkong ha ha Kot Pule Khasi ki ki khynnah 
rit (Klas XI). Ia kano kano ka khubor ba ngi 
kwah ban phah sha kano kano ka ri wad la ka 

long kaba jngai da ki hajar mail, ngi shu leit 
ai ha Telegraph Office, ki shu khyrwait pynkhih 
ia ka kor ban pynmih ki jingsawa tak-tak-tak-tak, 
kata ka jingsawa pat ka her da u sainar, bad 
ha ka office kaba khatduh eh ki kem ia kita ki 
jingsawa, bad ki thoh da ki dak bad mih ka 
jingmut, ki sa phah sha u trai uba dei ban ioh 
ia Icata ka khubor. Ka long ka rukom phah 
khubor kaba phylla katta katta. Ia kane ka 
rakom phah khubor la shem da u Samuel Phinly 
Morse na Amerika ha ka snem 1836, bad la 
wallam ia ka sha ri India ha ka snem 1854. 
Phin iohi na kane ba ka jingstad ba ioh 
kawei ka ri, khala khala ki la ioh kiwei kiwei ki 
ri ruh. Kaba phylla ! 

Ka rukom phah khubor ne iakren na jngai 
sha jngai lyngba u sainar kaba kham paka bha 
ka long kaba ngi khot ka Telephone. Kane ka 
rukom ka long ka jingpynjanai shuh shnh ia 
ka rukom iakren kaba tang da ka jingai dak 
tak tnk-tak, da ka Telegraph. Da ki sainar 
Telephone ngi lah ban iakren paralok kumba 
iashong marsyndah, na kawei ka ling sha kawei 
pat, ne na kawei ka shnong sha kawei pat, 
ne na kawei ka ri sha kawei pat. Ka long 
ka jingphvlla kaba khraw bym lah ban ong ba 
ka Saians ka lah ban leh ia kane. Ia kane 
ka jingstad la sliein thymmai da u Bell ha ka 
snem 1870. 

Naduh ka snem 1832, la don ki riewstad 
kiba pyrkhat ba ka long kaba lah ban iakren 

bad iaphah khubor na jngai sha jngai khlem 
sainar. Ha kaba sdang eh la pyrshang da uwei 
u riewstad uba kyrteng u James Lindsay, bad u 
la pyndonkam ban phah ia ka jingsawa lyngba 
ka suin bneng tang da ka rukom telegraph 
tak-tak-tak-tak. Ynda nangta ki Saiantis ki la 
iadem sia ban wad buit ban shu iakren kum da 
ka telephone. Dei u Marconi uba la ioh buit 
nyngkong ban sdang ia kane kaba ngi khot 
ka Radio. 


Kane ka Radio ka long ka kor ba la pyniaid 
da ka bor ilektrik kaba lah ban kem ia ka khu- 
bor, ne jingrwai, ne jingsawa la ka wan nangno 
nangno na ka pyrthei tang ha ka shikhyllipmat. 
Da kane ka buit, lah ban iakren biang biang 
para briew naduh na ri India bad kiba shaduh ri 
Eilat, America, Russia, China, Japan. Ki briew 
kiba don peisa ha Sor ki buh kawei ka Radio ha 
i'ing bad na la ling ki sngap ia ki khubor, ki 
jingrwai bad ka jingput jingtem katba mon ka 
mynsiem, kiba wan nangno nangno ruh na la ri, 
na ri ba jan ne na ri ba jngai. Ym dei tang 
ki Sor, mynta wad ha nongkyndong ne hapoh 
lawbah lawsan ruh lah ban buh Radio ban ioh- 
sngcw ia kaba don ha kano kano ka Sor ha ka 
pyrthei. 


Ka Saians, wad la ka la leh haduh katne, 
kam pat hun. Ki riewstad ki iawad buit ban 
iakren sa bad ki briew ne ki jingthaw kiba shong 

ha u bnai, ka sngi bad ki khlur. Ngira tip satia 
aiu lah ban shem biang lashai lashisngi ki buit 
thymmai. 

Kawei kaba ki la shem ka long kata ka buit 
ym tang ban iasngap bad iakren na shiliang sha 
shilia ng pyrthei ; hynrei ki lah ban shna ki kor 
kiba lah ban pynher bad phah ia ka jingsawa 
kren bad ka dur ha ka shikhyllipmat. Ia kane ka 
jingstad ki khot ka Television. Kat kum kane ka 
jingstad, lah ym tang ban iakren bad ban sngap, 
hynrei da iohi rub artad ia uba kren ne uba 
rwai ne uba ialehkai. Ia kane ka jingstad, 
yn sa pynpoi ruh sha ri India, bad sa tang 
khyndiat snem ngin sa iohi. Hangta te ym 
donkam shuh ban da leit khmihkai ia ki nong- 
ialehkai Phutbol ha Calcutta, ngin shu iapeit- 
kai na ling na la kamra. Ngim donkam shuh 
ban da kwah leit sha Russia ne America ban .leit 
iohi ia kita ki ri. Na la ling hi ngin shu khyrwait 
ia ka kor, ngin iohi ia ki briew bad sngew ruh 
artad haba ki iakren. 


Ngi iohi mynta ia ka bor ka Saians haduh 
kattno ka la pyniajan ia ki briew na kawei ka 
dong sha kawei pat ha ka pyrthei, bad da kata 
ia u khun bynriew baroh la iarap ban lang 

kawei. 



168 

LYNNONG XXXIX. 


KA BYNTA JONG KA SAIANS HA KABA 
PYNTYLLI IA KA PYRTHEI. 

Bynta II 

B. Ka Jingialeit Iawan. 

Ha kiba bun ki bynta. u briew, da ka jing- 
iaiminot bad ka jingialeh u la jop ia ka mariang. 
Haba ngi iakren iakhana shaphang ka jingstad 
Saians, kaei ka long, ka jubab kaba lyngkot 
ka long : ka jingstad ka long ka jingnang jingtip 
u briew ia ka buit ban jop ia ka mariang bad 
ia ki bor jong ka. Ngin iathuhkhana hangne 
harum tang shaphang kawei ka bynta. 


Bun napdeng jong ngi ki khynnah ngim ju 
pyrkhat bad ngim ju tip shibun shaphang ki jait 
lynti syngkien ha kane ka pyrthei. Ki don bun 
jait ki lynti kiba ha ryngkew, ha um bad ha 
suin bneng. 


Ki lynti ha ryngkew ki don ar jait, kiba ha 
sla khyndew bad kiba napoh khyndew. Ka 
don tang kawei ka lynti poh khyndew kaba 
donnam, bad kata ka long ka lynti Rel kaba iaid 
napoh khyndew lyngba jong ka Wah Thames ha 
Nongbah London. La pyniaid ia ka da ka bor 

Elektrik, bad kum ki Rel kiba iaid ba ka sla 
jong ka khyndew, ka lah ban kit da ki bun 
hajar mon shisien shisien kit. 


Ki lynti ha ka sla khyndew ki don bun jait, 
naduh ki lynti kid aw kiba syriem ia ki lynti 
mrad haduh ki surok dewbilat bad ki lynti Rel 
ba la siang da ki nar baroh shilynter. Ha ki 
por kiba hyndai eh, ki briew ynda haba ki la 
sngewshitom kaba iaid da ka kjat, ki la iaid 
da kaba shong halor 1 i mrad kum ki kulai, ki 
kada, ki ut bad ki hali. Nangta ki bud ter ter 
sa ki lynti ba ki da tih heh ban pyniaid da ki 
kali masi bad kali kulai bad ki kali ba la shu 
ring da ki parabriew. Katba ki nang pynbha 
ia ki kali katta ki pynbha bad ia ki lynti, kiba 
ki khot mynta ki surok. 


Ka la shim por slem slem ba u briew un 
shem ia ka bxiit ban pyniaid pynmareh bad 
pynher ruh ia ki kali kiba da ka kor ne ka Enjin 
U briew uba nvngkong tam uba shem ia ka buit 
ban pyniaid kali da ka kor u la long u George 
Stephenson na ri Bilat. Une u la khot ka 
“Rocket” ia ka kali kaba u la pyniaid da ka En- 
jin, ba la pynkhih da ka bor ka tdem uni. Kata 
ka Enjin jong u ka lah ban ring bun tylli ki kali 
ha kajuh ka por, ba la pyniaid ha ka lynti ba la 
siang da ki nar, kum ki nar Rel. Katba nang 
iaid ki por, la nang pynjanai ia kata ka Enjin 
Rocket u George Stephenson, haduh ba mynta 

la mih ki Rel kiba iaid wad haduh 60 mail shi- 
kynta, kiba lah ruh ban kit da ki spah bad ki 
hajar mon ka jingkit shilynti. Ha kine ki snem 
la Sevang ban pyniaid ia kine ki Rel da ka bor 
jong ka Elektrik. Kiba la poi sha Gauhati bad 
Sylhet ki la iohi ia ki Rel bad ia ki surok ba 
iaid ma ki. Phi ki khynnah phin sngew phylla 
ban tip ba kawei kawei ka Rel ka kham heh 50 
ne 60 shah ia ki Bus kiba iaid sha Gauhati, 
Sohra bad Jowai. 


Hadien ka jingshem ia ka Rel, u briew, da 
ka jingwad shitom, u la shem ia ka buit ban 
thaw Motor Car. Ka dur jong ka Motor Car ba 
nyngkong ka long kum ka kali kulai, tang ba 
kam don ki dieng kiba shakhmat ha kiba ju teh 
kulai. La pyrshang nyngkong ia ka ha ri Bilat. 
Haba pyniaid ia kata ka Motor Car kaba nyng- 
kong, donkam uwei u briew ban ialam sha khmat 
uba rah bad ka lama saw, ban pyni ba don ka 
jingma. Haba ka iaid, teng teng ka shu rynsied, 
bad shiphang shiphang ka la sangeh, bad u 
nongniah ne driver um iai shuh kaba dem 
pyllup shapoh khrum ban pynbeit ia ka. Teng 
teng haba u driver u pynkhih bad u khyrwait 
bad ba kam khih, ki nongkhmih kai ki iarisa ki 
iakynha ym tipbriew shuh ban iarkhie bein 
ia u. Dei haduh ka snem 1892, ba ar ngut ki 
’riewstad na Germany — u Diamier bad u Beny, 
ki la shem ia ka buit ban pyniaid ia ka Enjin da 
ka umphniang Petrol. .Naduh kata ka por ki la 
nang pynbha bad pynjanai ia ki Enjin Motor 

Car haduh ba mynta ngi la iohi ia ki ha surok 
laiphew jait— ki Taxi, ki Private, ki Jeep, ki 
Lorry, ki Bus, ki Truck, ki Motor Cycle bad 
kiwei kiwei. Ha ri Amerika, la jan kawei-pa- 
kawei ka ling ka don Motor Car la ka jong, 
bad kiba kham riewspah ki buh mar ar lai tylli 
shi-ting shi-iing. Hangne ha ri India jong ngi 
ruh ki nang bun katba nang wan ki snem. 


Nalor ki lynti ha sla bad hapoh khyndew, 
ki don pat ki lynti ba hapoh um. Ha kine ki 
lynti ki pyniaid ia ki lieng bad ki jhad. Ha ki 
um jong ki wah ki iaid tang ki lieng, kiba don 
bun jait kat kum ka jinglong bad ka jingheh 
ki wah ; hynrei ha ki duriaw bad ki wahbah 
ki iaid ki jhad. Kine ruh ki don bun jait bun 
rukom. Ka jingiapher ki lieng bad ki jhad ka 
long na ka rukom ba pyniaid ia ki. Ia ki lieng 
la pyniaid da ki boitha bad ki soi, hynrei ia ki 
jhad la pyniaid da ki kor bad ki bor ka tdem 
um, Ki lieng kim ju iaid ha duriaw namar ki 
long kiba rit eh ba ym lah satia ban synshar ia 
ki haba khie ka eriong ne haba lap ki jingat 
phyllung. 


Dei tang ha ka snem 1812 ba uwei u Sahep 
na Bilat, kyrteng u J ames Belt, u la shem kawei 
ka buit ban pyniaid ia ki jhad da ka bor ka 
tdem um. U la shna kawei ka jhad kaba u la 
jer kyrteng ka ‘Comet* ia kaba u la pyniaid da 
ka kor ba la pynkhih da ka tdoro um. Naduh 

kata ka por ki la mih ki jhad kiba bun jait 
bun rukom kiba lah ban iaid stet ha sla ka 
duriaw kat ki Motor Car bad ki Itol hi, ktuumtam 
kito kiba ki pyndonkatn ha ka por thma. 


Ka long kaba sngewphylla ba u briew u lah 
ban shna ia ki jhad ba la siang bad ker da ka nar 
isbat kaba rben kaduh 4 ne 5 inshi hynrei pynban 
ka lah ban per biang biang halor um. Nalor 
kata, kaba sngewphylla ba u briew u lah ban 
shna ki jhad kiba heh palat ia ka madan ialeh- 
kai Footbal. Kum ban iathuh kyrteng, ka don 
kawei ka jhad kaba kyrteng ka ‘‘Queen Mary,” 
ka don ka lynter kumba 080 pruh bad ka 
pyngkiang pat haduh 80 pruh, bad ka lah ban 
kit briew kumba 3500 mmt. ; ka don hapoh jong 
ka bun spah tylli ki kanira, ka iew, ki madan 
ialehkai bad ki iingshot jingshet. Ka long kum 
kawei hi ka shnong. Kawei pat ka jhad kaba 
kyrteng ka “Queen Elizabeth” ka don ka lynter 
kaba kham heh shuh shuh ban ia katei ka 
Queen Mary. Kham phylla shuh shuh ia kine 
ki jhad ka long ba ki shem biang l>iang ia la ka 
lynti haba ki iaid ha duriaw shitaiew ne artaiew 
lynter, hapdeng ka jingdum jong ki miet, ka 
jingtap dum jong u lvoh, ka jingbeh ki eriong 
bad ka jingpynkynting jong ki jingatphyllung. 


Nalor kine ki lynti sla um ba iaid ki lieng 
bad ki jhad, don pat ki lynti poh um ba ki iaid, 
ki jhad pohum ba ki khot ki “Submarine.” 

Kine ki long ki jhad ha ki pyndonkam tang 
ha ki por thma ban syntiat bad boh ia ki 
jhad nongshun ba iaid halor ura, ki sa shu mih 
kynsan ban siat ia ki bad ngam noh jar shapoh 
um ha ka shikhyllipmat. Katno kaba sngew- 
phylla ka jingstad u briew ba u lah ban im 
hapoh um ! 

Ka jingstad u briew ban jop ia ka ryngkew 
bad ka duriaw ka long kaba phylla. Hynrei 
kaba kham phylla shuh shuh ka long ka jingjop 
ia ka suih bneng ban her bad thaw lynti hangta. 

Da ki hajar snem u khun bynriew u la phoh- 
sniew bad u la thaw ki puriskam shaphang kaba 
iahor ha suin bneng kum ki sim na kawei ka 
tnum ling sha kawei pat, na- uwci u lnm slia 
uwei pat bad na kawei ka dewlynong sha kawei 
.pat. Kata ka jingphohsniew bad ka jingmutdur 
jong u briew ka la pynlong kam shisha ha ka 
.spahsnem kaba khadphra. La shim nuksa na ka 
palong sabon ba ialehkai ki khynnah. Ki shna 
kawei ka pla da ka kynja jri bad ki sa pyrsad 
hapoh da ka Iyer kaba ki khot ka Hydrogen gas. 
Kane ka Hydrogen ka long ka kynja Iyer kaba 
kham sting hynniew shah ia ka Iyer ba ngi ring 
mynsietn. Haba kata ka pla ka la at bha, tang 
tang shu beh ka Iyer ka la kiew hi sha suin 
bneng. Ki khot ia kane, ka buloon (baluu). 

Ha kito ki por ba nyngkong, la iathuh 
nam shaphang uwei u riewstad na ri France 

uba la lah ban her sha jrong da ka jingiarap 
ka balun haduh kumba 50 pruh na sla ka 
khyndew. Ka balun ka per ha suin bneng 
ba la kit da ka Iyer kat sha, ba ka mon. 
Ki la mih bun jaid ki balun, bad ki riewstad 
kim hun ban her da kine ki balun namar ki 
long kiba ym lah ban synshar ia ki — ki her kat 
sha ba lam ka Iyer bad ki hap ruh katba ka 
isynei ban pynhap ma ka. Ki riewstad ki la 
wad buit ban buh da ka kynja kor Enjin ha 
ha tdong ka balun, hynrei ka jingpyniaid ia ka 
ka long kaba da eh than namar ba ka sting 
than bad ba ka gas Hydrogen ka long kaba kloi 
eh ban kem ding. Ia kane ka kynja balun ki 
khot ha kito ki por ka Airship. Bunsien ki 
riewshlur na France bad Germany ki la iaid 
lyngba ia ka Atlantic Ocean sha America da ki 
Airship, hynrei, haba laisien ki Airship ki la kem 
ding, ki la hap bad iap lut kiba shong ha ki, 
ki riewstad ki la ngiah ia ki. Ki la wad buit 
da kiwei pat ban ioh her ha suin. Arngut ki 
nong- America baroh shipara ia kiba la khot ki 
Wrights Brothers ki la shem ia ka buit thymmai 
ban shna ia ka Aeroplane kaba kim pyndonkam 
shuh ia ka gas Hydrogen, bad ki la lah ban her 
haduh 24 mail shikynta. Naduh kata ka por, 
ki la mih ki Aeroplane kiba bun jait naduh 
kiba rit kiba lah ban shong tang marwei arngut 
haduh kiba heh kiba lah ban shong da ki spah 
ngut ki briew. La katto katne snem mynta ia u 
sohniamtra na Border Pakistan, ha Shelia, la wan 
kit da ki Aeroplane kiba kit beit ia u soh sha 



175 

Calcutta — ki lah ban kit shilynti haduh kumba 
80 haduh 100 mon. 

Ha ka por ka Thma Bah I (1914-1918), 
ki Aeroplane ki la lah ban her haduh kumba 
2000 mail khlem sangeh, hynrei mynta ki lah 
ban her bun shah ia kata Wad ha ka shikynta 
ki lah ban her mynta da ki hajar mail, lei lei 
lada ki kiew sha jrong shaduh palat ba u lyoh 
u her, ha kaba ka Iyer ka la sting bad niar, 
kaba ki khot ka Stratosphere. 150 snem myn- 
shuwa, ban leit America lean shim por kumba 
hynriew bnai, hynrei mynta tang lai ne saw sngi 
duh la poi nangne na ri India. Kam long kaba 
jem ban iaid ha suin bneng, donkam ban her da 
ki lynti ba thikna wad ha suin bym don jingwit 
jingkah ruh. 

Ha sngap ia ka jingstad u khun bynriew ba 
u thaw lynti ia ka ryngkew, ia ka duriaw bad ia 
ka suin bneng. Ka Saians, da la ka jingstad ka 
la iarap shikatdei ban pyniajan bad pyntylli ia 
u khun bynriew ha ka pyrthei. 

LYNNONG XL 

KA JINGIAIJ) PYRTHEI U MARCO POLO. 

Ha ki por kiba kham mynshuwa ym don 
kawei ruh ka shnong ha Europe kaba kham don- 
nam ban ia ka Venice. Ka dci ka shnong kaba 
don ha Italy harud jong ka duriaw Adriatic bad 

ka long kum ka pdeng kaba pyniasoh ia ka 
mihngi bad ka sepngi, bad ia ka shatei bad aha- 
thie jong kito baroh ki thain kiba don sawdong 
jong ka. Haba shu ong lyngkot, ka long ka 
jaka iakynduh jong ka Europe, ka Asia bad ka 
Africa. Ka long ruh ka kad khai'i kaba khraw 
bad ki tiar khaii jong ka ki wan na shatei ka 
Europe, na Greece bad kiwei kiwei ki jaka jong 
ka mihngi, bad na Egypt bad ki bynta ba sha- 
neng jong ka- Africa. 

Kane ka icw jong ka pyrthei ka la roi ha ka 
spah ka phew bad ha ka jingnang jingstad, bad 
ki briew jong ka ki long kiba smat ba sting, kiba 
proh ka jabieng bad kiba tbit bha ha ka kam 
khaii patong. Hynrei la ong ba la baroh ki 
nong-Venice ki long kiba shalak bad kiba shlur, 
ki don ki briew kiba na kawei ka jait kaba ki 
khot Polo, kiba long ki briew kiba kham nep bad 
khain sliemphang ban ia kiwei pat. Kine ki Polo 
ki don ki tnat khaii jong ki ha Greece bad ha 
Palestine bad hangta ki lum ia ki tiar khaii jong 
ki ban leit lam sha Venice. 


Don arngut na kine ki Polo, u Nicolo Polo 
bad U Maffeo Polo, kiba la ju leit shaduh Cen- 
tral Asia ban khaii pateng, bad dei hangta ba ki 
la iakynduh bad ki nongkit ’tien syiem u Kublai 
Khan, u patsha jong ka Hima Cathay lane 
China. Kine ki briew na China ki la iathuh ia 
kine ki Polo ba u syiem jong ki u kham sngew- 
bha ban iakynduh bad ki briew jong kiwei pat ki 

ri bad ban iohsngew ia ki khana jong ki. Kine 
ki briew ki la khroh ia u Nicolo bad ia u Maffeo 
ban leit bad ki sha China bad ki ruh ki la leit, 
bad ynda ki la jah lai snem ki la wan phai pat 
sha Venice. Shuwa ba kin mih na China, u Kublai 
Khan u la ong ia ki ba kin wan pat sha China 
bad kin wallam bad shispah ngut ki riewstad 
kiba don la ki jong ki jong ki jingnang jingstad. 


Ynda ki la sail katto katno snem ha Venice. 
11 Nieolo bad u Mafh e ki la mih ban leit biang 
sha China bad kata La la long ha ka snem 1271 
A. r>. Kim shym la lab ban leit ialam ia kita ki 
shispah ngut ki riewstad kumba la kwah da u 
Kublai Khan, hynrci ki la ialam tang ia u Marco, 
n khun jong u Nieolo, u khynnah uba dang khad- 
san snem ka rta. 

Kine ki lai ngut ki Polo ki la mih na 
Venice bad ki la shim da ka lieng haduh ban da 
poi ha Acre ha Palestine. Na Acre ki la iaid da 
ka kjat haduh Persian Gulf, namar ba nangta ki 
kyrmen ban ioh lieng ban iaid lyngba ka Indian 
Ocean ban leit sha China. Ynda ki la poi ha 
Persian Gulf ki la pyrshang wad lieng hynrei kim 
ioh satfh. Ka lieng kaba ki ioh ka rit than bad 
ka don tang uwei u mastul, kawei ka lama bad 
uwei u boitha. Namar ba kim nud ban buh ia 
lade ha ka jingmynsaw ban king ha kum kata ka 
lieng, ki la phaidien noh na Persian Gulf bad ki 
la iaid lyngba ka ri shyiap haduh ba kin da poi 
sha ki lum jong ka Hindu Kush. Ki la iaroh 

shibun eh ia ki lum Hindu Kush, ka ri jong ki 
dieng, u phlang bad ki uni kiba shngiam. Hadien 
katto katne sngi ki la mih noh na Hindu Kush 
bad ki la iaid lyngba ia ki lum Pamir. Dei hang* 
ta ba ki la lap ia ki jait langbrot kiba don ki 
reng kiba phylla kiba ka jingjrong jong ki ka 
long sawphut shiteng bad ka trai ka heh khad- 
saw inshi. Ia kine ki blang haduh mynta ki 
khot ki Ovis Poli ban ai nam ia u Marco Polo. 


Na Pamir, kine ki Polo ki la nang iaid haduh 
ban da poi sha ri shyiap Gobi. Dei hangne ba ki 
Polo ki la iohsngew ia kawei ka khana kaba 
phylla ba, hana, ki don ki ksuid ri shyiap kiba 
pasiaw ia ki nongleit jingleit. Lada uno uno u 
nongleit jingleit u sahdien marwei, kine ki ksuid 
kin pasiaw ia u, bad un sugew kumba kren ki lok 
jong u. Teng teng kin khot ia u da ka kyrteng 
bad teng teng un iohsngew kumba iaid kynhun 
ki briew bad kumta un bud ia ka jingsawa jong 
ka haduh ba un da jah lynti. Ki briew kiba la 
shah thok ha ki, bunsien ki poi sha ka iap. Kine 
ki Polo ki la poi suk poi sain sha China khlem da 
jia ei ei kano kano kaba sniew ha lynti. U 
Kublai Khan u la pdiang sngewbha ia ki bad u 
la sngewtynnad eh ia u Marco Polo namar ba u 
long u khynnah uba shalak bad uba tbit bha ka 
trei ka ktah bad namar ba u smat u sting kum 
u thyllah. 

Tang katto katne por u Marco Polo u la 
nang bha ia ka ktien China bad u Kublai Khan 

u bad u la.j>hah ia u sha kiba bun ki bynta jong 
ka China, bad shaduh Cochin China bad Burma. 
Kat sha ba u leit u Marco Polo, u la pynnep bha 
la ki khmat bad ka jabieng ban peitthuh bad 
bishar ia ka rukom im bad rukom pyrkhat kito 
ki bfiew khnang ba un ioh jingmyntoi. 


Katba u dang don ha Europe, u Marco Polo 
u la ju iohsngew ba ki bricw ki ju ialap ia kata 
ka Salamander kaba ki ngeit ba ka long ka mrad 
kaba lah ban im ha ding. Dei ynda u la poi ha 
China ba u sa lah ban pynshisha ba kam dei ka 
mrad hynrei ka dei ka kynja tiar kaba tih na 
khyndew ka bym ing ha ding. Kane ka tiar ka 
dei ka asbestos kaba ngi khot ma ngi mynta. U 
Marco Polo u iathuhkhana shaphang kita ki 
nongleh jadu kiba lah ban pynher ia ki khuri ha 
suin bad kiba lah ruh ban pyntuid ia ka um jong 
ka wah sha artet. U iathuhkhana ruh ia kata ka 
buit ki nong-India kaba ki khot ka buit tyllai. U 
nongleh jadu u kynting ia u tyllai sha suin bad 
u tyllai u ,shu kiew beit sha suin bad nangta 
u sa kiew na uta u tyllai. U iathuhkhana ruh 
shaphang u Kublai Khan, uta u patsha uba 
khraw jong ka ri China uba tang ka kynhun 
kaba bud ia u ka long shiphew hajar ki shipai 
kiba shong tang da ki kulai lieh suda. Ka ling 
syiem jong u ka long kaba la itynnad palat. Ki 
kynroh jong ka ki long da ka ksiar bad ka rupa 
bad hangta la ot dur ia ki atjakor, ki mrad 
kiba ittietn bad ki sim kiba bun jait. Ki bun sa 

kiwei kiwei pat ki khana kiba u Marco Polo u 
iathuh ha ka jingshem jong u ha kata ka jirlgiaid 
pyrthei jong u. 


Ynda ki la sah bun snem ha China, ki Polo 
ki la mih noh na China ban leit phai sha la ling. 
Hamar ka por ba kin mih na China la wan poi 
ki briew u Syiem Persia kiba wan wad mahadei 
ia u da ka Khunsyiem China. Ryngkat bad ka 
Khunsyiem China ka ban leit sha Persia, ki 
Polo ruh ki la iakhreh iakhrum ban iamih 
lang. Ki la shong da kajuh ka lieng bad ki la 
dei ban pynlut bun bun por ha lynti namar ba 
sniew eh ka bneng bad ba jur ki dew. Ynda ki 
la iaid lyngba ia ka Sumatra bad Andaman 
Islands, ki la poi ha Ceylon. Dei ha Ceylon ba 
u Marco Polo u lam iohsngew ia ka khana sha- 
phar g ki dienjat u Buddha ha u Lum Adam bad 
ia ka jaka tep jong u St. Thomas, uwei na ki 
synran U Jisu Khrist, uba la wan poi sha Ri 
India. Ryngkat bad ka Khunsyiem China ki la 
leit sha Persia, bad ynda ki la sah katto katne 
ha Persia, ki la mih ban leit noh sha la ling sha 
Venice. 

Ha ka snem 1295, kata hadien 24 snem, ki 
Polo ki la wan poi pat sha Venice. Ka jingthait 
jong ki, ki jain ba jot ba ki phong, bad ka jing- 
kylla dur jong ki ka la pynlong ia ki briew ban 
ym ithuh shuh ia ki Ym don uwei ruh u ban 
ngeit ba ki dei ki Polo bad ki la krenbein pynban 

ia ki. La ong ba dei hadien ba ki Polo kin da 
pynlong kawei ka jingkhawai bad phriang ha 
khmat jong ki ia ki ksiar, ka rupa bad kiwei 
kiwei pat ki mawkordor ba ki la wan rah na 
Cathay, ba ki nong-Venice ki sa ngeit, ki sa 
shim biang ia ki Polo kum ki lok ki jong ki bad 
ki sa sngap ia ki khana jong ki kiba ki don ban 
iathuh, ia ki baroh ki jingphylla jong ka ri mih- 
ngi. Na baroh lai ngut, u Marco Polo u long uba 
bang eh ban iathuhkhana bad haba u iathuh 
ia ki ia kiei kiei kiba da ki milian haduh 
ba ki briew ruh ki jer kyrteng noh ia u u Marco 
Milioni. 


Ym slem, hadien ba u Marco Polo u la poi 
ha shnong la khie ka thma hapdeng ka 
Venice ban ka Genoa. Ha kata ka jingialch ha 
duriaw, ki Venice ki la shah jop ha ki Genoa 
bad u Marco Polo ruh u la shah ring koidi. Ban 
pynlut por bad ban pynbyrngia ia kiwei pat ki 
para koidi, u Marco Polo u la ieng ka iathuhkha- 
na ia ki jingshem jong u ha ka jingiaid lynti 
jong u. Ki breiw ki la ieit ia u haduh katta, bad 
ka phatok hi ka la thung syicm ia u. U don 
uwei u para koidi uba kyrteng u Rusticiano uba 
katba u Marco Polo u la nang pyniaid la ki 
khana, u pat u nang pynher la u khulom ban 
thoh ia kita ki khana. Ia ki khana u Marco 
Polo ba la thoh da u Rusticiano la buh lang 
ha kawei ka kot kaba la ai kyrteng ‘ Ka Kot u 
Marco Polo’, bad la pynkylla ia ka sha kiba bun 
ki ktien. 

Hadien ba ka Venice bad ka Genoa ki ia- 
kylliang koidi, u Marco Polo u la lait na phatok 
bad u la leit biang sha la i'ing. 17 la shong suk 
shong sain ha Venice, u la shongkurim bad u la 
ioh khun ioh kti. U la iap ha ka snera 
1324 A.D. 


U dei u nong-Europe uba nyngkong eh ban 
poi sha China, Japan, Java bad Sumatra bad na 
baroh ki nongiaid pyrthei bad nongleit jingleit, 
ka kyrteng u Marco Polo kan sahuam junora, 
bad ia u yn nang iai iathuhkhana ha ki por ki ia 
baroh. 


**•" C«tral Lfbraw 

